
,/0| i Junulara Esperantista Klubo 

- ) MALAHITA. STELO 
Miass 

OrSEJT-19 ^ 1977 j 


REMEMORO PRI ORA SEJT 

Antaŭ kvardek jaroj, dum la 01-a - 10-a de aŭgusto 1977 apud la urala urbo 
Miass okazis OrSEJT-19, organizita far la anoj de la Miassa E-klubo “Malahita 
Stelo” laŭ komisio de la SEJM-Komitato. Mi estis unu el la organizintoj de la 
tendaro. 

Nun la iamaj organiz-strukturoj de la sovetia junulara E-movado iĝis historiaj, 
pro kio necesas klarigi kelkajn siglojn kaj faktojn por la novaj generacioj de la ru- 
siaj esperantistoj. 

SEJM - Sovetia Esperantista Junulara Movado. SEJT - Sovetia Esperantista 
Junulara Tendaro. OrSEJT - Orienta SEJT. En 1976 la Konferenco de SEJM ak- 
ceptis decidon dividi la tradiciajn ĉiujarajn somerajn SEJT-ojn je du partoj: ori- 
enta (OrSEJT) kaj okcidenta (OkSEJT) pro tro granda kvanto de partoprenantoj 
por unusola aranĝo. 

Do, la unua OrSEJT (la vicnumeroj de la tendaroj estis pludaŭrigataj) okazis 
sur bordo de la lago Turgojak, kiun oni nomas “perlo de la Suda Uralo” kaj “pli 
juna frato de Bajkalo” pro kristala pureco de ties akvo kaj belega aspekto. 

Kial mi nomas la tendaron “ora”? Krom la sprita malĉifro de la siglo OrSEJT, 
proponita de iu el la tendaranoj, la vorto “ora” estas ligita ankaŭ kun la metafora 
kromnomo de la urbo Miass - “Urbo en la Ora Valo”, ĉar dum pluraj jarcentoj 
apud Miass funkciis (kaj plu funkcias 
ĝis nun) oraj minejoj. 

Mi revenas memore al tiuj neforge- 
seblaj tagoj. La tendaro estis vere tur- 
isma, t.e. ni loĝis en tendoj naturk- 
ondiĉe (en arbaro surborde de la lago). 

Ĉio estis organizita pere de la Ilmena 
turista bazo, kiu ne nur disponigis al ni 
la necesan ekipaĵaron (tendojn, dor- 
mosakojn, manĝilaron, provianton 
k.a.), sed ankaŭ disdonis al ĉiuj parto- 
prenintoj de la tendaro insignojn kun 



V.Dobridina kaj E.Perevertajlo 

oficialaj atestiloj “Turisto de USSR”. Ŝajne, ni meritis tiun honorigon, ĉar ni 
pasigis la antaŭtendaran Paroligan periodon en formo de turisma marŝado: ĉiuj 
tendaranoj estis dividitaj je ok grupoj po 15 homoj, kiuj dum tri tagoj iris laŭ la 
planita por ĉiu grupo aparta itinero, paŝante tra densa arbaro, grimpante rokojn, 
preparante memstare manĝaĵon sur lignofajroj. La celo de marŝado estis paroligi 
la novicojn en izolitaj kondiĉoj per metodo de “mergado”: la grupoj estis kompili- 
taj tiel, ke duono de la grupanoj estis sifiĉe lingve spertaj, la alia duono - malsper- 
tuloj. Tre efika metodo! Ne eblis kaŝe krokodiladi kiel en la grandamasaj aranĝoj. 
La grupojn gvidis po du grupestroj: unu el ili estis ĝenerala organizanto, la alia - 
turista gvidanto (loka esperantisto, anticipe provspertinta la itineron). 

A1 ĉiu grupo estis donita speciala “gema” nomo, kiu estis ligita kun la specifo 
de la regiono, fama pro la llmena natura mineralogia rezervejo. La Naturo mem 
kolektis en tiu ĉi loko specimenojn de ĉiuj mineraloj, gemoj kaj ercoj de valoraj 

metaloj, ekzistantaj ne nur sur 
Tero, sed eĉ ekster ĝi (kiama- 
niere la “eksterteruloj” trafis ĉi 
tien, demonstris en februaro de 
2013 t.n. “Ĉeljabinska mete- 
orito”, kiu falis en la lagon Ĉe- 
barkulj apud Miass, - do estus 
pli juste nomi ĝin “Ĉebarkula 
meteorito”). Ŝajne en tiu ĉi re- 
giono ekde pratempoj estas “me- 
teoritodromo”. Do, niaj grupoj 
portis nomojn de valoraj 
gemoj kaj metaloj: “Topazo” 
(grupestro L.Novikova), “Mala- 
ĥito” (V.Dobridina), “Smeraldo” 
(V.Aroloviĉ), “Turkiso” (V.Ebel), “Ametisto” (E.Perevertajlo), “Diamanto” 
(B.Anoĥin), “Oro” (N.Korĵenevskaja), “Arĝento” (D.Mametova). Kiel ni vidas, 
ĉiuj grupestroj estis aktivuloj de tiama SEJM, pluraj el ili aktivas en la movado 
ĝis nun. Krom la menciitaj ne eblas ne memorigi pri tiaj famaj esperantistoj kiel 
B.Kolker, N.Cvileneva, L.Borisov, A.Aleksandrov, V.Vjazovcev, A.lonesov, 
V.Kudrjavcev, G.Gazizov, A.Korĵenkov, V.Izosimov, Z.Skvorcova, I.Fejgin, 
L.Gindin, A.Medinŝ, L.Geiba... Mi rememoras ĉiujn kun dolĉamara sento. Ili tiom 
multe donis al la movado, al nia tendaro, al mi persone! Mia koro plenplenas de 
ama sento al ili. Sed pluraj el ili jam por ĉiam forlasis nin, vivantojn, kaj pro tio la 
koro ĝemas. 

Mi ne povas ne rememori ankaŭ miajn samurbanojn, esperantistojn de Miass, 
kiuj dum tuta jaro penegis plej bone organizi la tendaron. Vera Dobridina (nun 
Poliŝĉuk) - sen ŝiaj klopodoj okazus nek la turismaj marŝoj, nek la neforgesebla 



B.Anohin, A.Aleksandrov, V.Moŝkina, L.Novikova, 
L.Borisov 

velboatado tra Turgojak, nek sportaj konkursoj; Tatjana Koptjagina - “patrino” de 
la tendaro, zorginta pri la sekretariaj kaj multaj aliaj aferoj; Vera Moŝkina - ĉarma 
Mastrino de la Kupra Monto, la unua salutinta la tendaranojn kaj disdoninta 
memordonacojn al ili el sia Malahita skatolo; Vladimir Hrebenjuk - majstre 
farinta fotojn de la tendaraj aranĝoj, restintaj por la historio de la movado; bravaj 
turistaj gvidantoj de la grupoj: Valerij Maliŝev, Anatolij Mitrofanov, Vladimir 
Sĉennikov, Lubovj Suhorukih, Natalja Kalik (nun Sporihina). 

Specifa trajto de la tendaro estis kanta atmosfero. Ni kantis senĉese: dum la 
turisma marŝo, dum la solena malfermo de la tendaro, dum speciala programero - 
instruado de kantoj, dum la belarta konkurso “Oriento”, dum duversaj aliaj aran- 
ĝoj, kaj certe - ĉiuvespere ĉe lignofajro. Kelkaj kantoj estis verkitaj speciale por 
la tendaro, inter ili la populara ĝis nun “Oriento”. Por ĉiu turista grupo estis pre- 
parita speciala kanteto konforme al la grupnomo. Mia “Topazo” gaje kantis: 
Top-top-topas la “Topaz”’, 

Povus marŝi ni eĉ ĝis Kaŭkaz’, 

Tamen ne allogas nin Kaŭkaz’, 

Ĉar pli belas la Ilmena baz’. 

Dum la solena malfermo de la 
tendaro ni salutis la partoprenantojn 
per jena kanto: 

Geamikoj niaj gloraj, 

Vin salutas en ĉi horo 
Ĉe la lago Turgojako 
Niaj koroj kaj la brakoj! 

Ĉe belega nia lago 
Vin atendas sunaj tagoj 
Kaj plezure granda dozo 
De laboro kaj ripozo. 

La ĉiutagan instruadon de E-kantoj gvidis la neforgesebla Ljonĉjo Borisov, 
ankaŭ ĉiuj aliaj kantaj programeroj pasis kun lia nepra partopreno. 

En kadroj de la tendaro estis lanĉita la belarta konkurso “Oriento”, kiu transiris 
al ĉiuj postaj OrSEJToj. Kemo de la konkurso estis samtitola kanto “Oriento”, 
kiun mi verkis speciale por la tendaro. Min inspiris kaj la belega urala naturo, kaj 
la fabeloj de P.Baĵov, kaj nia kara esperantista amika rondo: 

Farbis montan randon per tenera rozkolor’, 

Kaŝinte stelojn sorĉistin-aŭror’, 

Kaj vekiĝas lante post tranokto la natur’, 

Sin lavas per manpleno de lazur’... 

Oriento, Oriento, Orient’, aŭrora mia land’, 

Oriento, Oriento, Orient’ - pri vi matena kant’. 

En la tendaro ĉiutage post matena gimnastiko kaj matenmanĝo okazis Somera 

universitato, kies rektoro estis Viktoro Aroloviĉ kaj inter la “profesoroj” - la fama 
Boris Kolker. Funkciis ankaŭ tradukista kurso, legejo (en rekta senco; la meta- 
foraj “legejoj” sin kaŝis en apartaj tendoj vespere kaj nokte, pri kio humure re- 
memoras Aleksander Korĵenkov sur paĝoj de “VKontakte”). Post tagmanĝoj estis 
ne tiom seriozaj, sed plenaj de plezuro kaj gajo distraj aranĝoj. La plej memorinda 
estis la festo de Neptuno. La Reganton de la maroj brile rolis Boris Anohin, kiu 
venis kun sia sekvantaro al la tendarejo per velboato kaj alportis barelon kun sur- 
skribo “Oro”. Li trovis la barelon sur fundo de la lago, kien laŭ la loka legendo 
ĝin iamĵetis Jemeljan Pugaĉov. Ial neniu miris, ke la surskribo estis en Esperanto, 
sed ĉiuj ĝojmiris, kiam oni malkovris la barelon: tie anstataŭ oro estis biero, kiun 
oni volonte trinkis dum la festo. Multis aliaj gajaj festoj: Konkurso de Gajaj kaj 
Spritaj, Tago de naskiĝtaguloj, Rida vespero kaj fine - la Adiaŭa balo, kie estis 
elektitaj “Miss kaj Mister Esperanto” (la ĉanna riganino Lolita Geiba kaj la glora 
Boris Anohin). La mastrino de la Kupra Monto kaj Danilo-Majstro transdonis al 
ili siajn orajn diademojn. 

Entute la tendaron partoprenis 125 esperantistoj el 30 urboj de USSR. 

Bedaŭrinde mia memoro ne sukcesis teni ĉion, ligitan kun la tendaro. Mi ne 
memoras ĉiujn nomojn de la partoprenintoj, eĉ la nomon de rolulo de Danilo- 
majstro mi nun ne povas rememori. Antaŭe jam estis publikigita en REGo 
memoraĵo de Viktoro Aroloviĉ, en kiu li mencias ankaŭ nian tendaron (N° 2 (93), 
p. 15-16 - La red.). Mi dezirus, ke la partoprenintoj, kiuj nun legas tiun ĉi artiko- 
lon, reehu, verku kaj publikigu siajn memoraĵojn, eble korektu erarojn de mia 
memoro. La Ora SEJT meritas resti en la historio de nia movado kiel eble plej 
komplete. 

Ludmila Novikova (Moskvo) 

LA TRIA, SED NE LA LASTA... 

La pasintan julion eblis festi siaspecan jubileon: pasis 10 jaroj ekde la unua ĉi- 
jarcenta Esperanto-Karavano (EK) tra Rusio al E-kongresoj. Pri ĝi kaj pri la du 
sekvaj oni povas konatiĝi tra prismo de rememoroj kaj fotoj de kelkaj ĝiaj parto- 
prenintoj en <www.esperanto-karavano.info>. 

Tamen en ĉi artikolo mi prezentu iom la ĉi-jaran EK-on, kiu komenciĝis en 
Sankt-Peterburgo (SPb) kaj al kiu venis pli ol duono de la karavananoj. Entute la 
vojaĝon ekde SPb ĝis Seulo, kie estis okazonta la Universala Kongreso, parto- 
prenis 40 personoj (iuj (mal)aliĝis survoje) el 7 landoj: Belgio, Bulgario, Ger- 
manio, Francio, Rusio, Svislando kaj Usono. 

Sankt-Peterburgo. La unuan fojon la karavano startis en la norda ĉefurbo, kaj 
memkompreneble estis multaj maltrankvilaj momentoj: ĉu ĉio planita realiĝos? 
Por ke la restado de niaj E-gastoj estu sukcesa, jam antaŭ multaj monatoj estis el- 
laborita kaj kun lokaj esperantistoj interkonsentita la kultura programo, kies nepra 
ero, t.n. interkona vespero, okazis dum la unua vespermanĝo en urba kafejo kun 
gitarludo kaj kantoj de Mikaelo Bronŝtejn kaj Vladimir Kosarev. Sekvatagan ŝip- 
vojaĝon al la ĉannega Peterhof kaj viziton al la mondkonata Ermitejo akompanis 
kaj kompetente ĉiĉeronis Svetlana Miroŝniĉenko, kiu alvokadis helpon de ĉielo 
por suna vetero dum la eksterurba vizito. Feliĉe, ŝiaj (ankaŭ la niaj) esperoj re- 
aliĝis. Laciga tago... tamen vespere ĉiuj direktis sin al la Petro-Paŭla fortikajo. Tie 
peterburgaj E-klubanoj organizis tre vannan akcepton por la EK-anoj. La prezen- 
tita majstra koncerto de la ensemblo «Blua Ponto» (gvidantino Ludmila Titova) 
elvokis ardajn aplaŭdojn de la aŭskultantoj, kaj posta gustumado de rusaj dolĉaĵoj 
kun teo kontribuis al pli proksima interkonatiĝo de ĉiuj ĉeestantoj. Ĉi-loke nece- 
sas mencii sukcesan organizan rolon de la prezidantino de la E-klubo «Kariljono» 
Svetlana Ejst dum akcepto de la eksterlanda E-grupo en SPb kaj konsiderindan 
subtenon de s-ro Jozef Willem E.F. Haazen - belgo, ĉefa eŭropa kariljonisto, jam 
de kelkaj jaroj loĝanta en SPb kaj laboranta en Sankt-Peterburga Universitato, de 
junaĝo E-parolanta, kiu varme kaj bonkore bonvenigis la gastojn en la sino de 
Petro-Paŭla fortikaĵo, nuna E-sidejo. Sekvatage - busa kaj pieda ekskurso tra la 
urbo, dum kiu Viktoro Kandalinskij plensukcese konatigis la gastojn kun ĉefaj 
vidindaĵoj de SPb, la kultura centro de nia lando. Promeno laŭ kanaloj kaj laŭ la 
Neva-rivero en tegmentita ŝipeto estis bona solvo daŭrigi konatiĝon kun la urbo 
dum pluva kaj ventema vetero. Malgraŭ sufiĉe streĉa programo kelkaj karava- 
nanoj sukcesis memstare promeni tra la urbo, kaj la plej kuraĝaj dumnokte spektis 
en proksimeco (mal)leviĝon de la Litejnij-baskulponto. La matenon antaŭ la for- 
veturo al Moskvo kelkaj gastoj vizitis malgrandan lokan ortodoksan preĝejon, en 
kiu la parohestro rakontis al la vizitintoj pri la historio de la preĝejo, kelkaj orto- 
doksaj religiaj tradicioj kaj ceremonioj, respondis al iliaj demandoj. 

Arkitekturaj monumentoj de diversaj epokoj kaj stiloj, belaj kajoj de la Neva- 
rivero, majestaj palacoj, katedraloj kaj unikaj pontoj, monumentoj kaj aliaj vidin- 


5 




daĵoj lasis neforgeseblajn impresojn pri la vizito al Sankt-Peterburgo. 

Moskvo. La kvarhora dumtaga trajnveturo ĝis Moskvo per «Nevskij ekspress» 
pasis preskaŭ nerimarkite. Kaj jen sur la kajo de Leningrada stacidomo en la rusia 
ĉefurbo la grupon renkontas moskvaj esperantistoj. Enhoteliĝinte (intertempe 
alvenis pliaj EK-anoj, kiujn en flughavenoj renkontis moskvaj esperantistoj) ni 
vespermanĝis en russtila restoracio konstruita el ligno. LFnu el ĉefaj eroj de la 
moskva programo entenis viziton al Kremlo dugrupe kun sperta ĉiĉeronado de 
Nikolao Gudskov kaj Natalia Aroloviĉ. Sub senĉesa pluvo kaj sub ombreloj la 
grupanoj paŝadis observante majestajn katedralojn kaj diversajn vidindaĵojn de la 
plej antikva kaj centra parto de Moskvo, ĝia «koro», kie troviĝas la oficiala 
rezidejo de la prezidento de Rusio. Eksterplane kaj bonŝanĉe por ni ĉiuj aperis 
ebleco spekti sur la ĉefa placo sabatan prezentadon de kremlaj gvardianoj kaj 
kavaleria eskorto de la speciala honora prezidenta regimento. Malgraŭ kontinua 
pluvo ni staris duonhore, fascinitaj de ilia modela marŝado kun armiloj, de 
komplika defilado, admiris ĉevaldresadon je muzika akompano de la prezidenta 
orkestro... La sekvantan tagon la grupanoj ekskursis enbuse tra Moskvo elirante 
ĉe rimarkindaj kaj vidindaj lokoj de la rusia ĉefurbo aŭskultante kompetentajn 
klarigojn de N. Gudskov. La posttagmeza vetero, finfine senpluva kaj kun ioma 
sunbrilo, favoris krozadon laŭ la Moskva-rivero. Kaj vespere ni ĉiuj akompane de 
lokaj esperantistoj vizitis la teatron «Rusa Kanto», kiu proponis konatiĝi kun la 
historio de nia multnacia ŝtato kaj la vivo de ĝia popolo pere de majesta kaj im- 
pona danca spektaklo. Virtuoza tekniko de 50 profesiaj artistoj, perfekta aktora 
majstreco, neordinaraj kostumoj kaj dekoroj ne lasis la spektantaron indiferenta. 
La restado en Moskvo finiĝis per vizito al la muzeo de la rusa vodko proksime de 
la hotelo «Izmajlovo», kie loĝis plejparto de la grupanoj. Fine de la vizito oficistoj 

por starti al Irkutsk. Jam aten- 
dataj de konduktoroj kaj de la 
trajnestro ni envagoniĝas. Dum 
la lastaj jaroj ĉe rusiaj fervojoj 
okazis multaj pliboniĝoj en pris- 
ervo de pasaĝeroj kaj aperis nov- 
tipaj vagonoj. Ni veturis en t.n. 
vagonoj de plialtigita komforto. 

Veturo en tuj vagonoj antaŭvi- 
das molajn kuŝlokojn (do oni ne 
plu uzas matracojn) en 4- 
personaj kupeoj kun instalitaj elektroŝtopilingoj, du tualetejoj kun bionecesejoj 
troviĝas fine de la vagono. En unu el la tualetejoj eblas duŝi sin dumvoje. Varma 
manĝo elektita el la menuo estas servata surloke unu fojon dumvojaĝe: ĝi estas 
inkluzivita en la prezon de la trajnbileto. 

Laŭ anticipa interkonsento la EK-anoj okupis siajn lokojn en vagonoj, kaj ko- 
menciĝis la trajnumado, kiu longis 5160 km tra 5 horzonoj. Certe, ĉiuj interesiĝis 
pri preteveturataj urbetoj kaj vilaĝoj, kampoj kaj arbaroj, tial oni multe fotis. 
Poiome troviĝis aliaj okupiĝoj kaj la pasaĝeroj komencis jen interparoli, jen legi, 
jen lemi Esperanton, ĉu farante gramatikajn ekzercojn, ĉu kantante. Kelkaj kun- 
penis tekkomputilojn kaj pasigis la tempon pretigante siajn prelegojn por la UKo 
ktp. La apuda vagono-restoracio funkciis ĝis malfrua vespero, tial oni povis tie 
maten-, tag- kaj vespennanĝi. Niaj gastoj estis kontentaj je bongustaj pladoj, kiujn 
kuiristino lerte pretigis en malvasta spaco de la vagonrestoracia kuirejo. Tamen ne 
mankis ebleco aĉeti certajn manĝaĵojn surkaje dum relative longaj trajnhaltoj. 
Boligita akvo estis en ĉies dispono je iu ajn tempo, kaj ebleco trinki teon/kafon el 
famaj glasoj en metalaj glasingoj estis bonvena. 

Krasnojarsk. Matene la 13-an de julio nia trajno alvenis al la urbo Krasno- 
jarsk. Surkaje ni jam estis atenditaj de lokaj esperantistoj, kiuj amase venis saluti 
la karavananojn. Interkonatiĝoj, intervjuoj, fotiĝoj... Surpriza estis por mi la ĉee- 
sto de Vladimir Sapoĵnikov, iama aktiva SEJM-ano. Nun Vladimir reaktiviĝis kaj 
prezidas la urban E-klubon. Relative longa, 40-minuta halto, rapide traflugis, kaj 
jen sonas emocivekaj ĝisrevidoj kaj adiaŭoj... Kaj envagoniĝo por daŭra trajnu- 
mado. 

Irkutsk. Surperone ni estis renkontataj de reprezentantoj de la loka turisma 
agentejo, kiu ĉiufoje akceptas niajn EK-anojn. Post perbusa kaj iom perpieda 
ekskurso tra la urbo kun loka ĉiĉeronino ni tagmanĝas kaj ekveturas direkte al la 
Bajkal-lago. Bonŝance estas suna kaj varma vetero, tial ŝipumado laŭ la suda 
parto de la lago estas agrabla. Ci-foje nia ŝipeto estas pli luksa: eblis ne nur trinki 
kafon/teon aŭ glaseton da vodko, sed ankaŭ ripozi/kuŝi surlite en kajutoj. Tamen 
anstataŭ ripozo ĉiuj preferis resti sur la ferdeko por ĝue admiri vastecon de Ba- 

jkal. Ĉirkaŭirante la halon de la ŝipeto oni rimarkas surmure fotojn de famuloj kaj 
elstaraj personoj, kiuj navigis per ĉi ŝipeto, i.a.: rusa klasika pianisto-virtuozo 
Denis Macujev, germana ekskanceliero Helmut Kohl k.a. Iomgrade lacaj ni estis 
pro iom neatendite longa navigado (iuj teknikaj kaj veteraj problemoj - komencis 
pluvi), post kiu nia ŝipo jam en plena mallumo albordiĝis tiuloke, kie nin atendis 
du minibusetoj. Per ili ni veturis ĝis la turisma bazejo, t.e. du komfortaj domoj en 
siberia vilaĝo, kie nin atendis vespermanĝo. Du tagoj en landintemo - nerimarkite 
niaj EK-anoj trafis en Burjatan respublikon, administran regionon de Rusia Fed- 
eracio - estis plenŝutitaj de la zorgeme preparita programo: baniĝo en varmaj fon- 
toj (de +50 ĝis +60 °C) de la kuracloko Arŝan, vizito al Lamaejo - budhisma 
monaheja universitato ĉe msiaj burjatoj, promeno tra bazaro de burjataj metipro- 
duktaĵoj, vojaĝo al la Sobolinaja (zibela) monto, supreniĝo per funikularo je 
900 m kaj superrigarda panoramo de la Bajkal-lago de alteco de birda flugo kaj 
posta vizito al loka bazaro por aĉetiĵus kolektitajn ĝardenajn fragojn, kiuj abundis 
en ĉi regiono. 

Reveninte al la bazejo, ĉe ĝia 
sojlo la grupanoj ekaŭdis sonon 
de akordiono kaj ekvidis ho- 
mojn en msaj naciaj kostumoj, 
unu el kiuj proponis gustumi la 
tradician rusan «panon kun 
salo». Tiamaniere surkorte de la 
bazejo inter betuloj komenciĝis 
unuhora koncerto de komso de 
veteranoj, kiuj speciale venis el 
Irkutsk. La prezentitaj rusaj 
kantoj meritis varman akcepton kaj sincerajn aplaŭdojn de la eksterlandaj aŭskul- 
tantoj, kiuj siavice prezentis ankaŭ kelkajn kantojn en siaj naciaj lingvoj. Kaj 
poste, jam adaptiĝinte al la gaja situacio, entuziasmigitaj de verva muziko de 
akordiono kaj balalajko niaj gastoj ekdancis invitite de korusanoj. Kortuŝa elpaŝo 
de rusiaj estimindaĝaj veteranoj kaj postkoncertaj interparoloj kun ili lasis varman 
impreson en ĉies animoj. 

En la programo de la restado en la regiono estis promeno ĝis la Bajkal-lago, 
kiu tute apudis, kaj baniĝo en la lago. Ĉiuj plezure iris al la lago tra arbaro kolek- 
tante survoje mirtelojn, sed ne ĉiuj kuraĝis plonĝi en la sufiĉe malvarman akvon. 
Vespere la gastoj povis sperti russtilan banejon aŭ pli kutiman saŭnon. 

Denova trajnumado. La Bajkal-laga regiono adiaŭis nin «kun lannoj», t.e. 
denove pluvis. Ni envagoniĝis en la stacio Sljudjanka, kies stacidomo estas unika 
en la mondo, ĉar ĝi estas konstruita el mannoro. Vanis klopodoj de la staciestrino 
aranĝi venigon de nia trajno al la unua kajo. Tial ni ĉiuj devis grimpi laŭ alta ŝtu- 
paro kaj poste descendi al la bezonata kajo. La envagoniĝo estis relative rapida, 






ĉar la preterveturanta trajno ne haltis porlonge. Ekde tiu momento la trajnvojaĝo 
ne plu estis io nekonata, tial la jam vojaĝspertaj EK-anoj okupis, kiel antaŭvidite, 
la samnumerajn kupeojn, sed kun novaj konduktorinoj, kaj aperis tempo por inter- 
ŝanĝi opiniojn pri la restado ĉe la Bajkal-lago. Plian vojon distance je 4110 km 
oni traveturis en vagonoj de la trajno «Moskvo-Vladivostoko»... 

Vladivostoko. Frumatene la 20-an de julio en ĉi for-orienta urbo la grupon 
surkaje renkontis du lokaj esperantistoj, kiuj helpis veturigi niajn valizojn al la ho- 
telo. Post matenmanĝo ni kunvenis en la biblioteko de la regiona geografia so- 
cieto, kie rezidas la loka E-klubo «Pacifiko», por du mallongaj E-prelegoj. La 
prezidanto de la E-klubo Gennadij Ŝlepĉenko kaj klubano Ljubovj Karpeta prele- 
gis pri «Flistorio de Vladivostoko» kaj «Laŭ spuroj de Laperuz-ekspedicio». Post 
la prelegoj ĉiuj EK-anoj povis konatiĝi kun unikaj E-libroj eldonitaj komence de 
la pasinta jarcento kaj nun gardataj en tenejo de la biblioteko. Traurba ekskurso 
(denove subpluve!) venigis la esperantistojn al la vidindaĵoj pleje vizitataj de tur- 
istoj: memoriga gvardia submarino S-56 kaj eksteraj eksponaĵoj de milit-historia 
muzeo de marfloto, triumfarko de carido (konstruita honore al vizito de estonta 
rusa caro al Vladivostok) kaj antikva luterana kirko, panorama placeto de Vladi- 
vostoko. A1 la lasta oni veturis per funikularo kaj urba buso, kio estis neordinara 
sperto por la eksterlandanoj: en vladisvostokaj busoj oni pagas buskoston al la ŝo- 
foro fine de la vojaĝo forlasante la buson tra la antaŭa/unua pordo. Vespere en la 
sama salono de la geografia societo okazis koncerto de la ukraina popola ensem- 
blo «Gorlica». Antaŭnelonge la ensemblo festis sian 35-jariĝon. Giaj partoprenan- 
toj konservis popolajn tradiciojn kaj folkloron de siaj prauloj, transloĝiĝintaj al ĉi 
regiono el Ukrainio antaŭ pli ol 100 jaroj. Ravitaj de buntaj kostumoj kaj belaj 
voĉoj, de riĉe prezentita repertuaro de la ensemblo ni dankis la artistojn per niaj 
ardaj aplaŭdoj. Postkoncerta regalo flanke de gekorusanoj per «gorilka», ukraina 
vodko, estis surprize agrabla. 

La postan tagon ni veturis tra la urbo per speciale mendita turisma buso jam 
trafenestre observante la urbajn vidindaĵojn kaj multaloke riparatajn stratojn kaj 
placojn. Apartan intereson kaŭzis veturo laŭ siaspeca pendoponto «Russkij» 
(Rusa), kiu malfenniĝis en 2012 trans la golfeto Zolotoj Rog (Ora korno), kunli- 
gante Vladivostokon kaj la insulon Russkij. Gi estas la plej granda tiuspeca ponto 
en la mondo, kaj pro tio ĝi eniris en la dekon de la plej interesaj turistaj lokoj en 
Rusio. Sur la insulo Russkij troviĝas Ĉemara oceanario, la celo de nia 
busekskurso. Malfermita por vasta publiko septembre 2016, ĝi estas unu el la plej 
grandaj ĉi-specaj similaj objektoj en la mondo. Vasta ekspozicia konstruaĵo 
aspektas kiel konko, kies grandeco mezuriĝas per 150 metroj de larĝo kaj 35 mil 
kvadrataj metroj de areo. Vere vidinda kaj admirinda loko, elvokanta amason de 
pozitivaj emocioj, kie aŭtentikas oceana atmosfero. Endas reveni... 

Kronis la restadon en Vladivostoko kaj la finon de la vojaĝo tra Rusio komuna 
vespermanĝo kun lokaj esperantistoj en unu el ĉekajaj kafejoj sur bordo de Amura 



golfo. Reciprokaj dankvortoj 
interplektiĝintaj kun gustu- 
mado de ŝaŝliko, E-kantoj, 
tinteto de glasoj kun iom da 
vodko, interparoloj de jam 
interamikiĝintaj gekarava- 
nanoj, porpacaj tostoj sonis 
ĝis malfrua vespero... 

La 22-an de julio ekde 
mateno la EK-anoj dugrupe 
ekflugis al Seulo... 

La tria Esperanto- 
Karavano finiĝis. Organizo 
de simila vojaĝo estis nefacila afero por tiom granda grupo, diversaĝa kaj di- 
versnacia, kies membroj havis ne ĉiam samajn interesojn, fizikajn kaj sanstatajn 
povojn, E-lingvonivelojn. Tamen mi konscias kaj alte aprecas toleremon de la 
grupanoj al problemoj, kiujn ni renkontis dum nia vojaĝo, komprenemon ĉe neor- 
dinaraj situacioj, kiujn ili spertis, ilian ardan deziron ekvidi laŭeble plej multon 
kaj sperti ĉion la plej nekutiman kaj novan. Notindas, ke granda plimulto el la 
EK-anoj profitis la tempon de nia intemacia vojaĝo por perfektigi sian E- 
lingvoscion, kio estis nepra bezono antaŭ la partopreno en UK. Mi estas ege kon- 
tenta, ke neniu el la grupo havis gravajn sanproblemojn kaj la tuta vojaĝo pasis 
sen iu ajn serioza akcidento. 

Espereble, la EK-anoj gardos porlonge en la memoro belegajn vidindaĵojn de 
Sankt-Peterburgo kaj la metroon de Moskvo, balanciĝadon de la trajno dum 
veturado en komfortaj vagonoj, la purecon de la Bajkal-lago kaj la guston de 
«omulj»-fiŝo, varmegon de rusa bano kaj vastaĵojn de Rusio, la lastan sunan tagon 
en la malproksima Vladivostoko, ĉannajn koncertojn de profesiaj kaj amatoraj ar- 
tistoj, amikan akcepton de rusiaj esperantistoj... kaj multon alian, supozeble kaj 
iom ĉagrene, ankaŭ pluvajn kaj nekutime malvarmajn somerajn tagojn. Eble, iam 
iu eksopiros pri simila vojaĝo, ĉu denove tra Rusio (?), ĉu tra alia lando en iu alia 
parto de la mondo... Tamen mi bone komprenas, ke similajn vojaĝojn kiel tiu per 
Transsib oni faras kutime unu fojon en la vivo: ne ĉiu kuraĝos ripeti tiom longdis- 
tancan vojon... Sed, kiu scias... La tria karavano, sed ne la lasta... 

Kaj fine. Memkompreneble, ke tiu ĉi vojaĝo ne povus okazi sen subteno kaj 
helpo de REU, ĝia prezidantino S. Smetanina kaj estrarano M. Ĉertilov, multaj 
surlokaj esperantistoj ne nur en Moskvo, sed ankaŭ en SPb kaj Vladivostoko. Ili 
plenanime akceptis kaj akompanis niajn eksterlandajn gastojn laŭlonge de nia 
itinero. Koran kaj sinceran dankon al ĉiuj! 

Tatjana Loskutova (Ivanovo) 

POŜEĤONJE - BJELOVAR: 

PARTO DE LA ESPERANTO-SOMERO 

Antaŭ tridek jaroj, aĉetinte mian unuan aŭton, mi ege ŝatis longdistancajn vo- 
jaĝojn. Mi ŝatus ankaŭ nun, sed la sanstato metas certajn limigojn en mian kon- 
duton. Pro tio mi daŭre meditis, akceptante decidon pri vojaĝo al ĉi-jara RET per 
aŭto. Tamen, konvinkiĝinte, ke tio estas ununura ebleco almenaŭ dum du tagoj re- 
stadi inter ŝatataj geamikoj, mi sidigis en la aŭton du peterburganojn, Valeria 
Cvetkova kaj Aleksandr Osokin, entreprenis iron al la urbo Poŝeĥonje, Jaroslavla 
gubemio, kaj kun ĝuo konkeris la 450-kilometran vojon per 5,5-hora stirado. Kaj 
eĉ sekundon mi ne bedaŭris pri la decido, respondante la demandon, ĉu plaĉis al 
mi la aranĝo, en pure rusa dialekto de Esperanto: “Ankoraŭ kiel!”. 

Ĉar evidentiĝis, ke “Ĉudnoj dvor”, la bazejo de RET, estas loko efektive 
mirakla kaj mirinda. Ĉar antaŭ alveno de la plejmulto, la 1-an de aŭgusto mi havis 
plezuron renkonti kelkajn bonajn 
homojn, kundrinki kaj, profitante 
ankoraŭan ne RET-an tempon, 
prezenti miajn ruslingvajn kantojn 
kaj versaĵojn. Ĉar duonon de la 
sekva tago, la tempon de alveno 
kaj enloĝiĝo de la RET-anoj, ni, la 
fruvenintoj, uzis por gapi promene 
al la ĉarma kaj naive provinceca 
urbeto Poŝeĥonje, kie la altstatura 
Lenin vanne salutas imponan pre- 
ĝejon, kie pitoreske fluas bela 
rivero, kie en la sama ejo najbaras 
(se oni kredu la ŝildojn) modsa- 
lono kaj funebraĵ-vendejo... Fin- 
fme, ĉar dum la du unuaj tagoj de RET mi sukcesis naĝi en la rivero, ĝissate 
babili kun bonaj amikoj-amikinoj, prezenti du prelegojn, koncerton kaj ĉeesti kun 
ega plezuro la provkantadon de “Ekvinokso”! Bedaŭrinde, ne la koncerton mem, 
ĉar jam la 3-an de aŭgusto, firumatene mi devis ekiri la revenan vojon. 

Do jes, ĉar la 5-an frumatene startis mia flugo al Zagrebo, kaj, havante nere- 
pageblan flugbileton en la poŝo, mi devis okupi mian lokon en la avio. Tiel el la 
15-grada pluveto de Pulkovo post kelkhora flugo mi trafis en la 36-gradan ŝvite- 
jon - Kroation. 

La festivalo Inter-Fest, organizata de Bjelovara Esperanto-societo, estas kon- 
siderinde nova aranĝo sur la abunde loĝigita mapo de la ĉiujara Esperanto-lando. 
Pro tio min, la unuafojan kaj ununuran partopreninton el Rusio, mirigis kaj la loka 
aŭtoritateco de la aranĝo, kaj la impona organizo, kaj la partoprenantaro, kaj la 
riĉa programo. Pri ĉio do mi kurte raportu. 

Certe, aranĝo kun pli ol 100 partoprenantoj por la urbeto kun tridek mil loĝan- 
toj estas rimarkinda evento. Sed antaŭe mi vidis urbestron mem saluti solenan 
malfennon de esperantista kunveno nur en 2004, en mia Tihvin. Ĉi tie, en 
Bjelovar, la urbestro ne nur salutis, sed restis kun la festivalanoj dum la tuta in- 
terkona vespero, videble ĝuante la varian programon. Ankaŭ ĉiuj lokaj kaj re- 
gionaj amaskomunikiloj entuziasme raportadis pri la evento, prezentante multajn 
fotojn, intervjuojn kaj impresojn, kiuj estis nur pozitivaj. Rezulte la loĝantaro, 
bone informita, kun scivolo gapis al ĉiu portanto de la festivala ŝildeto kaj amase 
venadis al la publikaj programeroj. 

Mi senhezite atestas, ke dum la meso en Esperanto kaj poste, dum la koncerto 
de ekleziaj kantoj, prezentita far la zagreba operkantisto Neven Mrzleĉki, la kat- 
edralo de Sankta Tereza de Avila estis plenplena. Ke mankis liberaj seĝoj en la 
centra placo, kiam en la belege lumigita laŭbo ni (la violonistoj Francoise kaj 
Dede, la operkantisto Neven kaj mi) koncertis por la publiko, samkiel mankis tiuj 
dum la Nacia vespero “Bjelovar per koro kantas”. Ke amase vizitataj de la ur- 

banoj estis ankaŭ la tri (!) 
ekspozicioj, okazintaj enkadre 
de la festivalo: de infandeseg- 
naĵoj - kun premioj por la ven- 
kintoj, de diverslandaj abocoj 
kaj de la bonega korea pen- 
tristo HO Song. Cetere, la lasta 
aranĝis ankaŭ publikan lecio- 
non pri pentroarto, kiun ple- 
zure partoprenis la urba junu- 
laro. 

Kaj apartaj programeroj por 
la esperantistoj! Ili estis aparte 
elstaraj kaj allogaj. Novajn librojn prezentis la verkistoj Tomasz Chmielik kaj 
Lidia Ligenza (Pollando), Georgi Mihalkov (Bulgario), Josip Pleadin kaj Zdravko 
Seleŝ (Kroatio), kaj mi, sed la plej furora estis prezento de la plej granda libro - 
kvarkilograma oklingva medicina enciklopedia vortaro de d-ro Jozo Mareviĉ. En- 
tuziasme aplaŭdataj estis la individuaj unuhoraj koncertoj de ĉiuj artistoj, kiuj an- 
taŭe prezentis sin al la urbanoj, ĉe tio la koncerton de Neven brile partoprenis 
ankaŭ la juna violonĉelistino Blanka. Plezure ni spektis en la urba kinejo filmon 
“Esperanto” de Dominique Gautier. Allogis atenton la ronda tablo pri la festivala 
temo “Kultura kunfandiĝo de la multetna Eŭropo” kaj la deklamkonkurso kun ak- 
tiva partopreno de la juna generacio. Mi kun ĝuo partoprenis en la kurseto pri la 
kroata lingvo de la profesorino Maria Jerkoviĉ por nepre enkapigi, ke “Mi amas 
vin” en la kroata sonas “Volim tebe”. 

Kaj fine - la ekskursoj! A1 la kultura centro kun la nomo de brila porinfana 

verkisto Mato Lovrak, kies du romanoj aperis ankaŭ en Esperanto. A1 la impona 
ĉefurbo Zagrebo - kun nepra mencio pri Nikolao Hohlov, kiu longtempe loĝis tie. 
A1 la naskiĝloko de Tito, al belegaj kasteloj, monumentoj, tombejoj kaj eĉ al la 
kvarcentjara tilio, kiu havas apartan valoron por la kroatoj. Plena kapo da im- 
presoj por mi, preskaŭ nenion vidinta dum miaj du antaŭaj prelegadoj en Kroatio! 

Por eventualaj vojaĝemuloj mi povas diri krome, ke ĉe la kurzo de kunao (loka 
monunuo) facile kalkulebla (10 rubloj) mi trovis, ke la prezoj en Kroatio estas tute 
moderaj por Eŭrop-Unia ŝtato, jen kaj jen eĉ malpli altaj ol en Rusio - kaj por 
loĝado, kaj por nutraĵoj, kaj (hura!) por lokaj bongustaj bieroj. 

Gi estis mia lasta vojaĝo por tiu ĉi somero, kaj mi dankoplene klinas mian ka- 
pon antaŭ la organizantoj de Inter-Fest, kiu okupis laŭmerite dignan lokon en la 
listo de Esperanto-kunvenoj, kaj kiu, espereble, vekos atenton de la rusiaj esper- 
antistoj dum sekvaj jaroj. 

Mikaelo Bronŝtejn (Tihvin) 


Antaŭ RET-2017 

muziko de Mikaelo Povorin, tekslo de Klara Ilutoviĉ 
Nin invitas, nin atendas nova RET, 

Nin alvokas, nin allogas ĝia vort’. 

Esperige bolas vervo kaj impet’, 

Pliviglige kantas juniĝinta fort’. 

Nin renkontos riverlud’ kaj freŝa vent’, 

Verda ĝojo de fekunde riĉa ter’, 

Nin brakumos amikec’ de T nova sent’, 

Kora lumo de la lingva atmosfer’. 

Ni baniĝos en la hela lingvomar’, 

En impresoj pri la nova landopart’, 

En kuniĝa bril’ de esperantistar’, 

En etoso, pleniganta je viv-ard’. 

Vidindaĵoj, favorem’ de lanatur’, 

Per prelegoj kaj kantado 

temp-ornam’!.. 

Venu, fluu kaj torentu RET-plezur’, 

Korojn regu bonvolemo kaj 

viv-am’! 

Ni pasigu ĝojan tempon en la RET, 

En somero, kiu baldaŭ velkos for. 

Je T fidela kaj fidinda helpopret’ 

Pri la Tagoj lumu varma rememor’! 


Antaŭ RET-2017 

apartaj materialoj el la septembra kaj oktobra numeroj 




RET-2017 

EN LA LOKO NE ENSORĈITA, 

SED ĈARMA 

Ci-jare RET okazis inter la 2-a kaj 9-a de aŭgusto en la urbeto 
Poŝeĥonjo en Jaroslavla provinco. Partoprenis ĝin 62 personoj. 
La elekto de la loko estis ne hazarda - la aranĝo estis dediĉita al 
140-jariĝo de Ivan Sirjaev, Esperanto-verkisto, tradukisto kaj ini- 
ciatinto-ĉefredaktoro de Enciklopedio de Esperanto. Li estis dum preskaŭ 30 jaroj vilaĝa 
pastro, kaj la prej proksima urbo de lia iama paroĥo estas ĝuste Poŝeĥonjo. 

Honore al I. Sirjaev okazis Lego-tago kun prelegoj pri lia vivo, kreado, naskiĝloko kaj 
familio. Oni eksciis novajn faktojn; aparte impresa estis la ruslingva rakonto de Galina 
Burŝa - eksa direktorino de, bedaŭrinde, ne plu ekzistanta popola muzeo de la naskiĝ- 
vilaĝo de Sirjaev Vereteja. Krome, okazis ekskurso al lia iama loĝ- kaj servoloko Zi- 
novjevo. La vilaĝo ne plu ekzistas - nun tie estas arbaro, la preĝejo estas forlasita kaj 
duonruinigita, kaj ne atingeblas per aŭtoj. Tial la lastajn 6 kilometrojn post fino de asfalto 
oni veturis tien tra terura koto per ĉaretoj, kiujn tiris traktoroj. En la restaĵoj de la preĝejo 
okazis liturgio honore al memoro de L Sirjaev, kiun ĉeestis kaj esperantistoj, kaj kelkaj 
loĝantoj de proksimaj lokoj; gvidis ĉion kelkaj pastroj el la Ribinska eparhio, inter ili 
mem episkopo de Ribinsko Benjameno. Li private konfesis, ke neniam tian travivaĵon ĝis 
nun spertis. La samon diris la partoprenintino el Kubo Alina Dolores Zuaznabal Himely. 
Necesas emfazi, ke ĉion tion iniciatis kaj aranĝis arda esperantisto kaj esploristo de la 
vivo de Ivan Sirjaev pastro-monaĥo Taŭriono (Ilja) Smikov el Sergijev Posad. 

Krom la Lego-tago, okazis sufiĉe enhavriĉa somera universitato kun la ĉeftemo “Idea, 
filozofia kaj religia fono de Esperanto”. Pri tiu temo prelegis Andreo Obrezkov, Nikolao 
Gudskov kaj Gennadij Basov. Pri aliaj diversaj temoj prelegis Mikaelo Bronŝtejn, Anna 
Striganova, Dmitrij Sevĉenko, Vladimir Opletajev k.a., troviĝis loko ankaŭ al eksterpro- 
gramaj prelegoj, ekz. de A. Zuaznabal 
Himely pri la kuba Movado. 

Altan nivelon havis diversnivelaj kur- 
soj (elementa - de Mikaelo Certilov, 
kaj brila konversa rondo de Irina Gon- 
ĉarova), ludoj, konkursoj... Varia estis 
la koncerta programo (M. Bronŝtejn, 

M. Povorin, ensemblo “Ekvinokso” en 
konsisto: A. Obrezkov, V. Vorobjov 
kaj E. Sokolova, aŭtora prezento de 
diversflanka kreado de Ludmila No- 

vikova). Pro la ne tro varma vetero 
ĉiuj aranĝoj estis aktive partoprenataj, 
do prelegantoj kaj aliaj aranĝgvidan- 
toj ne plendis pro manko de atento 
flanke de la publiko. 

A1 ĝenerala kontento de la partopren- 
intoj necesas aldoni plezuron pro la 
loko - Poŝehonjo ja estis dum jarcen- 
toj kaj plu restas iu certa modelo de 
profunda rusa provinco (kvankam 
reale facile atingeblas de grandaj ur- 
boj). Tiu aŭtentika provinceco de ĉirkaŭaĵo aldonis apartan ĉarmon al la aranĝo, kion su- 
plementis dum- kaj postaranĝaj ekskursoj al la urbo; al la vilaĝo Kukobojo (survoje al Zi- 
novjevo), kiu estas proklamita naskiĝloko de Avino Jaga; al fama Romanov-Borisoglebsk 
(Tutaev) - kie la ĉefpastro de la katedralo permesis al esperantistoj trejniĝi pri sonorigado 
sur la turo; al la plej bela, almenaŭ laŭ reklamo, vilaĝo de Rusio Vjatskoje; kaj al la vere 
admirindaj urboj Jaroslavlo kaj Kostromao. 

Nu, kaj nepre menciindas la grava movada signifo de la aranĝo - ja kadre de ĝi okazis 
29-a Konferenco de Rusia Esperantista Unio (32 registritaj delegitoj), kiu provis pritaksi 
la ireblajn vojojn por evoluo de la organizo. La Konferenco elektis la 7-kapan Estraron 
gvide de la denove elektita Prezidanto Svetlana Smetanina. 

Nikolao Gudskov 



Decidoj de la 29-a Konferenco de REU 

okazinta en la urbo Poŝeĥonjo (Jaroslavla provinco) 06-07.08.2017 
(partoprenis 32 registritaj delegitoj) 


La elektitaj gvidorganoj: 

La Estraro: 

Svetlana Smetanina - prezidanto 
Nikolaj Gudskov - vicprezidanto 
Mikaelo Ĉertilov 
Irina Gonĉarova 
Aleksandr Lebedev 
Aleksandr Mitin 
Vladimir Opletajev 

La kontrot-revizia komisiono: 
Gennadij Basov - kunordiganto 
Valentin Seguru 
Aleksandr Milner 



Komisiito pri dokumentaro - Viktor Aroloviĉ 
La konferenco decidis: 

1. Laŭdi la agadon de MEA MASI en la raporta periodo kaj rekomendi al la kluboj- 
membroj de REU studi kaj sekvi la spertojn de MEA MASI. 

2. Apogi Esperanto-ekzamenon en Rusio. 

3. Okazigi en la jaro 2019 internacian aranĝon en Rusio: antaŭ- aŭ postkon- 
greson de UK kaj (eble, en 2020) SES-Rusio-2. 

4. Apogi okazigon de Aktivula Maturigo en Rusio. 

5. Daŭrigi la agadon pri eternigo de memoro de Ludoviko Zamenhof en Moskvo 
kaj aliaj urboj okaze de Zamenhof-jaro. 

6. Krei fonduson pri subteno de laboro pri la vortaro de B. Kondratjev. 

7. Subteni informe la laboron de J. Kikavec pri internacia tradukado pere de Es- 
peranto. 

8. Esplori eblecojn pri okazigo de RET-2018 en teritorio de Rusio. La limdato por 
proponoj estas la 1-a de oktobro. 

Impresoj pri RET-2017 

Antaŭ kelkaj tagoj nia kvinkapa urala esperantista grupeto revenis hejmen post la vojaĝo 
al Jaroslavla provinco kaj partopreno tie, en Poŝeĥonjo, en la Rusiaj Esperanto-Tagoj- 
2017. Dum pluraj monatoj de la jaro ni atendis RET-on kaj revis pri ĝi kaj jen nun niaj 
revoj transformiĝis jam en la rememorojn. Sed por mi estas plezuro eĉ nur rememori tiun 
ĉi tempon. 

Ciu vojaĝo similas al nova, ankoraŭ ne tralegita libro. Komence vi scias nur ĝian titolon 
kaj aŭtoron, sed poste ĉiu tago de la vojaĝo iĝas realaĵo kaj similas al la nova ĉapitro de la 
libro. Same kiel libroĉapitroj, la tagoj estas diversaj: longaj kaj pli kurtaj, eventoplenaj kaj 
ne tre, kaj foje tiom atentokaptaj, ke vi ne volas, ke la tago finiĝu, same kiel oni ne volas, 
ke finiĝu la libroĉapitro kaj oni volas daŭrigi la legadon. 

Komenco de la vojaĝo kaj la unua tago de RET 2017 

La vojaĝo komenciĝis tre agrable, kiam nia kvaropo (Pavel Veselov el Tjumeno, Vladimir 
Opletajev el Surguto, Lena Uspenskaja kaj mi el Jekaterinburgo) renkontiĝis en la 
trajnvagono, kie nin rapide forlasis la grizeco de la rutina vivo, cedinte lokon al ĝoja 
amika kunestado, senĉesaj interparoloj pri diversaĵoj, kun teumado kaj antaŭĝuo de la 
evento. Ni ne rimarkis, kiel rapide pasis la vojo-tempo, kaj ni jam atingis la turisman 
bazejon “Strangula korto”, kie devis okazi RET-2017. 

Beleco de la loko kaj naturo estis memvalora, ĝi kaptis nin de la unuaj tagoj kaj ne forlasis 
ĝis la fmo. La tuta pe- 
jzaĝo estis paca, 
milda, ĝi donacis ani- 
man kvieton kaj per- 
cepton de la harmonio. 

La mondo, plena de 
freŝa aero, lumo kaj 
akvomoviĝo! Eblis 
ekhalti kaj silente ob- 
servi la sunleviĝon aŭ 
la mirindan sunsubi- 
ron! En la korto staris 
granda kelketaĝa ligna 
domo, kiu servis kiel 

hotelo por loĝado en komfortaj kondiĉoj, pluraj unuetaĝaj lignaj dometoj, manĝejo kaj 
kelkaj laŭboj. La tuta korto estis riĉe omamita per multaj lignaj skulptaĵoj (de herooj de 
tre konataj fabloj kaj fabeloj), kiuj gardis la trankvilecon de la korto kaj kiujn ĉiam estis 
agrable tuŝi kaj karesi dum la promenadoj. Sufiĉis nur transiri la korton por veni al la 
bordo de la akvorezervejo, en kiu multaj el ni naĝis matene kaj en alia libera tempo de la 
tagoj. La aero, verdaĵoj, aromoj, akvujo vekis admiron, oni volis kanti kaj en la memoro 
aperis poeziaj linioj. Mi kelkfoje citis al la geamikoj tre konvenan strofon el la poemo de 
M. Giŝpling: 

“La milda sun’, kaj la karesa vento 

Kaj la profunda, diafana blu’... 

Ho, kia bel’! Ne pasu la momento - 

Gi daŭm plu, 

Gi ĉiam daŭru plu!” 

La bunta mozaiko de la programo de tiuj ĉi tagoj estis kunmetita el diversaj programeroj. 
Post la sinprezento de la partoprenintoj, interkonatiĝo kaj apartaj anoncoj de la respon- 
deculoj pri la programeroj, en la unua vespero okazis la koncerto de nia ŝatata bardo Mi- 
kaelo Bronŝtejn, kiu povis viziti la renkontiĝon nur por du tagoj, ĉar li devis forveturi ek- 
sterlanden por partopreni intemacian Esperanto-aranĝon. Ni ĝuis novajn kaj multajn mal- 
novajn kantojn en la plenumo de Mikaelo, ofte kunkantis, kaj agrabla, amika etoso de la 
vespero bonege unuigis ĉiujn ĉeestintojn. Fine de la vespero estis komuna festado de la 
25-jara jubileo de la eldonejo “Impeto”, kiam sonis voĉigitaj rememoroj pri la krea vojo 
de ĝiaj eldonistoj, amikaj tostoj kaj estis aranĝita vendoekspozicio de libroj de “Impeto”. 
Dum la lasta mi akiris kelkajn novajn Esperanto-librojn por mia biblioteko, la novan 
diskon de Mikaelo Bronŝtejn kaj Sergeo Straŝnenko kaj donace ricevis la antaŭnelonge el- 
donitan romanon de Mikaelo Bronŝtejn “Mi stelojn jungis al revado”, kaj tuj povis peti la 
aŭtografon de la aŭtoro. 

Legado omaĝe al la 140-jara jubileo de I. Ŝirajev 

Dum la dua tago de RET tage mi vizitis unu el prelegoj de la Somera universitato. Ciuj 
prelegoj estis vere interesaj, sed mi mem povis ĉeesti entute nur kvar (tial pli bone iu alia 
prilumu tiun programeron). Krome mi partoprenis KoRo-n (Konversacian rondon), kiun 
gvidis Irina Gonĉarova, ĉar mi scivolis pri formoj kaj iloj, kiujn ŝi uzas por paroligi esper- 
antistojn-novulojn. Sed plej multe impresis min tiu tago de la aranĝo, kiu nomiĝis “Le- 
gado omaĝe al la 140-jara jubileo de Ivan Ŝirjaev”. Dum ĝi okazis prelego pri Ivan Ŝirjaev 
fare de pastro-monaho Taŭriono (Ilija Smikov) el Moskva eklezia seminario. Ŝirjaev estis 
elstara esperantisto de la 20-30 jaroj de la pasinta jarcento, verkisto kaj tradukisto (kiu 
tradukis en Esperanton verkojn de F.M. Dostojevskij 
kaj L.N. Tolstoj), iniciatinto-ĉefredaktoro de la En- 
ciklopedio de Esperanto. Multaj verkoj de la verkisto 
estis publikigitaj dum lia vivo en diversaj Esperanto- 
revuoj kaj kelkaj ricevis literaturajn premiojn, sed 
manuskripto de la ĉefa verko de I. Ŝirajev - romano 
“Sen titolo” - longe kuŝis en Esperanto-muzeo de Vi- 
eno kaj estis publikigita nur en 1995. La pastro Jo- 
hano naskiĝis en Poŝehonjo, en la vilaĝo Vereteja kaj 
de 1905 diservis en la preĝejo de Zinovjevo. Li ko- 

natiĝis kun Esperanto en 1895, dum sia studado en Jaroslavla eklezia seminario kaj dum 
la tuta vivo restis fidela adepto de la lingvo. 

Dum la aranĝo ruslingve prelegis ankaŭ regionesploristo Galina Burŝa el la vilaĝo 
Vereteja, kiu rakontis pri la naskiĝloko de I. Sirjaev. Krome Maksim Soloĥin prezentis la 
biografion de la pastro kaj Nikolaj Gudskov voĉlegis la publikigitan studaĵon de Sten Jo- 
hansson pri la verkaro de I. Sirjaev. 

Mi devas diri, ke min tre impresis la personeco de Ivan Sirjaev, historio de lia vivo, kaj 
krome mi rememoris, ke dum la eldonado de “Komencanto”, en ĝia rubriko pri la historio 
de la Esperanta literaturo, ni publikigis la materialon pri Esperanto-verkisto-klasikulo Ivan 
Sirjaev kaj prezentis fragmenton el unu el liaj verkoj. Cu mi povus imagi tiam, ke pasos 
dekoj da jaroj kaj mi vizitos lokojn, ligitajn kun li kaj eĉ ĉeestos la liturgion, dediĉitan al 
li! Jen per kio estas valora RET-2017! 

Vespere de tiu tago okazis ankoraŭ unu bona koncerto de la aŭtora kanto de moskvano 
Mikaelo Povorin, sonis liaj jam konataj por mi kaj ankaŭ multaj aŭdindaj novaj kantoj. 
Tiel agrable finiĝis la dua tago de RET. 

Ekskurso tra Poŝehonje. Mirinda vespera koncerto de “Ekvinokso” 

En la kvara tago de RET, tuj post la matenmanĝo, ekis piedpaŝa marŝo al Poŝeĥonjo kaj 
duontaga ekskurso tra la urbo. La urbeto situis ne tiom fore de la bazejo “Strangula 
korto”, la vojo ne estis enua kaj nia multopa grupo promenis tre volonte. 

Ankoraŭ vintre, kiam mi eksciis, ke RET-2017 okazos en Poŝeĥonjo, mi certe rememoris 
la titolon de la verko de Saltikov-Sĉedrin “Poŝeĥonskaja starina” (“Poŝeĥonja antikveco”), 
kaj en mia imago aperis neurbaj pejzaĝoj, unuetaĝaj domoj sur ne tre vastaj stratoj, vilaĝa 
preĝejo, lageto, nehasta biena vivo... 

Reale Poŝeĥonjo estis malnova, trankvila, sufiĉe pura kaj taŭga por la vivo negranda ur- 
beto, kun nur 6 miloj da loĝantoj. Antaŭe la loko sur la rivero Seksno (la malnova nomo 
Seĥonj) nomiĝis Poŝeĥonje kaj apartenis al Jaroslavla princlando ĝis la jaro 1341. En la 
17-a jarcento surloke de la nuna urbo troviĝis la vilaĝo Pertomka (pro la samnoma rivero). 
En 1777 Katerina la Granda per sia ukazo alinomis la vilaĝon en la urbon Poŝeĥonjo. Nun 
oni nomas ĝin la “urbo de kvin riveroj kaj sep pontoj” kaj ŝercas, ke tiun kvanton por ĉiu 
kapo havas nek Venecio, nek Peterburgo aŭ Hamburgo. La nuna Poŝeĥonjo havas du tem- 
plojn: la Triunuan katedralon sur la urba placo kaj la Asumpcian preĝejon ĉe la tombejo. 
Mem la urba placo de Libero havas duonrondan formon, kiu per la formo de la “malfaldita 
ventumilo” de stratoj determinas la tutan urboplanon. Sur la placo estas komercaj vendejaj 
vicoj, tiom karakteraj por la mezrusiaj provincoj. Malantaŭ la katedralo estas negranda 
parko kun la memorejo de herooj. Ni iris al la blankŝtona preĝejo de la katedralo, kun la 
smeraldkoloraj kupoloj kaj sonorilejo. Ciuj dezirantoj eĉ povis ascendi ĝin kaj provi karil- 
joni desupre. Poste ni iom promenis tra la urbocentro, observante festan etoson, kiu regis 
tie (la urbo festis sian 240-jariĝon). Ni ankaŭ vizitis regionografian muzeon, kie ĉiĉeron- 
ino rakontis al ni pri la historio de la urbeto kaj ĝiaj metioj, kie ni ankaŭ eksciis pri la 
aŭtoro de la fama recepto de poŝeĥonja fromaĝo G.A. Kamenskaja. Post la muzeo 
ekskurso daŭris jam sur la urbaj stratoj. Tiumomente mi kun du amikoj decidis reveni al la 
bazejo, ĉar ni sukcesis viziti kaj iom vidi la urbon en la antaŭa tago. Ni jam vigle paŝis laŭ 
la ponto trans la riveron Pertomka, kiam komenciĝis ŝtormo kaj pluvego, de kiu nin ne 
povis savi eĉ niaj ombreloj kaj anorakoj. La lastan distancon ĝis la “Strangula korto” ni 
vete kuregis, sed revenis al la bazejo plene malsekaj. Nature, post la duonhoro tiu somera 

pluvego finiĝis kaj denove ekbrilis la suno. Ŝanĝinte la vestojn kaj trinkante varmegan 
teon, ni jam kun ridetoj plezure rememoris nian mallongan aventuron. 

Vespere de tiu tago okazis koncerto de la muzikgmpo “Ekvinokso” en la konsisto: Andrej 
Obrezkov kaj Valerij Vorobjov el Ivanovo kaj Evelina Sokolova el Krasnojarsko. Tio es- 
tis vere impresa kanta-muzika mirteatraĵo, kiu ricevis meritan atenton de la publiko. 
Muzikistoj kaj kantistoj de la gmpo, ĉiu kun sia fascino, talento kaj temperamento, tre 
harmonie kaj amikeme kunekzistis sur la scenejo kiel unueca organismo, donacante al la 
aŭskultanta publiko multe da pozitivaj emocioj. Muziko kapablas efiki sur iujn animsensi- 
lojn kaj krei tute apartan, neforgeseblan humoron! Post tiu ĉi koncerto multaj sentis emo- 
cian entuziasmon kaj estis forte impresitaj. 

REU-Konferenco. Lignofajro. Aŭtora vespero de Ludmila Novikova 

Dum la sekvaj du tagoj de RET, la kvina kaj sesa, ĝis la tagmezo daŭris la planita Konfer- 
enco de REU. Gi pasis sufiĉe paceme, sen iuj komplikaĵoj, kun la kutima tradicia tagordo. 
Estis raportoj de REU-prezidanto, de apartaj estraranoj kaj ankaŭ de klubgvidantoj aŭ 
klubaj reprezentantoj. Car mi konstante interesiĝas pri la stato de la Esperanto-movado en 
Rusio kaj kaptas ĉiujn novaĵojn pri ĝi, ne estis io nova kaj neatendita por mi. Dum la re- 
elektoj estis du kandidatoj por la posteno de REU-prezidanto (Svetlana Smetanina kaj Mi- 
kaelo Certilov) kaj estis denove reelektita kiel prezidanto Svetlana. Freŝecon al la mo- 
mento aldonis elekto en la Estraron de nia uralano Vladimir Opletajev, kiu elektiĝis la 
unuan fojon, ĉiuj ceteraj estraranoj jam ne estis novuloj tie. Kompreneble, min ĝojigas tiu 
fakto, ke Vladimir iĝis REU-estrarano, kaj mi deziras al li sukcesan kaj fruktodonan labo- 
ron en la kampo de instruado en REU. Krome dezirindus, ke ni, samregionanoj, subtenu 
nian amikon kaj kiom eble helpu al li! 

Vespere de tiuj du tagoj okazis bonegaj kaj memorindaj programeroj. Unu el ili estis lign- 
ofajro ĉeborde de la akvorezervejo. Mi ŝatus danki la prizorgantojn de la lignofajro, kiuj 
donacis al ni tiun nostalgiplenan vesperon! Iam lignofajroj estis konstanta elemento de 
SEJT-oj. Mi ĝis nun memoras la lignofajrojn, kiuj ĉiuvespere okazis dum OkSEJT en 
Jurmala ĉeborde de Balta maro! Ankaŭ ĉi-foje ni plezure sidis “en amika rond’”, kunkan- 
tis komunajn kantojn akompane de la gitaro de Mikaelo Povorin kaj de la akordiono de 
Vladimir Solovjov. La fajro brulis jen pli forte, jen malpli, ankaŭ niaj voĉoj sonis pli aŭ 
malpli laŭte. Ni ankaŭ ĝue observis la belan sunsubiron, la ŝanĝon de ĉielkoloroj kaj lu- 
man vojeton sur la akva surfaco. Laŭronde ni gustumis la regalaĵon el Kubo - bonodoran 
kaj fortan rumon, kiun alportis gasto de RET, kuba esperantistino Alina Dolores Zuazna- 
bal Himely. Estis vere romantike, tre animece kaj varmece 
en ĉiuj sencoj! Tiunokte longe maleblis endormiĝi, ja en la 
kapo plu sonis la rememoritaj kantoj. 

“Aparta kanto” estis la sekvonttaga programero - aŭtora 
vespero de nia poetino Ludmila Novikova, eksa uralanino, 
kiu nun loĝas en Moskvo. Ludmila mem voĉlegis la pro- 
prajn tradukojn de rusiaj klasikuloj, siajn originalaĵojn kaj 
ankaŭ kolektis la geamikojn, kiuj tre emocie kaj bele 
prezentis ŝiajn poemtradukojn. Inter la deklamantoj tiuve- 
pere estis du uralanoj: V. Opletajev, voĉleginta la tradukitan 
de Ludmila poemon de A. Blok “Rusio” kaj mi, prezentinta 
la poemon de A.S. Puŝkin “La Bahĉisaraja fontano”. Tio es- 

tis belega eblo mergiĝi en la krean mondon de Ludmila! Ankaŭ muziko, fratino de poezio, 
akompanis poeziajn verkojn en tiu ĉi vespero. Komponitaj de Mikaelo Povorin kantoj al la 
versaĵoj de M. Cvetajeva kaj K. Balmont en la traduko de Ludmila sonis, tre profunde 
penetrante en la animon. Ankaŭ “Ekvinokso” bele kantis kelkajn tre konatajn kaj malno- 
vajn kantojn je vortoj de Ludmila, inter ili tre plaĉan al mi “Orienton”. Por mi, poeziŝa- 
tanto, ankaŭ tiu ĉi vespero iĝis vere neforgesebla! 

Raja Kudrjavceva 

Prelegaro de RET-2017 

La programo de la Rusiaj Esperanto-Tagoj-2017 ofertis multon klerigan, kio konsistigis la 
abundan prelegserion de la Somera universitato, dokte gvidata de Nikolaj Gudskov, kaj 
plurajn duskutrondojn. Ne ĉiuj prelegoj estis ligitaj kun Esperanto, sed ĉiuj temoj se- 
nescepte estis interesaj, provokis multajn demandojn de la aŭskultantoj kaj diskutojn. 

Mi klopodis ĉeesti ĉiujn prelegojn, sed bedaŭrinde pro la samtempe okazigataj pro- 
grameroj miaj penoj ne tute realiĝis, kaj en ĉi tiu mesaĝo mi mencios nur prelegojn, kiujn 
mi aŭskultis. Tiu ĉi preleglisto ne respegulas do la tutan temaron. 

Mikaelo Bronŝtejn - “Tiĥvino kaj ĝiaj sanktejoj”. Mikaelo estas sperta oratoro, li prezen- 
tis tre interesan historion de la Sankta Tiĥvina ikono de Dipatrino. 

Mikaelo Bronŝtejn - “Sonato pri entreprenado”. Li rakontis pri 
faktoj pri la uzado de Esperanto en la entreprenado: komerco, 
turismo, komerca varbado ktp., kaj pri propraj spertoj kaj provoj 
starigi komercajn ligojn per Esperanto. 

Nikolaj Gudskov - “Zamenhof kiel reprezentanto de la “rusa 
kosmismo””. Filozofiaj aspektoj de la idearo de L. Zamenhof kiel 
parto de la “rusa kosmismo”. 

Pastro Taŭriono (Ilija Smikov) - “Ivan Sirjaev. Vivo kaj 
verkaro”. Detala raporto pri la vivo, pastra servado kaj Esperanta 
verkaro de la ortodoksa pastro Ivan Sirjaev enkadre de la “Lego- 
tago omaĝe al la 140-jara jubileo de I. Sirjaev”. 

Aleksandr Osokin - “Pri la vortaroj de Boris Kondratjev”. 

Anna Striganova - “Lingvo de fabeloj, aŭ samaj motivoj en fabeloj de diversaj landoj”. 
Anna Striganova - “Baba Jaga el la scienca vidpunkto”. 

Anna Striganova - “Dronintaj urboj: realaj kaj fabelaj”. Anna profunde studas folkloran 
temaron de fabeloj kaj mem verkas fabelojn en Esperanto. 

Gennadij Basov - “Lidija Zamenhof - vivo kaj agado; ŝiaj samideanoj”. Rakonto pri la 
vivo de la fdino de L. Zamenhof, ŝia poresperanta agado kaj aktivado en la religia movado 
de bahaistoj, ŝia tragika pereo en la faŝista koncentrejo. 

Dmitrij Sevĉenko - “Elektronikaj libroj en Esperanto”. 

Dmitrij Sevĉenko - “Distancaj kaj korespondaj kursoj de Esperanto”. Ambaŭ prelegoj de 
la redaktoro de la revuo “Esperanto” argumentite prezentas tre interesajn spertojn, aktu- 
alajn faktojn kaj analizojn. 

Vladimir Opletajev - “Lingvoprotektado en Ĥanta-Mansa aŭtonoma distrikto - Ugrujo”. 
Problemoj kaj devioj en la protektado de la minoritataj ĥanta kaj mansa lingvoj en la 
aŭtonoma distrikto. 

Vladimir Opletajev 

La turisma programo de RET 

La turisma programo de RET-2017 kaj la post-RET-a vojaĝo sendube plaĉis al ĉiuj parto- 
prenintoj, ĉar ni trafis la lokojn kaj urbojn, kiuj estis grava historia scenejo en la meze- 
poka Rusio kaj kiuj nun apartenas al la urboj de la Ora ringo. 

Poŝeĥonjo (1777), kiu gastigis RET-on en la fabela bazejo “Strangula korto”, estas ĉarma 
rusa provinca urbeto, situanta surborde de Ribinska akvorezervejo kaj vivanta sian nehas- 
tan trankvilan vivon, inter la Lenin-monumento kaj la ĉefpreĝejo de Triunuo. 

La 8-an de aŭgusto multaj RET-anoj partoprenis la tuttagan ekskursan vojaĝon al la urboj 
Ribinsko kaj Tutajevo (Romanov-Borisoglebsk). Ribinsko estas la dua granda urbo de 
Jaroslavla provinco, ĝia grava komerca kaj industria centro. En la 30-aj jaroj de la pasinta 
jarcento ĉi tie estis konstruita hidroelektrocentralo kaj kreita vasta akvorezervejo. Dum la 
ekskurso ni povis ĝui la belan historian centron de la urbo kun la Savanto-Transfiguriĝa 
katedralo, vizitis la muzeon de la subakvigita urbo Mologa. 

Transveturinte Volgon per pramŝipo, ni atingis la urbeton Tutajevo (1777). La urbo rice- 
vis sian revoluciulan nomon en 1918, sed antaŭe tio estis du memstaraj malnovaj urbetoj 
Romanov kaj Borisoglebsk. Tutajevo estas la 12-a urbo, apartenanta al la Ora ringo (en- 
tute 12 urboj), posedas plurajn preĝejojn, inter kiuj elstaras Kazana preĝejo kaj Resurekta 
katedralo, sed ĝi bezonas urĝan restaŭradon de siaj historiaĵoj. 

La 4-an de aŭgusto post la Sankta liturgio en la vilaĝo Zinovjevo, kie diservis pastro Ivan 
Sirjaev, okazis vizito al la vilaĝo kun la kurioza nomo Kukobojo, en kiu nin ĉiujn sur- 
prizis per sia beleco la Savanta preĝejo, kaj la vilaĝanoj amuzis nin per folklora spektaklo, 
en kiu ĉefrolis Baba Jaga. 

La 9-an de aŭgusto granda grupo de ekskursemaj RET-partoprenintoj venis en la vilaĝon 
Vjatskoje (1502) apud Jaroslavlo, promenis tra ĝiaj flegitaj stratoj, vizitis muzeojn, nok- 
tumis en luksa hotelo. Vjatskoje estas aligita al la Asocio de la plej belaj vilaĝoj de Rusio 
ekde 2015. 

La tutan tagon de la 10-a de aŭgusto ni pasigis en la bela malnovrusa urbo Jaroslavlo 
(1071), ĝuis aŭtentan mezepokan atmosferon de la antikva urbo. La tuttagan piedekskur- 
son lerte ĉiĉeronis en Esperanto jaroslavla esperantisto Georgo Kontrov. 

Fine ni atingis nian lastan vojaĝcelon - la urbon Kostromao (1152), kiu mirigis ĉiujn per 
sia belega malnova centro, multaj monumentoj, parkoj, majestaj konstruaĵoj, ĝi posedas ja 
oficiale la titolon de “historia urbo”. Kostromao estas la hejmurbo de Neĝulino. 


Vladimir Opletajev 


Triumfo kaj tragedio. Esperanto kaj Rusia revolucio 

La 3-an de aŭgusto en la brita “European studies blog” aperis bonega ar- 
tikolo “Triumph and Tragedy: Esperanto and the Russian Revolution” 
(http://blogs.bl.uk/european/2017/08/triumph-and-tragedy-esperanto-and- 
the-russian-revolution.html). La aŭtoroj estas Moisej Bronŝtejn kaj Re- 
nato Corsetti, metis ĝin al la paĝaro Olga Kerzjuk. La artikolo estas ne 
granda, sed tre bone kompilita kaj riĉe kaj saĝe ilustrita per diversaj kov- 
riloj de libroj pri la koncema temo. La blogo aperis, kompreneble, okaze 
de la 100-jariĝo de la Rusa revolucio de la 1917-a. 


Oni pri ni 

Jubileoi 


La eldonejo “Impeto” 25-jariĝis 

La eldonejo “Impeto” aperis en 1992 surbaze de la agado pri el- 
donado de esperantlingvaj libroj fare de granda eldonejo “Pro- 
greso”. La nomo estis heredita de la almanako (2 numeroj), kiun 
eldonis “Progreso” en 1989 kaj 1991. Cio okazis dank’ al entuzi- 
asmo de elstaraj esperantistoj Aleksandro Ŝevĉenko (13.09.1957- 
24.11.2012) kaj lia edzino Elena (07.11.1962-05.09.2015). Ili suk- 
cesis organizi plene profesian eldonadon de Esperantaj libroj, da kiuj aperis pli ol 150 
(proksimume duono el tiuj, kiuj estis eldonitaj de ili entute). Sen tiu agado la mondo ap- 
enaŭ konatiĝus kun verkoj de pluraj aŭtoroj... Estis entreprenitaj grandaj projektoj, kiel, 
ekzemple, eldono de serio de verkoj de la fratoj 
Strugackij, serio de sciencpopularaj libroj “Fa- 
milia biblioteko” ka. Post forpaso de la fondintoj 
ilian agadon sukcese daŭrigas ilia filo Dmitrij 
Ŝevĉenko kaj la bofilino Anna Striganova. Okaze 
de la jubileo estis aparta prezento dum RET- 
2017 kaj speciala aranĝo - la 10-a Moskva Es- 
peranto-Renkontiĝo (MER-10) hejme de Dima 
kaj Anjo, kiun ĉeestis diversaj esperantistoj. Estis 
riĉa programo kaj varmaj gratuloj (i.a., de la 
nomo de REU). Ni ĉiuj deziru al la eldonistoj 
(kiuj ja samtempe estas redaktoroj de la revuo 
“Esperanto”) pliajn sukcesojn kaj daŭrigon de ilia, tiom necesa por nia komunumo, agado! 

14.10.17 plenumiĝis 90 jaroj post la naskiĝo de Boris Tokarev 

(Bonifatio Tornado) 

Boris Tokarev estis figuro en la vivo kaj nia movado multflanka. Esperantisto, kiu aliĝis al 
la lingvo en la unua postmilita (postfestivala) ondo fine de 1950-aj, ekaktivinte en la 
moskva E-klubo “Fajrero”, li tuj fariĝis arda adepto de la E-kulturo kaj komencis “eldoni” 
(kompili, tajpi) la beletran (ĉefe poezian) revueton kun la sama titolo “Fajrero” - ŝajnas, 
ĝi estis la unua samizdata E-eldonaĵo de tiu tempo. Jam ekde la komenco vekiĝis lia krea 
talento - li tradukis poemojn - el la plej ŝatata lia rusa poeto Lermontov (kies poezion li 
opiniis pli alta, ol tiu de ĉiuj aliaj poetoj, ankaŭ de Puŝkin), “Eposo pri militiro de Igor”... 
Kaj konstante aperadis ĉiam pli da liaj originalaj poemoj, kiuj poste konsistigis kolekton 
“Gutoj falantaj”. Decidinte verki facilan romaneton por komencantoj, kiu estu teksto por 
lemilo, li forlogiĝis pro la kreata teksto, kaj rezultis ĉarma fantasta romano “Ardes” 
(Ardes estis ankaŭ lia unua literatura pseŭdonimo). Sekvis granda laboro pri epopeo “Vivo 
de Prometeo”, enhavanta pli ol 10 000 versojn. Krome, li laboris en fabla ĝenro, kaj en 
kelkaj liaj fabloj oni rekonas pesonojn kaj realaĵojn el la tiama movada vivo. Fine de la 
1980-aj jaroj li faris grandan laboron pri traduko de la persa klasika poeto Rudaki. 

Cetere, li ĉiam ripetadis, ke li ne estas poeto: poezion verkas “lia amiko” Bonifatio (Boni- 
fatij Vasiljeviĉ) Tomado, por kiu li eĉ elpensis fikcian biografion. Eble tiel estis - kreante, 
li kvazaŭ transformiĝis je alia persono, kaj tiu nomo estis ne simpla pseŭdonimo, sed 
nomo de lia alter ego. 



Elena kaj Aleksandro Ŝevĉenkoj - la 
fondintoj de “Impeto ” 



eldonejo 


Impeto 

Ŝatante la Esperantan literaturon, li sukcesis kolekti grandan bibliotekon de esperantling- 
vaj libroj (li volonte donadis el ĝi librojn por legi) kaj faris seriozajn literaturologiajn es- 
plorojn. Rezultis granda monografio en la rusa (kun esperantlingvaj citaĵoj) “Historio de 
Esperanta literaturo dum 100 jaroj” - ĝi neniam estis eldonita, tamen ties ĉapitrojn li legis 
kiel prelegojn en Moskva Centra E-Klubo fine de 1980-aj jaroj, kio havis grandegan kle- 
rigan signifon. Mi, persone, ricevis la sistemajn sciojn pri la temo dank’ al tiuj prelegoj 
kaj pruntitaj de li libroj... Liaj plej ŝatataj Esperanto-poetoj kaj movadanoj estis Nikolao 
Hohlov, Georgo Deŝkin kaj Alesandr Saĥarov, kies vivojn li esploradis. La bibliotekon li, 
laŭ ekzemplo de A. Saĥarov, testamentis al la Ŝtata Fremdlingva Biblioteko, kaj ĝi daŭre 
servos al la interesitaj esperantistoj. 

A1 la sfero de liaj interesoj apartenis ankaŭ historio de religio kaj deveno de kristanismo. 
Liaj artikoloj-prelegoj pri la temo, eble, ie restis en la hejma arkivo. Rilate al religio li 
havis iun specialan vidpunkton: ĉiam asertis, ke li ne estas ateisto (sed estas “ajnisto”), kaj 
kredas ne je iu dio, sedje la homo. 

Kio krome? Nu, li iom scipovis ludi pianon kaj gitaron kaj klasikmaniere kantis. 

Tokarev estis aktiva instruisto de Esperanto. A1 la instruado li rilatis tre serioze, profunde 
studadis ĉiujn teoriojn kaj praktikajn metodojn. Plej 
longe kaj serioze li instruis Esperanton sur ĉiuj 
niveloj al blinduloj, kaj alta nivelo de la Moskva 
klubo de blindaj esperantistoj en 1970-aj - 80-aj 
jaroj signife ŝuldis al lia agado. Li povis legi kaj 
skribi brajle, kio multe helpis tiun instruadon. 

Kiel eminenta instruisto kaj kulturscianto, li, kune 
kun Boris Kolker, iniciatis kreon de Cefa Atesta 
Komisiono de SEU (poste - REU) kaj ellaboris la 
unuajn ekzamenprogramojn por ĝi. 

Li estis esperantisto, sed ja li estis profesie kemiisto 
(kiel li diris ŝerce: “A b \inpy h xhmhk”), kandidato 
de kemiaj sciencoj, docento de Forstista Instituto kaj 
Moskva Kemia-Teknologia Instituto “D.I. Mendele- 
jev”. Li interesiĝis pri diversaj problemoj, ligitaj kun 
ĝeneralaj demandoj de kemio, i.a. pri origino de la vivo. Plurajn artikolojn pri kemio li 
publikigis en Esperanto en “Scienca Revuo”. Estas supozo, ke lia malbonfarto dum lastaj 
vivojaroj kaj frua forpaso ŝuldas al veneniĝo pro iuj reagiloj dum eksperimentoj. 

Mortis li 17.11.1994. Lia publikigita libro- kaj broŝurforma heredaĵo konsistas el 6 eroj: 
Psikologio kaj metodiko de Esperanto-instruado: (Gvidilo por Esperanto-instruisto). 1984 
Versoj. Harkovo: UkrEA, Literatura Tradukista Komisiono; 1991 
Rudaki, Abu-Abdallah. Versoj. Traduko de B.Tokarev. Duŝanbe: Cefa Scienca Redakcio 
de Taĝikia Soveta Enciklopedio; 1991 
Ardes: originala romano en Esperanto. Moskvo: Impeto; 1996 
Vivo de Prometeo. Moskvo: Impeto; 1996 

Miĥail Lermontov. Mcyri: poemo. Traduko de B. Tokarev. Mosk\>o: Eŭropa Jura Univer- 
sitato JUSTO; 1999 

Nikolao Gudskov 

Bonifatio Tornado 


LAHOMO 


Mi estas besteto, subtila kaj febla, 
kun timo senĉesa, konstanta singard’; 
kaj ĉiam danĝeron supozas mi ebla, 
streĉiĝas timeme pro fremda rigard’. 

Mi estas la drako, multkapa, kruela, 
teruron portanta al ĉiu estaĵ’, 
fajregon sputanta la monstro fabela, 
en certa kaj impertinenta kuraĝ’. 

Mi estas la besto, sovaĝa, perfida, 
kun mano prenema kaj akra dentar’, 
envia rigard’: kun fervoro avida 
mi kaptas kaj tenas en stulta avar’. 

Mi estas la besto, ameme karesa, 
mi ĝuas ŝin premi, rigardi sen fin’; 
degelas volupte en vol’ sinforgesa 
refande miksiĝi kun korpo de in’. 

Mi estas la besto kuraĝa, fidela, 
por idojn defendi de fremda atenc’; 
sed tiom malica kaj tiom kraela, 
al ĉiu fremdulo malforta sen senc’. 


Mi estas formik’ laborema, senlaca, 
portanta dekoble ol pezas mi mem; 
en mia senfina serĉado - aŭdaca, 
iranta la vojon kun plendoj kaj ĝem’. 

Mi longe meditas, estante la sola, 
sopiras, hezitas sen firma decid’; 
senpense kun fluo mi iras popola, 
kun sento amasa kaj blinda konfid’. 

Kaj estas mi ero de multmiliona 
pugnego, potenca en la unuec’, 
de 1’ horo en la Univers’ unisona, 
de la neskuebla rokego la pec’. 

Jen - stranga alojo - de 1’ homo esenco: 
kaprice varia penetra imag’, 
de 1’ penso serĉanta senlima potenco, 
kaj stulta kraelo de tuja reag’. 

Ne estas malbono mi, nek la perfekto; 
nur kamo pulsanta min gvidas laŭ ond’. 
Mi estas - de 1’ vivo hazarda elekto, 
terara estaĵo, fiero de 1’ mond’. 


Al la 120-jariĝo de Pjotr Jefimoviĉ Astafjev 
(7.07.1897-23.01.1987) 

Mia esperantista biografio 

Sajne en marto de 1914 jaro en konata de mi pola familio mi ricevis donace libreton, el- 
donitan en Varsovio sub titolo «/l-p OcnepaiiTO. 

MC/Kpv II apou II 1,1 H H3MK. nOJlHi.lĤ y'lc6llHK ,TU5I pyCCKHX». 

Mi jam sciis pri la ekzistado de tiu lingvo, ĉar antaŭ du jaroj 
mi legis artikolon pri ĝi en tiam populara revuo «Bccthhk 
3HaHH5i» (“Heroldo de la Seio”), kaj ĝi vekis en mi grandan in- 
tereson. La donaco entuziasmigis por tuja lemado de tiu 
lingvo. 

Baldaŭ mi konatiĝis kun la unuaj samaraj esperantistoj 
(A.Kolĉin kaj A.Ohitoviĉ, fervojaj oficistoj). Estis abonita de 
mi la revuo “La Ondo de Esperanto” (Moskvo), akiritaj la 
unuaj libroj en la intemacia lingvo, nome “Patroj kaj filoj” de 
Turgenev en traduko de fama esper. stilisto K.Bein (Kabe) kaj 

“Princo Serebrjanij” de A.K.Tolstoj en traduko de Ŝidlovskaja. 

En la sama jaro eksplodis la Unua mondmilito kaj tio malhelpis la intemacian korespon- 
dadon. 

Tiam mi estis jam 17-jara knabo kaj pretiĝis, post specialaj ekzamenoj, fariĝi popola in- 
struisto. Aŭtune mi ricevis la oficon en la regiono de Buguruslan. 

La unuajn publikaĵojn, kiel esperantisto, en komencaj monatoj de 1918 jaro mi faris, kiam 
mi revenis post dujara militservo en Samaron. Sed en la fmo de la jaro mi ree devis milit- 
servi. Nur en la fmo de 1920 jaro, jam en Cita, mi estis liberigita por civila laboro. Tie 
komenciĝis la dua periodo de mia plej aktiva agado. 

Kune kun ĉitaaj esperantistaj aktivuloj (Kurbatov, Baĵenov kaj aliaj) mi partoprenis en la 
organiza laboro (prelegoj, kursoj). Sed ĝuste tiam komenciĝis mia aktiva literatura laboro 
en kelkaj eldonaĵoj. En 1921 jaro unu literaturisto eldonis almanakon “Vortoj kaj maku- 
loj” kun paralela traduko en esperanto . Krom ke ĉiuj versaĵoj en la almanako estis traduki- 
taj de mi, mi ricevis du paĝojn por miaj propraj originalaj verkoj en esperanto (poemo en 
prozo “La Nova Babelo” kaj tri aŭ kvar versaĵoj). Poste alia eldonisto proponis al mi or- 
ganizi esperantan fakon en lia nova belarta revuo “Vosĥod“. 

Kun reveno al Samara (komenco de 1923 j.) mi ne plu pensis pri la verkado kaj tradukado, 
kvankam same, kiel en Ĉita, mi ricevis la oficon de teknika redaktoro komence en la sama 
profesia unuiĝo de poŝtoficistoj (monata bulteno “Voĉo de Ligilistoj”) kaj post du jaroj en 
la redakcio de “Volĵskaja kommuna” (1925-1933). Se en la unuaj du jaroj en Samara mi 
povis organizi kaj gvidi kurson kaj laboron de la unua rondeto (ĉirkaŭ 40 anoj), nun, ĉar 
mia laboro estis dumnokta, kaj ĉio, kion mi povis fari por Esperanto, estis la organizo de 
la gubemia komitato kaj la koresponda gmpo de laboristaj korespondantoj. 

Por fini la noktan laboron en tipografiaj kondiĉoj mi eksiĝis el la eldonejo de “Volĵskaja 
kommuna” kaj forveturis al Uljanovsk (la redakcio de “Proleta vojo”), poste en vilaĝon 
(en redakcio de “Politotdel MTS”), kaj fine kiel sekretario en redakcio de “CTcmiMe 
H3BecTna” (Bolŝaja Gluŝica). Finfine en 1936 mi decidis reveni al instmista laboro (ko- 
mence en Smiŝljajevka apud Kujbiŝev, poste, reveninte en fino de 1945 jaro el la armeo, 
en Kirovskij regiono de Kujbiŝev). Nur en 1957 jaro, kiam mi fariĝis pensiulo, mi dediĉis 
mian tutan liberan tempon por agado esperantista. 

Tiam mi rekomencis ankaŭ la tradukan laboron el miaj plej amataj poetoj Puŝkin kaj Ma- 
jakovskij. Tiam komenciĝis miaj kontaktoj kun aliaj samideanoj-tradukistoj kaj poetoj: 
G.Deŝkin (Miĉurinsk), J.Lubjanovskij (Ostrogoĵsk), A.Tolokoncev (Kostroma), N. 
Ŝtejnberg (Ĉemovci) kaj kelkaj aliaj. 

La unua publikaĵo estis mia traduko el Puŝkin (“Gabrieliado”). Poste en iaj revuoj ankoraŭ 
kelkaj tradukitaj versaĵoj. 

E1 Majakovskij mi tradukadis preskaŭ ĉiujn liajn la plej popularajn poemojn kaj apartajn 
versaĵojn. Sed konscias, ke tiuj tradukoj por esti pli malpli kontentigaj postulas ankoraŭ 
pluan laboron super ili. Tial mi ne rapidas strebi la publikadon. Iom post iom mi esperas 
ankoraŭ korekti la malnetajn manuskriptojn. 


P. Astafjev, Marto 1980j. 

Noto de la redakcio de “Bulteno de REU”: Ni nenion ŝanĝis en la aŭtentika teksto deP. 
Astajjev, konsiderante ĝin historia doknmento. 


25 



Fjodor Tjutĉev 


SILENTIUM! 


Silentu, kaŝu en latent’ 

Pri viaj revoj kaj pri sent’! 

En la animo restu brili 
Kaj tie estingiĝu ili, 

Kiel stelar’ en firmament’ 

Admiru ilin - kaj silent’! 

Cu povas kor’ esprimi sin? 

Cu aliul’ komprenos vin? 

Kun via mensa vivosfero? 

Pens’ eldirita - jam malvero. 
Malpuras font’ en formoment’. 

E1 ĝi vin nutru - kaj silent’! 

Do vivu en interna mond’. 

En ĝi boladas vasta ond’ 

Kaj pensoj sorĉaj kaj misteraj, 
Blindigos ilin lum’ ekstera, 
Disblovos ilin kruda vent’ 

Atentu ilin - kaj silent’. 

Tradukis Pjotr Astajjev 


Aranĝoj 

Paralela Universo en Moskvo mojosas 

La 19-an de aŭgusto okazis mirinda renkontiĝo, kadre de la intemacia Paralela Universo. 
Gi nomiĝis “30/60”, omaĝe al la jubileoj de Anna Striganova kaj Valentin Melnikov. 

Tio eĉ ne estis MER, sed malgraŭ la aŭgusta “dormanta sezono” partoprenis 19 esper- 
antistoj el 4 landoj (Rusio, Bjelorusio, Pemo kaj Brazilo). Ni memorigas, ke tiaspecaj 
renkontiĝoj okazas nur en Esperantujo! 

La renkontiĝo neatendite por ĉiuj iĝis unu el la 
plej etosaj kaj mojosaj, kiuj okazis en nia he- 
jmo. Poezia tago-vespero konsistis el poeziaj 
deklamoj de Valentin Melnikon, Ludmila No- 
vikova kaj Klara Ilutoviĉ (mem!). 

Krom la realaj partoprenantoj estis ankaŭ la vir- 
tualaj. Dum la aranĝo estis organizita “skajpo- 
ponto” kun Kopenhago, kie samtempe okazis 
aranĝo de Paralela Universo. La aranĝon skajpe 
ankaŭ partoprenis Mikaelo Bronŝteĵn, kiu dek- 
lamis la poemon. 

Estis ŝoke riĉa koncerta progamo. Malgraŭ mal- 
ĉeesto de la tradiciaj gitaristoj de MER, okazis 
intemacia koncerto, dum kiu Aleksandr Lebe- 

dev plenumis kelkajn “orajn” kantojn; Aleksandr Vikulov - plurajn kantojn, inkluzive 
tiujn de Kajto, Kim kaj Persone; Sara el Brazilo kaj Miguel el Peruo kantis kelkajn kona- 
tajn en Esperantujo kantojn. 

Unue en la historio de tiaj aranĝoj okazis “bambado” (dancado de la konata mojosa kanto) 
kaj “amika rondo” (jes, jes... tiu “Por Esperanto...” kaj jes, kun la kantado de “Ni renkon- 
tiĝos...”). 

La “oficiala” programo daŭris 7 horojn kaj kelkajn horojn post la neoficiala parto. 

Dima Ŝevĉenko 

RA-12 en la Altaja montaro 

La 1-an - la 11-an de julio 2017 en Respub- 
liko Altajo (Rusio) en Altaja montaro en Ak- 
tru (Geografia Bazejo de Tomska Stata Uni- 
versitato) sukcese okazis “Renkontiĝo de 
Amikoj - 12” (RA-12). Partoprenis grupo el 
18 personoj: 6 viroj kaj 12 virinoj el diversaj 
partoj de la lando. 

Ni loĝis je 2050 metroj super la mamivelo. 

Ĉiutage okazis turistaj marŝadoj laŭ montoj, 
ni grimpadis sur krutajn rokojn. En la dua 
tago ni grimpis proksimume ĝis 2800 metroj super la marnivelo sur montsupran glaĉeron. 
En alia tago plejmulto de niaj esperantistoj grimpis ĝis montpasejo Instmisto, kiu situas je 
3000 metroj super la marnivelo. Ĉiuvespere post la marŝadoj okazis Esperanto-kursoj por 
komencantoj kaj progresantoj, lingvaj kaj aliaj ludoj, rajdadoj sur ĉevaloj, festenoj ktp. 

En junio 2017 en Siberio estis eksterordinare varma vetero. Tial ni ĝuis friskan veteron en 
Aktm. Se la tutmonda plivarmiĝo daŭros en aliaj jaroj, eblos organizi aliajn "Renkonti- 
ĝojn de Amikoj" en Aktru ĉiujare. 

Vladimir Minin 

Eventoj surloke 

Donaj Esperanto-Ludoj 

25-28-an de aŭgusto Novoĉerkaska Esperanto-klubo 
“Novoĉ-EK!” aranĝis E-renkontiĝon “Donaj Espe- 
ranto-Ludoj-1” - DELOj-1. Gi okazis en la ekzotika 
loko de Rostova regiono - Etna-arkeologia turista 
centro “La Kaŝita Mondo”. Gin partoprenis 24 per- 
sonoj el Novoĉerkasko kaj Volgodonsko kun la aĝo 
de 2 ĝis 85. La programo ne estis tre serioza, strikta 
kaj streĉa - la ludoj ja, la rivero ja, ripozo ja, fiŝkap- 
tado finfine kaj la tradicia fiŝa supo. Tamen tio ne 
signifas ke Esperanto ankaŭ ripozis! Gi funkciis kaj 
ĉe tablo, kaj sur la bordo de la trafluejo, kaj dum la fiŝkaptado, kaj dum la ekskurso tra 
“La kaŝita Mondo”. Ne ĉiujn ideojn ni sukcesis efektivigi, tamen ni allogis en Esperantu- 
jon novulojn kaj interesiĝantojn pri Esperanto, konatiĝis kun bela interesa loko kaj prakti- 
kis la lingvon pere de interagaj programeroj. 

Irina Gorodeckaja 

Niaj informiloj 

“Mia MASI” - nova informfoliaro pri praktika agado 

La Konferenco en Poŝeĥonjo (6-7.08.2017) rekomendas al la kluboj-membroj de REU 
studi kaj sekvi la spertojn de MEA MASI. Por faciligi plenumon de tiu rekomendo MEA 
MASl komencas eldonadon de interreta informfoliaro “Mia MASI”. La unua numero 
aperis la 1-an de septembro. Sur la 16 paĝoj estas prezentitaj iuj el MASI-agadoj, okazin- 
taj aŭguste. Tiu priskribo prezentas la kopieblan modelon de la agado. La informfoliaron 
"Mia MASI" eblas elŝuti ĉe <http://miamasi.weebly.com/> aŭ legi ĉi tie: 
<https://drive.google.eom/fde/d/0B30hvE9q7477NkJBempObGpGeUU/view>. 

“Esperanto: La Unua Kanalo” iĝis dujara 

Dum ekzisto de la kanalo aperis pli ol 70 videoj, kiuj estis spektitaj 42000 fojojn. Eviden- 
tiĝis, ke la kanalo estas la unua en la tutmonda Esperantujo, kiu akcentas sian atenton al 
intervjuoj kun esperantistoj. Tamen jam ekzistas temaj videoj: sciencaj prelegoj, dek- 
lamado de poezio, famaj kantistoj, libroj en Esperanto ktp - kaj ni intencas tion daŭrigi. 
Cefa motoro kaj teknika prizorganto de la kanalo estas Aleksandr Basov (Karter). Abonu 
nian kanalon! <https://www.youtube.com/channel/UCiriXNo743zPZTgblxmHFiUDA> 


Sortoj frakasitaj 

Mikaelo Bronŝtejn. Eseo en Esperanto. - M.: Impeto, 2017. 
- 50 p., ISBN 978-5-7161-0299-6 

La eseo “Sortoj frakasitaj” logike suplementas la romanon 
de Mikaelo Bronŝtejn «Mi stelojn jungis al revado» (Im- 
peto, M., 2016). Per analizo de multaj dokumentoj, antaŭe 
ne konataj, perditaj aŭ forgesitaj la aŭtoro prezentas bi- 
ografiojn de ses diversnaciaj literaturistoj, sukcese kaj tal- 
ente verkintaj en Esperanto. Ciuj ili estis reprezaliitaj pro 
falsaj akuzoj en la epoko de la stalina teroro, ĉiuj estis re- 
honorigitaj poste. 

La libro estas destinita por ŝatantoj de la historio, posedan- 
taj la lingvon Esperanto. 

La libron eblas mendi ĉe <Lemolibro.Ru> (por loĝantoj de 
Rusio). 



La Bulteno de REU (BdR) atendas viajn lokajn, regionajn novaĵojn! Bonvolu sendi 
ilin al Nikolao Gudskov <nikolao@yandex.ru> aŭ (kaj) Svetlana Smetanina 
<svsmetanina@yandex.ru>. 

Estraro de Rusia Esperantista Unio 

UNESKO-KURIERO EN ESPERANTO ELDONIĜIS 

Unesko-Kuriero estas la oficiala revuo de Unesko (Organizaĵo de Unuiĝintaj 
Nacioj por Edukado, Scienco kaj Kulturo). Gi ekaperis en 1946. Kiel grava ko- 
munikilo por disvastigi la ideojn de Unesko kaj promocii la interkulturajn dia- 
logojn, la revuo iam ludis gvidan rolon por disvolvi la misiojn de Unesko en la 
kampoj pri kiuj ĝi respondecas. 

Antaŭ jaroj multaj esperantistoj alvokis ke Unesko eldonu ĝin ankaŭ en Espe- 
ranto. Amaso da retaj mesaĝoj bombe ĝenis la funkciulojn de Unesko, kiuj kelk- 
foje respondis: “se UEA aŭ iu alia pretas financi ĉion, Unesko pretas doni per- 
meson al Esperanta eldono de Unesko-Kuriero(el Eventoj, n-ro 182, 2/marto, 
2000). Bedaŭrinde la revuo ĉesis ekde 2012 pro manko de fmancaj rimedoj. 

En majo 2017, post reapero de la 76-paĝa plenkolora Unesko-Kuriero en la 
formato A4, UEA tuj lanĉis projekton pri eksperimenta eldono de Unesko- 
Kuriero en Esperanto, laŭ iniciato de la UEA-komitatano Trezoro Huang Yinbao, 
direktoro de Esperanto-Centro Ora Ponto (Ĉinio). Dank’ al kortuŝa kunlaboro de 
36 tradukintoj kaj provlegintoj en 23 landoj kaj financa subvencio de Esperanto- 
Centro Ora Ponto, la 1-a numero de Unesko-Kuriero en Esperanto estas eldonita. 
La du versioj en Esperanto estas same aspektaj kiel la UN-lingvaj versioj. 

La papera versio (ISSN 2521-7356) aĉeteblas ĉe la Libroservo de UEA. La 
reta versio (ISSN 2521-7364) estas senpage elŝutebla ĉe UEA-retejo: 
<http://uea.org/pdf/Unesko-Kuriero_l -2017.pdf>. 

Gazetaraj Komunikoj de UEA 

NOVA HONORA MEMBRO DE UEA: NGUYEN XUAN THU 

NGUYEN Xuan Thu (nask. 1932-08-23). Profesie farmaciisto, esperantistiĝis 
en 1957. Estis ĝenerala sekretario de Vjetnama Esperanto-Asocio (VEA) de 2004 
ĝis 2010. Membro de la Centra Komitato de VEA kaj estro de la trejna ko- 
misiono. Elstare kontribuis al la instruado de Esperanto kaj trejnado de instruistoj. 
Membro de la Intemacia Rajtigita Ekzamenantaro de UEA/ILEI ekde 2006. Ĉef- 
delegito de UEA de 2003 ĝis 2011. Kiel ĝenerala sekretario de VEA gvidis la la- 
borojn por inviti la 97-an UK-on (2012) al Vjetnamio kaj poste estis ĝia LKK-ano 
pri informado kaj gazetara servo; kunlabore kun <edukado.net>, aŭtoris belan 
plurlecionan preparkurson pri sia lando. Kiel longtempa instruisto de Esperanto 
en la Fremdlingva Universitato de Hanojo li ankaŭ trejnis gejunulojn por labori 
kiel helpantoj dum la 97-a UK kaj la 68-a IJK, same kiel li pli frue faris por la 63- 
a IJK (2007). A1 la programo de la UK li kontribuis per prelegoj en la Esperan- 
tologia Konferenco kaj la Tago de Vjetnamio. Lia ĉefverko estas “Granda Espe- 

ranto-Vjetnama Vortaro” (2016) kun 10 652 kapvortoj. Kromc li tradukis kaj re- 
daktis la Esperanto-version de “Taglibro de Dang Thuy Tram” (2011). Jam frue li 
aktive ekuzis Facebook k.a. eblojn de Interreto, i.a. kiel kunlaboranto de <edu- 
kado.net> kaj redaktanto de la retejo de VEA (http//e.vea.vn). Ekde 2013 Nguyen 
Xuan Thu estas membro de la Akademio de Esperanto kaj gvidanto de ĝia ko- 
misiono pri homaj nomoj. 

Gazetaraj Komunikoj (le UEA 

UEA DIPLOMIS 8 ELSTARAJN AGANTOJN 

En la Solena Fermo de la 102-a Universala Kongreso en Seulo estis anoncitaj 
la nomoj de 8 ricevantoj de Diplomo pri Elstara Agado kaj de Diplomo pri Elstara 
Arta Agado. Tiuj diplomoj estas aljuĝataj de la Estraro de UEA ekde 2007. 

Normand FLEURY (Kanado) 

Motoro de la kebekia movado dum pli ol tridek jaroj, ĉeforganizanto interalie 
de la Intemacia Junulara Kongreso en 1992 kaj la Tutamerika Kongreso de Espe- 
ranto en 2008. 

Ronald GLOSSOP (Usono) 

Profesoro pri paco-studoj, dum jardekoj aktiva verkisto kaj preleganto pri la ri- 
latoj inter Esperanto, paco kaj intemacia kompreniĝo. 

Halina KOMAR (Pollando) 

Elstara aktivulo pri infomiado, i.a. kadre de la ekonomiaj pintkunvenoj en 
Krynica, la muzikfestivalo Woodstock, la pola parlamento kaj medioj de la t.n. 
Tria Aĝo. 

Jonas MARX (arta, Germanio) 

Majstro de repa muzika stilo en Esperanto, kies koncertoj entuziasmigas junan 
kaj ankaŭ ne tiel junan publikon. 

Germian PIRLOT (Belgio) 

Aktivulo pri instruado dum multaj jaroj, i.a. efika helpanto por la instruado de 
Esperanto en Afriko kaj senlaca kompilanto de la registro de Esperanto-kursoj 
tutmonde. 

Jeremie SABIYUMVA (Burundo) 

Talenta motoro de la movado en Burundo, unu el la plej viglaj landaj movadoj 
en Afriko, kaj aktiva kunlaboranto pri la tutafrika movado. 

Eduardo VIVANCOS (Kanado) 

Instruisto kaj varbanto por la movado dum ok jardekoj, inkluzive de la plej 
malfacilaj kondiĉoj en malliberejoj kaj koncentrejoj; ankaŭ aktiva en Sennacieca 
Asocio Tutmonda. 

WANG Minhao (Ĉinio) 

Multjara motoro de la movado en Ŝanhajo, talenta instruisto kaj ĉeforganizanto 
de intemaciaj kongresoj inkluzive de Intemacia Fervojista Kongreso en 2015. 

Gazetaraj Komunikoj de UEA 

>+++++++++++ku/tura revuo 

FORPASIS MIKAELO GIŜPLING 

La 26-an de septembro 2017 forpasis Mikaelo (Mi- 
ĥail Jakovleviĉ) Giŝpling - elstara sovetia, rusia kaj is- 
raela esperantisto, eminenta poeto, tutmonde konata en 
Esperantujo. 

Mikaelo Giŝpling naskiĝis en 1924 en la siberia 
urbo Irkutsk, ekde 1943 loĝis en Moskvo kaj studis en 
moskva instituto de kemio. En la sama jaro li eklemis 
Esperanton aŭtodidakte laŭ la broŝuro de N. Kabanov, 
eldonita ankoraŭ en 1909, poste daŭrigis la lemadon 
per la lemolibro de A. Saĥarov. En 1957, kiam en 
Moskvo okazis Tutmonda Festivalo de junularo kaj 
studentoj kaj estis preparata grupo de gejunuloj, kiuj 
povus partopreni en la koncemaj aranĝoj, M. Giŝpling 
konatiĝis kun esperantistoj. Ekde tiam li aliĝis al aktiva agado, baldaŭ fondis ju- 
nularan E-klubon “Fajrero” kaj fariĝis ĝia prezidanto. 

Ekde 1998 la poeto loĝis en Israelo. 

Fine de la 1980-aj jaroj, jam meze de la sepa jardeko de sia vivo, Giŝpling ko- 
mencis tradukadi ruslingvajn poemojn en Esperanton kaj en 1991 ekverkis origi- 
nale. Liaj verkoj aperadis en la organo de Moskva Literatura Esperanto-klubo 
“Cerbe kaj Kore”, en la revuoj “Monato”, “Scienco kaj Kulturo”. En 2000 
M. Giŝpling gajnis la unuan premion en Belartaj Konkursoj de UEA por la ciklo 
de poemoj “Neĝa fantazio”, kaj en 2004 - samtempe la unuan kaj duan premiojn 
en la poezia branĉo de tiuj Konkursoj. 

La unua poemaro de M. Giŝpling “E1 sisma zono” estis eldonita de Flandra 
Esperanto-Ligo en la serio “Stafeto” en 1994. William Auld enigis tiun libron en 
la liston de plej legindaj poeziaj kolektoj kaj skribis en la antaŭparolo por ĝi: 
“Jam delonge mi ne renkontis tian aŭtentikan lirikiston, tian versmajstron, kies 
fortaj rimoj kaj vortmuziko enkadrigas temojn vere trafajn kaj studindajn... 
Giŝpling estas poeto, kiu profitas el klasikaj normoj, sed alportas al ili frapan fre- 
ŝecon”. La dua libro”Eola harpo” estis eldonita de Eŭropa Jura Universitato 
“Justo” en 1999 en Moskvo. La trian poemaron “Tie ĉi tie” denove eldonis 

Flandra Esperanto-Ligo en 2003, kaj la kvaran poemaron “Vespere” - la moskva 
eldonejo “Impeto” en 2008. 

En la antaŭparolo (januaro 2007) al sia kvara poemaro la aŭtoro skribis: “Kaj 
denove - versaĵoj en Esperanto. Jen antaŭ vi kuŝas mia kvara poemaro. Ĉu ne 
sufiĉas? Oni jam diras al mi: “por kio vi vane elspezas vian tempon kaj skribas en 
la lingvo, kiu havas la solan destinon - ĉiam resti sur vojrando de la tutmonda 
kulturo? Kial vi ne verkas en la msa aŭ alia nacia lingvo? Esperanto estas efemera 
fenomeno kaj neeviteble pli-malpli baldaŭ malaperos”. 

Spite al la voĉoj de la kritikantoj, mi pensas, ke tiu ĉi “artefarita” lingvo jam 
pmvas sian mirindan vivkapablecon dum multaj jaroj, kaj ĝia plua sorto, laŭ mia 
opinio, tute ne aspektas tiom malĝoja. Ĉi-jare ni celebros ĝian 120-an datrevenon. 
Alivorte - Esperanto meritas kaj havos pli feliĉan estontecon. Krom tio, Espe- 
ranto jam delonge estas literatura lingvo. Gi permesas bone esprimi pensojn kaj 
sentojn de la homo, kaj pro tio verkado en Esperanto alportas plezuron al aŭtoro.” 

Memore al M. Giŝpling mi prezentas liajn bonegajn versaĵojn: 

ESPERANTO 

En la brua orkestro mi aŭskultas la aldon, 

Kiun dampas la batoj de feroca tambur'... 

Kuraĝago de herbo, kiu boras asfalton 

Kaj leviĝas tra fendoj al la suna lazur’. 

La tamburo bruegas sub aklamaj instigoj, 

Sed la kanton de 1’ aldo ne ĉesigas la damp’... 

Kuraĝago de herbo, kies floroj kaj tigoj 
Per botetoj kaj hufoj dispremiĝas sur kamp’. 

Vivkapablas la ido de la kordoj kaj arĉo, 

Se ĝi flirtas en bruo, kiel gaja hirund’... 

Kuraĝago de herbo, kiu falas dum falĉo, 

Sed sukcesas restigi sian ĝermon en grund’. 

La muziko triumfas, kaj penetras la planto 
Tra beton’, kaj perforton superfortas 1’ esper’, 

Kaj finfine alvenos al la venk’ Esperanto 
Kun la herbo floranta, kun la kant’ kaj la ver’. 

LA LINGVO DE ESPERO 

Por kio versas mi en lingvo, kiun konas 

Apenaŭ dudek mil stranguloj en la mond’? 

Kaj eĉ el tiu kvant’ nur tre malvasta rond' 

La poezion ŝatas kaj bezonas. 

Verdire tio ĉi ne multe min afliktas. 

Mi skribas ne por mend’, sed sole por mi mem: 
E1 maro de la viv’ emerĝas nova tem' 

Kaj tekston de poem’ en tiu lingvo diktas. 

Min logas tiu ĉi komuna idiomo - 
La lingvo de esper’ de Majstro Zamenhof, 

Belsona, kiel flut’, por poezia strof 
Kaj kuniganta homon kun la homo. 

Kaj ne certigu min, ke 1’ celo estas mita, 

Ke en la lingvo mem forestas ĉia senc’, 

Ke fakte estas ĝi nur revo, nur intenc’, 

Per kiuj la infer’ jam estas pavimita. 

Ligiĝis mia vers’ al lingvo Esperanto. 

Se ĝi ekzistos plu, do restos mia spur’, 

Se iam mortos ĝi, do mortos mia kanto... 

Sed nun mi versu - juĝu la futur’. 


* * * 


Jam finiĝis miaj vagoj, 
Sutas neĝon frostaj vintroj 
Kaj forfluas miaj tagoj, 

Kiel akvo inter fingroj. 

Kaj vizitas min pli ofte 
Dolĉa kaj malica tento, 

Kiu flustras softe, softe 
Pri trankvilo kaj silento. 
Tamen post la pord’ ekstera 
Plue brilas, pulsas, bruas 
La freneza mondo tera, 

Kiu logas min kaj skuas. 
Kaj mi tute malracie 
Pretas pagi multekoste, 

Nur por ke mi povu scii, 
Kio do okazos poste. 


Ĉe la adreso <https://vimeo.com/15003630> eblas vidi la filmon memore al la 
poeto. 


Raja Kudrjavceva (Jekaterinburg) 

REZULTOJ DE LA BELARTAJ KONKURSOJ DE UEA EN 2017 
BRANĈO POEZIO 

Unua premio al Nicolau Dols, Hispanio, pro “Pasio. Poemo en ses stacioj”. 

Dua premio al Jesper Lykke Jacobsen, Francio, pro “Kosmogonio”. 

Tria premio al Lode Van de Velde, Belgio, pro “ Nebnlo 
Juĝkomisiono: Istvan Ertl, Krys Williams, Giulio Cappa. 

Partoprenis 31 verkoj de 15 aŭtoroj el 10 landoj. 

BRANĈO PROZO 

Unua premio ne aljuĝita. 

Dua premio al Ewa Grochowska, Francio, pro “La neĝero”. 

Tria premio al Laure Patas d’ Illiers, Francio, pro “En tiu ĉi bela tago”. 

Honora mencio al Carys Goldy, Britio, pro “Tri vortoj”. 

Juĝkomisiono: Trevor Steele, Jak Le Puil, Tim Westover. 

Partoprenis 20 verkoj de 13 aŭtoroj el 9 landoj. 

BRANĈO TP.A TRA.fO 

Unua premio ne aljuĝita. 

Dua premio ne aljuĝita. 

Tria premio al Amir Naor, Israelo, pro “Amo ne serĉas, amo trovas”. 

Honora mencio al Ewa Grochowska, Francio, pro “ Stranga renkontiĝo”. 
Juĝkomisiono: Wera Blanke, Serĝo Sir’, Giuliano Turone. 

Patroprenis 2 verkoj de 2 aŭtoroj el 2 landoj. 

BRANĈO ESEO 

Unua premio - premio Luigi Minnaja - ne aljuĝita. 

Dua premio al Roberto Lloancy, Francio, pro “ Kverelo sur Olimpo”. 

Tria premio al Javier Alcalde, Hispanio, pro “ Pli bona ol la homa estajo? Espe- 
ranto kaj transhomismo”. 

Honora mencio al Javier Alcalde, Hispanio, pro “La Esperantisto de la jaro 
(1887-1997)”. 

Juĝkomisiono: Gotoo Hitoshi, Antonio Valen, Giridhar Rao. 

Partoprenis 5 verkoj de 4 aŭtoroj el 4 landoj. 

INFANLIBRO DE LA JARO 

Eldonejo Graine de Moutard, Francio, pro “La sekreto de la strigo de Diĵono” 
de Magali Lautrou. 

Juĝkomisiono: Edmund Grimley Evans, Ricardo Albert Reyna, James Rezende 
Piton. 

Partoprenis 2 verkoj de 2 eldonejoj el 2 landoj. 

Gazetaraj Komunikoj de UEA 

Omaĝe al la 125-jara jubileo 

Marina 
Cvetajeva 

(1892-1941) 

Ludmila Novikova (Moskvo) 

MARINA, MARINA - RUSIA DOLOR’ 

Kaj laste vi kantis cigninan kanzonon ... 1 

En ĉi-jara julio mi kun mia filino vizitis la malnovan provincan msian urbeton, 
situantan en Tatario sur bordo de la rivero Kama. Ni venis tien speciale omaĝe al 
Marina Cvetajeva, mia plej amata rusa poetino. Klasikulo de la Arĝenta epoko de 
la rusa literaturo, ŝi okupas apartan lokon en la koro de ĉiu ŝatanto de la rusa 
poezio. Eble pro la senprecedenca tragikeco de ŝia sorto, kiun ŝi antaŭsentis ekde 
sia junaĝo kaj kiu estis kun doloriga esprimforto reflektita en ŝia poezio. 

La tuta vivo de Cvetajeva ekde frua junaĝo estis tragika. En la 14-jara aĝo ŝi 
perdis la patrinon, kiu mortis pro tuberkulozo. Komenco de la Unua mondmilito 
kaj la sekvintaj ĝin Febmara kaj Oktobra revolucioj kun posta intercivitana milito 
en Rusio plene detruis bonfartan familian vivon de la poetino: post la foriro de ŝia 
edzo Sergej Efron al la Volontulisma 
Blanka Armeo ĉe Dono, kie li batalis 
kontraŭ la bolŝevistoj kaj poste elmi- 
gris el Rusio, ŝi en la aĝo 25 jaroj restis 
en la revolucia Moskvo tute sola kun 
du malgrandaj filinoj - sen profesio, 
sen laboro, sen la heredita havaĵo, per- 
dita pro ties alŝtatigo, havante nenian 
sperton pri la memstara vivtenado. En 
januaro 1920 ŝia 3-jara filineto Irina 
mortis en la infana orfejo, kien Cveta- 
jeva lokis siajn filinojn pro nekapablo 
vivteni ilin. La malsanan pli aĝan fili- 
non Ariadna ŝi sukcesis savi, reveniginte ŝin hejmen, sed la morto de Irinjo faris 
novan profundan vundon en ŝia animo. 



la lasta loĝejo de M. Cvetajeva en Jelabuga 



1 Citaĵo el la versaĵo “Mi venis ĉi tien...” de L. Novikova (vidu fine de la eseo). 

Marina Cvetajeva elektis maldolĉan frukton de sorpujo kiel simbolon de sia 
amara vivo. En la poemo, dediĉita al la fdino Ariadna, ŝi profetis la saman sorton 
al ŝi: 

Sibilo! Por kio porci’ 

A1 id’ mia - da tia sorto? 

Ja rusa destino - por ŝi... 

Viv’ ŝia: Rusio kaj sorpo... 1 

(El la poemo «Al Alnjo», 1918) 

Elmigrinte kun ŝi en 1922 al Ĉeĥio, kie situis tiutempe Sergej Efron, kaj poste 
al Francio, la poetino ne reakiris iaman feliĉon. La tutan vivon en la kondiĉoj de 
elmigro ŝi suferis pro manko de propra loĝejo, mono, pro ĉiutagaj rutinaĵoj, mal- 
helpantaj al ŝia poezia kreado, anima deprimo, diskordo en la medio de la "kole- 
goj” - elmigrintaj rusaj literaturistoj. La naskiĝinta en 1925 filo Georgij (hejma 
nomo Mur), kvankam estis verve amata de ŝi, aldonis por la tuta posta vivo de 
Marina nur zorgojn kaj malagrablaĵojn kaj fme, kiel opinias multaj samtempuloj 
de la poetino, estis unu el la plej gravaj kialoj de ŝia sinmortigo. 

Cvetajeva sentis sin ekster Rusio solece, pri kio ŝi mem skribis en la eseo “Mia 
sorto de poeto”: “Mian malsukceson en la elmigro kaŭzis tio, ke mi estas ne- 
elmigrinto, ke mi pro la spirito... tie, tien, de tie... Mi estas en terura krea soleco”. 
Tragikecon de sia tiama stato ŝi plej forte esprimis en la poemo “La patrotero. 
Nostalgi’!”: 

...Ĉar samegalas, kiu kaĝ’ 

Elirtigu min, kaptit-leonon, 

Kaj kiu homamasa kraĉ’ 

Forpelu - fojon milionan - 
Min al soleca sinkompren’. 

Nordurso sen glacia peco, 

Mi ne elvivos (vanas pen’!), 

Kaj kie - kia diferenco?!... 

(el la poemo “La patrotero! Nostalgi”’, 1934 ) 

En 1937 okazis nova drameca situacio en la familio de Cvetajeva: ŝia edzo kun 
la filino Ariadna subite unu post la alia forveturis al USSR. Evidentiĝis, ke Sergej 
Efron kaŝe kunlaboris kun la sekretaj servoj de Soveta Unio, plenumante ties tas- 
kojn. Post lia partopreno, kvankam ne rekta, en krima afero (murdo de la rifuĝinta 
sovetia spiono Ignatij Rejss (Ludvig Poreckij)), li estis devigita urĝe forlasi Fran- 
cion kaj rifuĝi al USSR. Cvetajeva, kiu nenion sciis pri la kaŝa agado de la edzo, 
estis konstemita tiomgrade, ke dum duonjaro kapablis verki absolute nenion. Si 
komprenis, ke ŝia reveno al la patrolando estas neevitebla malgraŭ ŝiaj grandaj 


1 Ĉiuj komentoj kaj la citataj tekstoj (originaloj kaj tradukoj) apartenas al la aŭtoro de la 
eseo. 

duboj ĉi-rilate. 

Ŝi suferis pro la vivo disde la patrolando, sed sciis, ke ŝi kiel verkisto malsuk- 
cesos en la komunista Rusio. Ŝi skribis en unu el siaj leteroj: “Ĉi tie mi estas ne 
bezonata. Tie mi maleblos ”. 

Tamen la Destino superis ŝiajn konsiderojn. Post komenco de la Dua mond- 
milito en 1939, ŝi, ektiminte pri la sorto de la filo, decidis reveni en la patro- 
landon, opiniante, ke tie estos malpli danĝere. Kiel ŝi eraris! 

Tuj post ŝia veno en Sovetan Union estis arestitaj Ariadna kaj Sergej, akuzitaj 
pri “spionado”. Por Marina komenciĝis la vica “cirklo de la Infero”. Ŝi skribas let- 
erojn al Lavrentij Berija 1 kun petego liberigi la familianojn aŭ almenaŭ permesi 
vizitojn al ili. Neniaj respondoj estis ricevitaj. La vivkondiĉoj de Cvetajeva kun la 
filo estas teruraj: sen konstanta loĝejo (ili ŝanĝis tri luitajn loĝejojn dum jaro), sen 
mono. Ŝi despere skribas: “Mi havas 
neniujn amikojn. Sed sen ili - pereo”. E1 la 
antaŭaj konataj literaturistoj nur Boris 
Pastemak subtenis ŝin. Laŭ lia peto Cveta- 
jeva ricevis laboron de tradukisto, kiu donis 
al ŝi fmancan subtenon. Oni rifuzis mem- 
brigi ŝin kiel poeton en la Unio de verkistoj 
de USSR, ĉar ŝi ne havis verkarojn, eldoni- 
tajn en USSR. Aŭtune de 1940 Goslitizdat 2 
planis eldoni verslibron de Cvetajeva, en- 
tenantan poemojn de la 1920-aj - 1940-aj 
jaroj, kiun la poetino plenespere preparadis. 

Tamen pro la negativa recenzo de la kritiki- 
sto K. Zelinskij la libro estis malpermesita 
por eldono. 

La komenco de la Patria milito en USSR 
en 1941 elvokis grandan maltrankvilon de 
Cvetajeva, timegon pro la plua sorto de la filo. La 8-an de aŭgusto ŝi kun Mur es- 
tis evakuita el Moskvo kun grupo de moskvaj literaturistoj kaj loĝigita en la 
provinca urbeto Jelabuga ĉe la rivero Kama... 

Irante tra la pratempe aspektantaj stratoj de Jelabuga, mi provis imagi min en 
la tiamaj kondiĉoj, en kiujn trafis la poetino. Ekloĝo en la domo de fremdaj homoj 
ĝenas, senteblas ties kaŝa malfavora rilato al la stranga moskvanino kaj ŝia mala- 
fabla adoleska filo. Ŝi kapablas al neniu laboro, pro kio okazas ĉiutagaj kvereloj 
inter ŝi kaj la filo: li akuzas la patrinon pro nenifarado kaj postulas, ke ŝi klopodu 
translokiĝi al la najbara pli granda urbo Ĉistopol, kie estis dislokitaj aliaj moskvaj 



1 Estro de la sekreta polico de la Stalina reĝimo. 

2 Mallongigo de Ŝtata eldonejo de la beletra literaturo de USSR. 

Marina 

Dediĉe al Marina Cvetajeva 

Teksto de Ludmila Novikova Muziko de Mikaelo Povorin 


literaturistoj. Cvetajeva sub 
lia premo veturas al Ĉisto- 
pol kun la petskribo doni al 
ŝi laboron de manĝilar- 
lavistino en la manĝejo de 
literaturistoj. Sed la peto 
estis rifuzita. Cvetajeva re- 
venis al Jelabuga en stato 
de profunda anima de- 
primo. 

Restinte en fremda loko 
sola, sen laboro, sen fi- 
nanca kaj morala subteno, 
en plena nescio pri la sorto 
de la edzo kaj la filino (ŝi 
estis neniam ekscionta, ke 
Ariadna ricevis ok jarojn de 
malliberigo en koncentrejoj 
kun posta ekzilo al Siberio 

kaj ŝia patro estis pafekzekutita en oktobro 1941), la poetino, perdinte la lastan 
esperon kaj volon pluvivi, la 31-an de aŭgusto 1941 mortigis sin. La 2-an de sep- 
tembro ŝi estis entombigita en la loka tombejo. 

Post vizito de la tombo de la poetino kaj la domo, kiu estis ŝia lasta loĝejo, mi 
verkis tiun ĉi poemon en Esperanto kaj en la rusa lingvo: 



Al Marina Cvetajeva 
* * * 


Mapime Ljeemaeeoŭ 
* * * 


Mi venis ĉi tien, al fora urbeto 1 - 
Pri tempoj pasintaj aŭtenta 

memor’. 

Mi venis al vi, plej amata poeto... 
Marina, Marina, rusia dolor'! 

Mi staras sur sojlo de dom' 

via traba - 

La lasta haltejo ĉe flug’ via sor. 
Vin murdis ĉi tie Destin’ - 


11 uy no Ejia6yre naMarmiM jictom, 

C norocTa no ymme 6epera BflOJib. 
npmnjia a ciotta Ha CBH^aHbe c LIootom. .. 
MapHHa, MapHHa, Tbi - pyccKaa 6oJib! 

Ctoio 'a b cchmx, r,ic mom rBOi.Tb 6biJi 

maK npoueH, 

Vto CMor oĉopBaTb TBoeŭ >kh3hh io.TO.ib. 
Te6a nory6HJi VepHbiŭ BopoH - 

CTpa>K HOHH... 


1 Temas pri la malnova rasia urbo Jelabuga, kie la evakuita Marina Cvetajeva loĝis kaj pe- 
reis en aŭgusto 1941. 

birdo raba... 

Marina, Marina, rusia dolor’! 

Toleris vi ĉiam teruran malbonon, 
Sed sen via cigno fincedis la kor’. 
Kaj laste vi kantis cigninan 

kanzonon... 

Marina, Marina, rusia dolor’! 


Mapmra, Mapmra, Tbi - pyccKaa 6oJib! 

CTcpncua Tbi bcĉ b 6cciioma;uibix neT 

6c3,mic, 

Ho crmryji tboh nc6c,Tb, tboĥ 6ejibiĤ 

KOpOJlb. 

H cnejia Tbi 3,iccb nc6c,imiyio necmo... 
MapHHa, MapHHa, Tbi -pyccKaa 6oJib! 


Rigardas mi supren de bordo 

rivera: 

Du blankaj animoj en vasta altfor’ 
Etendis flugilojn en danco tenera... 
Marina, Marina, rusia dolor’! 


Cmotpio a Ha He6o, h b chhcm npocTope 
R BHacy ,iByx nTHU CHJiy3T na,i co6oĥ. 
Tenepb He CTpamHbi hm pa3JiyKa h rope. 
MapHHa, MapHHa, Tbi - pyccKaa 6oJib! 


Apud la tombo de la poetino situas tabulo kun ŝia poemo, kiun ŝi verkis en 
juneco kaj per kiu Marina Cvetajeva eteme parolas nun kun ni, ŝiaj legantoj kaj 
adorantoj: 


Vi iras, kun mi identa, 
Celante rigardon sob. 
Mi estis sammalatenta! 
Iranto nun preter, stop! 


Ne staru en trist-humoro 
Kun la funebra kapklin’, 
Serene pri mi memoru, 
Serene forgesu min. 


En man’ kun buked’ kombina - 
Papavoj kun kampanul’ - 
La nomon legu - Marina - 
Kaj aĝon sur la tabuf. 

Ne pensu, ke vi ĉe tombo, 

E1 kiu leviĝos mi... 

Mi ŝatis ridi pri sombro 
De la makabra mani’! 

Kaj sango fluis al vangoj, 

Kaj krispis da bukloj op’... 

Mi ankaŭ estis, vivantoj! 

Irantoj nun preter, stop! 

Plukadu por vi dum vago 
La tigojn kun ruĝa ber’, - 
Ne estas pli dolĉa frago 
01 sur la tombeja ter’. 


Jen striojn la suno stemas! 
Vi tuta - en ora sfer’... 

Cu vin ne troe konstemas 
Nun mia voĉ’ elsub ter’? 


1913 



39 


Versaĵoj de Marina Cvetajeva 


1. Tradukoj de Ludmila 

•k •k •k 

KpaCHOIO KHCTbK) 

PMOHiia 3a>Krjiacb. 

I la.iann jiHCTba, 

X poAHJiacb. 

CnOpHJlH COTHH 
Kojiokojiob. 

^ĵeHb 6biJi cy66oTHHĤ: 
HoaHH Eotocjiob. 

Mhc h jjoHbiHe 
Xo i iCTCM rpbi3Tb 
>l(apKOĤ pMOHHbl 

ropbKyiO KHCTb. 


Novikova, 1993-2017 

•k •k "k 

Sorpo ruĝberis 
Tra folirond’. 
Tiam aperis 
Mi en la mond’. 

Cent sonorbatoj - 
Brua prolog’. 
Estis sabato: 
Jolian' Teolog’. 

Mi nunejara 
Revas pri ronĝ’ 
De ar’ amara 
Da sorpa ruĝ’. 

1916 


•k •k •k 

Mohm cthxum, HanHcaHHbiM TaK paHO, 
Rto h He 3Hajia a, hto a - no3T, 
CopBaBmHMCH, KaK 6pbl3TH H3 (|)onTaiia, 
KaK HCKpbl H3 paKeT, 

BopBaBIIIHMCM, KaK MaJieHbKHe HCpiH, 

B CBKTHJlHIUe, T.ic COH H (|)HMHaM, 
MoHM CTHXaM 0 lOHOCTH H CMepTH 
- I ICHHTainiblM CTHXaM! - 


•k •k •k 

Por miaj versoj elsub juna mano, 
Kiam ne sciis mi, ke mi - poet’, 
Ŝprucintaj kiel gutoj el fontano, 
Fajreroj el raket’, 

Kiuj enkuris, kiel diablidoj, 

En la sanktejon kun incensa fum’, 
Por miaj versoj - nelegitaj idoj - 
Pri jun’ kaj mort’ sentum’, 


Pa36pocaHHbiM b nbuiH no Mara3HHaM 
(T^e hx hhkto He 6paji h He 6epeT!), 
MoHM CTHXaM, KaK .ipai OIICHIIblM BHHaM, 
HacTaHeT cboĥ nepett. 


Kuŝantaj vane en vendej-vitrinoj 
(Apenaŭ disvendebla polva var’!), 
Por miaj versoj kiel por kar-vinoj 
Ekestos ties jar’. 


1913 

BOT OIIHTb OKHO, 

I VTC OIIHTb He CIIHT. 

Mo>KeT - nbioT bhho, 

Mo>KeT - TBK CHflJIT. 

Hjih npocTO - pyK 
He pa3HHMyT /iboc. 

B Ka>K//oM AOMe, /ipyr, 

EcTb OKHO TaKOe. 

KpHK pa3JiyK h Bc rpci - 
Tbl, OKHO b hohh! 

Mo>KeT - cothh cBen, 

Mo>KeT - TpH CBeHH... 

HeT h HeT yMy 
MoeMy - noKoa. 

H b MoeM /ioMy 
3aBejiocb TaKoe. 

nOMOJlHCb, /ipy>KOK, 3a 6eCCOHHblĤ aom, 
3a okho c othĉm! 


Jen fenestra sin’, 

Kie mankas dorm'. 

Eble fluas vin’, 

Eble sonas plor’. 

Eble hom’ kun hom’ 

Ne disigas manojn. 

Havas ĉiu dom’ 

Le fenestrojn samajn. 

Vi, en nokt’ lumet’, - 
Estas kora kri’! 

Da kandeloj cent’, 

Eble nur la tri... 

Ankaŭ mia mens’ 

Estas en malnormo. 

Flu’ de pens’ post pens’ 

Portas al sendormo. 

Preĝu do, amik’, por la sendormum’, 
Por fenestra lum’! 


1916 


IIHCLMO 


LETERO 


OebinajiHCb JiHCTbn na.T BameM mothjioh, 
H naxHeT 3 hmoM. 

nocJiymaMTe, Mĉp i BbiM, nocJiymaMTe, 

MHJibiM: 


Bbi Bce-TaKH moM! 


Jam kuŝas folioj sur Via tomb-plato, 
Odor’ de aŭtun’. 

Aŭskultu, mortinto, aŭskultu, amato: 
Vi mias ĝis nun! 


Vi ridas! - En ĉarrna vojaĝa 

CMCĉTccb! - B 6jia>KeHHoM KpbiJiaTKe survesto! 

/lopovKiioM! Sub luna fontan’. 

JlyHa BbicoKa. Vi mias - sen dubo, sen ajna 

MoM - TaK HecoMHeHHo h TaK kontesto, 

HenpeJio>KHO, Samkiel ĉi man’. 


KaK 3Ta pyKa. 

Oiimtb c y3ejiKOM no.ToM.Ty yTpoM paHo 

K OOJIbHHTHblM .TBCpMM. 

Bbi npocTO yexanH b >KapKHe CTpaHbi, 
K BeTHKHM MOpMM. 


Denove mi venos en tempo fruhora 
A1 la kuracej ’. 

Vi nur forveturis al lando plej fora, 
A1 mar’ granda plej. 

51 Bac ueJiOBana! 51 BaM KOJijiOBajia! 
CMeiocb ira,i 3arpo6Hoio TbMOĤ! 

51 CMepTH He Bepio! 51 aciiy Bac 

c BOK3ajia - 


Mi same vin kisas! Amsorĉon 

samsendas! 

Mi ridas pri 1’ tomba malhek! 

Mi P morton ne kredas, Vin ĉiam 

atendas 


JĴOMOĤ. 


A1 hejm’! 


PlycTb JiHCTba ocbinajiHCb, CMbiTbi 

H CTepTbl 

Pla TpaypHbix JieHTax cJiOBa. 

H, ecJiH ji.th pejioro MHpa Bbi MĈpi BbiĤ, - 
51 Toace MepTBa. 


51 BH>Ky, m i ryBciByio, - nyio Bac Bcro.Ty! 

- Hto JieHTbi ot Ba ni Hx BeHKOB! - 
51 Bac He 3a6biJia h Bac He 3a6y.Ty 
BO BeKH bckob! 

TaKHx oĉemaHHĤ a 3Haio 6ecitejibHocTb, 

51 3Haio TiueTy. 

- nHCbMO B 6eCKOHeHHOCTb. - nHCbMO 

b 6ecnpeTejibHocTb - 

nncbMO b nycTOTy. 


Defalis folioj, paliĝis la vortoj 
Sur fac’ de 1’ funebra ŝtofstri’. 

Kaj se por la mondo Vi estas 

en morto, - 

En mort’ estas mi. 

Mi vidas, mi sentas, mi flaras Vin 

ĉie! 

Ne gravas rubandoj de 1’ kron’! 

Mi vin ne forgesis, forgesos nenie, 
Etemos memor’! 

Mi scias de tiaj promesoj sencelon, 

Mi scias pri van’. 

- Letero nenien. - Leter' en ĉielon - 
A1 kosma lontan’. 


1914 


* * * 

Y>k CKOJibKO hx ynajio b 3Ty 6c3.Tiry, 
Pa3Bep3Tyio BjiaTii! 

HacTaHeT neHb, KorTa h a Hcne3Hy 
C nOBepXHOCTH scmth. 


* * * 

Sennombre onin glutis porĉiame 
La truo de 1’ etem’! 

En iu tag’ mi malaperos same 
De P faco de la ter’. 


3acTbmeT bcĉ, hto iicto h oopoTocb, 
Chkto h pBanocb. 

H iCTcrrb r;ra3 mohx, h irc/KiibrĤ i ojioc, 

H 30T0T0 BOTOC. 

H 6 yTCT >KH 3 Hb c ee HacyuiHbiM xtcoom, 
C 3 a 6 bIBHHBOCTbK) THM. 

H 6yTCT bcĉ - kbk oy,TTo 6bi iio.t He6oM 
H He 6bmo MeHa! 


Rigidos la kantanto plenespera 
Kun brilo kaj amar’, 

Kun verdo de P rigard’, kaj voĉ’ 

tenera, 


Kaj oro de 1’ harar’. 


Kaj daŭros vivo laŭ kutima relo 
En taga rotaci'. 

Kaj daŭros ĉio, kvazaŭ sub ĉielo 
Neniam estis mi! 

H3MeHHHB0H, KBK HCTH, B Ka>K,TOH MHHe, 
H tbk HeAOJiro 3JioĤ, 

JIio6HBmeĤ nac, Kor/ja apoBa b KaMHHe 
CTaHOBKTCa 30JI0Ĥ. 

BnoJiOHHeJib, h KaBa;ibKa;ibi b Hamc, 

H kojiokoji b cejie... 

- IVlCHH, TaKOĤ >KHBOĤ H HaCTOMIIICĤ 
Ha jiacKOBOĤ 3eMJie! 


3a to, hto MHe npnMan HeH36e>KH0CTb - 
npomeHHe o6ht, 

3a BCK) MOK) 6c3y.TCp>KHyiO HOKHOCTb 
H CJIHUIKOM KOp.TblĤ BH.T, 

3a 6bicTpoTy cTpeMHTejibHbix co6biTHĤ, 
3a npaBTy, 3a Hipy... 

- nocjiyuiaĤTe! - Eiue mchm tioohtc 
3a to, hto a yMpy. 

1913 

E. IlacmepitaKV 

Pae-CTonHue: ncpcTbi, mhjih... 

Hac pae-CTaBHJiH, pac-caTHJiH, 

Mtoobi thxo ccom BeJlH 
no ;iByM pa3HbiM KonnaM 3eMJiH. 

Pac-CTonHue: iicpcrbi, ,Ta,TH... 

Hac pacKJieHJiH, pacnaMJiii, 

B Tfie pyKH pa3BeJiH, pacnaB, 

H He 3HanH, hto 3to - cnjiaB 

BTOXHOBeHHĤ H eyXO>KHJlHĤ... 

He paccopHJiH - paccopHJiH, 


Infannaiva kaj diversmiena 
Kaj tute sen malam’, 

Ŝatanta, kiam la lignaĵ’ kamena 
Cindriĝas grize jam. 

Violonĉel’, promeno surĉevala, 
Sonoroj dum vesper’... 

Mi, kiu estis tia vivreala 
Sur la karesa ter’! 

A1 ĉiuj vi - por mi, natur’ sen brido, 
Parencas ĉiuj jam - 
Mi tumas min kun la postul’ de fido 
Kaj peto pri la am’. 

Pro 1’ destinita por mi vivo-karmo - 
Pardon’ de ĉiu pek’, 

Pro la inund’ de mia milda ĉarmo 
Kaj pro 1’ fieraspekt’, 

Pro 1’ rapidec’ de 1’ nuna historio, 
Pro ver’ kaj ver-imit’... 

Aŭskultu do! Vi amu min pro tio, 
Ke mortos iam mi. 


A1B. Pasternak 

Inter ni nun distanc’, dis-stanco... 

Oni igis nin al dis-transo, 

Por ke regu nin mut-silent’ 

En du randoj de 1’ kontinent’. 

Ho, dis-tranĉ’: ni pro 1’ verstoj mutas... 
Disgluitas ni nun, dislutas, 

Ni - du brakoj de la diskruc’, 
Krucumitas ni sen akuz’. 

Oni nian kunon disfendis, 

Ne distordis nin, sed disperdis, 


K bum BceM - HTO MHe, HH B HeM He 

3HaBmeĤ Mepbi, 

H^^KHe H CBOH?!- 

A o6pamaiocb c Tpe6oBaHbeM Bepbi 
H c npocbĉoĤ o jiio6bh. 

PaCCJIOHJlH... 

CreHa ia poB. 

PacceJiHJiH Hac, KaK opjiOB- 

3aroBopmHKOB: BepcTbi, iajiH... 

He paccTpoHJiH - pacTepiuiH. 
no Tpymo6aM 3eMHbix uinpoT 
PaccoBanH Hac, KaK cnpoi . 

KoTOpblĤ y>K, Hy KOTOpblĤ - MapT?! 
Pa36njiH Hac - KaK Ko.io,iy KapT! 

1925 

* * * 

TocKa no poiHHe! .ZJaBHO 
Pa3o6jiaueHHaa MopoKa! 

Mhc coBepmeHHo Bce paBHo - 
Tjie coBepuieHHo oihhokoĥ 

BblTb, no KUKHM KaMHMM .IOMOĤ 
BpecTH c KouiejiKoio 6a3apH0Ĥ 
B ^OM, H He 3HaiOmHĤ, UTO - MOĤ, 
KaK rocnHTanb hjih Ka3apMa. 

Mhc Bce paBHo, KaKHx cpeiH 
JIhII OIHCTHHHBaibCM nJieHHblM 
JlbBOM, H3 KaKOĤ JUO.ICKOĤ CpC/lbl 
EbiTb BbiTecHeHHoĤ - HenpeMeHHo - 

B CCOM. B C.IHHOUHUbC UyBCTB. 
KaMUaTCKHM MC.IBC.ICM 6e3 Jlb.IHHbl 
T/je He y>KHTbcn (h He Tipycb!), 

I .ic yiiH/KaTbCM - MHe c.ihho. 

He o6oJibmycb h mibikom 
Po/JHblM, ero npH3bIBOM MJieUHblM. 
Mhc 6e3pa3JiHUHo - Ha KaKOM 
He noHHMaeMoĤ obitb BCTpeuHbiM! 

(MnTaTcucM, ra3eTHbix tohh 
T jioTaTejieM, ,ioiobncM chjictch...) 
Z(Ba.inaToro CTO.iCTbM - oh, 

A a - 10 BCMKOI O CTOICTbM ! 


Disdispersis... 

Jen mur’ kaj kav’. 

Oni ŝiris nin per enklav’ - 

(Konspirantoj-agloj, ni regis) - 
Ne disigis nin, sed dissegis. 

En nestaĉojn de la homar’ 
Disŝovitas ni - orfa par’. 

Jen plura jam, ho kioma - mart’? 
Dismetitas ni po ludkart’. 


* * * 

La patra tero! Nostalgi’! 
Senmaskigita miskonsolo! 

Ĉar samegalas ja por mi - 
En kiu lok’ en plena solo 

Mi estu, kaj sur kiu voj ’ 

Min trenu kun bazara sako 
A1 dom’ sen scio pri hejmĝoj’, 
Samkiel hospital-barako. 

Ĉar samegalas, kiu kaĝ’ 

Hirtigu min, kaptit-leonon, 

Kaj kiu homamasa kraĉ’ 

Forpelu - fojon milionan - 

Min al soleca sinkompren’. 
Nordurso sen glacia peco, 

Mi ne elvivos (vanas pen’!), 

Kaj kie - kia diferenco?! 

Ne helpos lingvo de 1’ patri’ 

Kun ĝia altirforto fata. 

En ajna lingvo same mi 
Nenie estas komprenata! 

(De la legant’ - de 1’ gazetar’ 
Glutant’, melkant’ de la malpuro...) 
En la dudeka li centjar’, 

Sed mi ja - ekster tempmezuro! 

OcTon6eHeBiim, kbk 6peBHo, 

OcTaBUieeca ot anjien, 

MHe Bce - paBHbi, MHe bcĉ - paBHo, 

H, MoaceT 6biTb, Bcero paBHee - 

Po^Hee 6biBinee - Bcero. 

Bce npu3HaKH c MeHa, Bce MeTbi, 

Bce jjaTbi - KaK pyKoŭ chhjio: 

/Iyuia, poAHBiuaaca - r/(e-TO. 

TaK Kpaŭ mchx He y6eper 
Moŭ, HTO H CaMblH 30pKHĤ CbllHHK 
B^OJib Bceŭ ny ni H, BceĤ - nonepeK! 
Po.thmoi o iiMTiia He cbimcT! 

Bcmk tom MHe Hy>K,T, bcmk xpaM MHe nycT, 
H Bce - paBHo, h Bce - eTHHo. 

Ho ecJiH no Topore - KycT 
BcTaeT, ocoĉeHHO -pa6mia... 

1934 

•k "k 

3Haio, yMpy Ha 3ape! Ha KOTopoĤ H3 

3fiyx, 

BMecTe c kotopoĥ H3 TByx - He peuiHTb 

no 3aKa3y! 

Ax, ecjiH 6 mojkho, hto 6 TfiaacTbi moĥ 

(jiaKCJT noTyx! 

Hto 6 Ha BeuepHeĤ 3ape h Ha yTpeHHeĤ 

cpa3y! 

I LiMiiiymHM rnaroM npomjra no 3eMJie! - 

He6a TOHb! 

C nojiHbiM nepeTHHKOM po3! - 

Hh pocTKa He Hapyma! 
3Haio, yMpy Ha 3ape. - >IcTpe6HHyio 

HOHb 

Bor He nomjieT Ha moio Jie6eTHHyio 

Tymy! 


La trunk’ senviviĝinta kaj 
Restinta en la lok’ dezerta, 

A1 ĉiu ajn, al ĉio ajn 
Mi estas samindeferenta. 

Kaj pleje - al la pasintec’, 

Ne tunnentanta nostalgie. 

La signoj, datoj - en forges’: 

L’ animo, naskiĝinta ie. 

Jen kiel ja ne gardis min 
La patroter’, ke esplorulo 
Ne trovos en la tutanim’ 

Eĉ spuron de denask-makulo! 

Samfremdas ĉiu hejmo, templ’ 
Kaj samegalas ajnaj sortoj. 

Sed se arbust’ de temp’ al temp' 
Troviĝas - kun helruĝaj sorpoj... 


* * * 

Mortos mi dum ĉielruĝo! Dum kiu 

el du, 

Kune kun kiu el du - ĉu vespere, 

matene? 

Se estinĝiĝus mi ĝuste laŭ ĉi 

ambigu’ - 

Dum sunsubiro kaj suna leviĝo 

samvene! 

Dance paŝante, mi iris sur ter’! 

Ĉiel-id’! 

Kun plentuko da rozoj! Senvelka 

karmino! 

Mortos mi ĉe la aŭror’. - Nokton de 

raba bird’ 

Dio ne sendos ja por mia cigna animo! 
Kaj flankiginte sen kis’ krucifikson 

IIC/KHOH pyKOĤ OTBC.IH HCHC.TOBaHHblĤ 

KpecT, 

B me^poe He6o pBaHycb 3a nocjieAHHM 

npHBeTOM. 

IlpOpe3 3apH - H OTBeTHOĤ yjlbl6KH 

npope3... 

5L h b npeacMepraoĤ hkotc ocTaHycb 

n03T0M! 


kun Fil’, 

Alton bonvenan mi soros por lasta 

kvieto. 

Bril’ de aŭror’ - kaj de mia rideto 

rebril’... 

Mi en ĉemorta singulto restados 

poeto! 


1920 


2. Tradukoj de Tatjana Auderskaja (Ukrainio), 2017 

(krom “Versoj por Ĉeĥio” - 2002) 


H 3 Haio npaeay! Bce npeacHHe 
npan ihi - npoHb!,, 

kl 3Haio upaB,iy! Bce npe>KHHe upaB/ibi - 

npoub! 

He Hajjo jnottaM c jiiottbMH Ha 3eMJie 

6 opoTbca. 

CMOTpHTe: Benep, cMOTpHTe: yac cKopo 

HOHb. 

O HŜM - HOITBI, JII060BHHKH, 

nOHKOBO.lIIbl? 

y>K BeTep cTejieTca, yace 3eMJM b poce, 
y>K cKopo 3BĈ3.TiiaH b He6e 3acTbmeT 

Bbiora, 

H nott 3 eMJieio CKopo ycHĉM Mbi Bce, 

Kto Ha 3eMJie He TaBanH ycHyTb 

/ipyi ;ipyry. 

1915 

H3 CTpororo, CTpoiiHoro xpaMa.,. 

H3 CTpororo, CTpoĤHoro xpaMa 
Tbl BblHIJia Ha BH 3 T HJIOIUa.ICĤ... 

- CBo6o/ta! - npeKpacHaa /jaMa 
MapKH 30 B H pyCCKHX KIIH 3 CĤ. 

CBcpinacTCH cipaiiiiiaH cneBKa, - 
06 eTHa eme Bnepe/tH! 


Mi scias la veron! Antaŭajn 
verojn - for!.. 

Mi scias la veron! Antaŭajn verojn - 

for! 

Ne devas okazi de homo kun hom’ 

bataloj. 

Rigardu: vespero, baldaŭ la nokta 

hor\ 

Pri kio - poetoj, amantoj kaj 

generaloj? 

Jam vent’ susuras, jam rosojn stemas 

juni’, 

Jen venas stela blizard’ en ĉielon 

glacian, 

Kaj sub la tero baldaŭ ekdonnos ni, 
Ciuj, kiuj surtere ne lasis endonni 

unu 1’ alian. 

E1 templo severe aspekta... 

E1 templo severe aspekta 
Vi venis al placa tumult’... 

- Libero! - la Damo Perfekta, 

De ĉiaj nobluloj belkult’. 

Okazas terura kunkanto, - 
Anstataŭ la meso - milit’! 

- CBo6o#a! - ryjiama>i neBKa 
Ha rnajioĤ coJinaTCKOĤ i py.TH! 


- Libero! - putin' provokanta 
Sur brust’ de ebria bandit’! 


1917 


Tae JieSe/jH? - A JieSe/jH yuiJiH... 

- Lije JieGenn? - A jieSenn yuuiH. 

- A BOpOHbl? - A BOpOHbl - OCTaJlHCb. 

- Ky,ra yuuiH? - Ky,ra h >KypaBJiH. 

- 3aucM yuuiH? - Mroo KpbiJiba 


- A nana rre? - Cnn, cnn, 3a HaMH Coh, 
Coh Ha cTenHOM KOHe ceĤnac npHereT. 

- Kyra BOiLMCT? - Ha JicocrHiibiĤ Hoh. 
TaM y mciim - Tbi 3Haeuib? - 

6ejibiĤ Jie6ettb... 

1918 


Kie la cignoj? - Ili iris for... 

- Kie la cignoj? - Ili iris for. 

- Kaj korvoj? - Ilin ni plu devos 

havi. 

- Kien la cignoj iris? - Flugis sor. 

- Por kio? - Por flugilojn blankajn 

savi. 

- Kaj kie paĉjo? - Dorrnu sub ikon’, 
Tuj la ĉeval’ mirakla sonĝon trenos. 

- Kien veturos ni? - A1 cigna Don’, 
A1 blanka cigno mia ni alvenos... 


He rocTajiHCb. 


njlOXO CHJlbHMM h SoraTbiM... 

njlOXO CHJlbHblM H 6oraTblM, 

Tmvkko 6apcKOMy nrcuy. 

A bot h neper cojijtaTOM 
CBeTJibix raa3 He onymy. 

Topor 6yĤcTByeT h ctohct, 

B bhhhom o6jiaKe - JiyHa. 

A MeHK HHKTO He TpOHeT! 
kl HarMeHHa h 6ejtHa. 

1917 


Ve al vi, aristokratoj... 

Ve al vi, aristokratoj, 

La riĉuloj - en deprim’. 

Sed mi antaŭ la soldatoj 
Ne kliniĝos pro ektim’. 

L’ urbo ĝemas kaj rabias, 

Lun’ - en vina atmosfer’. 

Sed plebanojn mi defias, 

Mi, fiera en mizer’. 


O cjie 3 bi Ha rjia 3 ax!.. 

kh ifUKJia “K Hexuu” (“Mapm”), 
cmuxomeopeuue 8 


L’ animo en dolor’!.. 

El la ciklo “Versoj por Ĉehio ” 
(“Marto ”), /a versĵo n-ro 8 


O cjie3bi Ha rjia3ax! 
IIjiaH raeBa h juo6bh! 
O BexHH b cjie3ax! 
HcnaHHa b kpobh! 


L’ animo en dolor’! 
Kolero pro la am’! 
Ceĥio en la plor’! 
Madrido en la flam’! 

0 nepHaa ropa, 

3aTMHBHiaa - Becb cbct! 

Ilopa - nopa - nopa 

TBopu;y BepHyTb ohhct. 

Minacas nigra mont’ 

A1 hela mond’ per blind’! 

Redonu mi pro hont’ 

Bileton de 1’ Kreint’. 

OTKa3blBaK3Cb - 6bITb. 

B Be.TciaMC Hcnio.TCH 

OTKa3blBaiOCb - >KHTb. 

C BOJIKaMH HHOHia.TCH 

Mi negas je ekzist’: 

En la malhoma get’ 

Plu vivi sen rezist’, 

Kun lupa raba best’ 

OTKa3bIBaiOCb - BblTb. 

C aKynaMH paBHHH 

OTKa3biBaiocb njibiTb - 
Bhh3 - no TeHeHbio cnHH. 

Kunhurli en la hord’, 

Kun ŝarka kamaril’ 

Kunflosi preter bord’- 
Malsupren - kun bumil’. 

He Hajjo MHe hh ibip 

YlHHblX, HH BemHX TJia3. 

Ha TBOH 6e3yMHblH MHp 

OTBeT OZtHH - OTKa3. 

Mi ne bezonas tru- 
ojn por aŭd-vida uz’. 

A1 monda plendetru’ 

Respondo nur - rifuz’! 

1939 


MpaKoSecne, - CMepn. - Co/iom... 

Obskurad’. - Uragan’. - Sodom 

MpaKo6ecHe. - CMepu. - Coiom. 
BeperHTe 1 Hc i.io h Hom. 

/ĵojit h BepHOCTb cnycTHB c ncnii, 
HejiOBeK mojioaoh - He cnu! 

B BopoTax, KaK Ejiaraa BecTb, 

EeJibiM CTpa>KeM ,ia BCTaHeT - Mcctb. 

Obskurad’. - Uragan’. - Sodom'. 
Gardu Neston en via Dom'! 

Fideleco kaj nobla Dev’ 

Sentinelu por via serv’. 

Dio regu en via kor’, 

Blanka gardo por vi - 1’ Honor’! 

06Be^HTe cboh iom - Meacoŭ, 

He BHH^eT b Hero - HyacoH. 

EeperHTe ot 3Jio6bi bojih 

CanHK cbma h .ic.iob xojim. 
noA y.iapaMii 3 jioh cy;ib6bi - 
Bbime - npa.ic.ioiibi ,iy6bi! 

Estu via domnest’ - insul’, 

Ke ne venu al ĝi - Fremdul’. 

Tomb’ de avo, ĝarden’ de fil’ - 
Savu ilin en la azil’! 

Altu spite al misa sort’ - 
Kverk’ prapatra en via kort’! 


1918 

C. 3. 

5 { c Bbi30B0M Homy ero KOJibijo 

- J\ a, b BeHHoc™ - aceHa, He Ha 6yMare. - 
Ero Hpc iMcpiio y3Koe hhiio 

EIoao6HO ni nare. 

Ee3MOJiBeH poT ero, yraaMH bhh3, 
MyHHTejibHo-BejiHKOJienHbi 6poBH. 

B ero JiHiic rpai iiHCCKH cJiHJincb 
flBe /ipCBIIHX KpOBH. 

Oh TOHOK nepBOH TOHKOCTblO BeTBeĤ. 

Ero raa3a - npeKpacHO-6ecnoJie3Hbi! - 
I Io.l KpblJlbHMH pacKHHyTbix 6poBeĤ - 
flBe oci/uibi. 

B ero jihiic a pbinapc iBy BepHa. 

- BceM BaM, kto >khji h yMHpaii 6e3 

CTpaxy. 

TaKHe - b poKOBbie BpeMeHa - 
CjiaraioT CTaHCbi - h H,iyT Ha njiaxy. 

1914 


S. E. 

Mi portas lian ringon kun fier’! 

- En Etemec’ - 1’ edzin’, ne por 

parado! 

Lia vizaĝ’ kun akra karakter’ - 
Kiel la spado. 

Senvortas lia buŝ’, dolora ark’, 
Tragike konkavitas liaj vangoj. 
Defie montras sin nobleca mark’ - 
Du praaj sangoj. 

Li sveltas per sveltec’ de juna kan’ 
Kiel abismoj logas la okuloj! - 
Sub brovoj - la flugiloj en elan’ - 
Du bluoj. 

Li - kavalir’, fidela mi vasaT, 

- A1 ĉiuj, kiuj morton ne evitas! - 
Similaj - en la tempoj de fataT- 
Poemojn verkas - eŝafodojn spitas. 


Kto yuejieji - yMpeT, kto MepTB - 
BocnpjmeT... 

M3 uuK.na “ffou ”, cmuxomeopeHue 2 
Kto yuejieji - yMpĉT, kto mĉptb - 

BOCIipMIICT. 

H BOT nOTOMKH, BCnOMHHB CTapHHy I 

- T/je 6biJiH ebit - Bonpoc KaK rpoMOM 

rpMIICT, 

Otbct kbk rpoMOM rpaHeT: - Ha /Ĵ0Hy! 

- Hto .icna.in? - /ja npHHHMajiH MyKH, 
noTOM ycTajiH h JieraH Ha coh. 

H b cJiOBape 3a/iyMUHBbic BHyKH 
3a cjiobom: /lOJir HannmyT cjiobo: /],oh. 

1918 


Mortint’ - revivos 
kaj vivinto - mortos... 

El la ciklo “Don”’, versaĵo n-ro 2 
Mortint’ - revivos kaj vivinto - 

mortos. 

Kaj iam en futura lecion’: 

- “Kie vi estis?” - la demando 

tondros, 

Kaj ektondregos la respond’: 

“ĈeDonM”. 

- “Kion vi faris?” - “Staris ni martire, 
Laciĝis kaj endormis post opon”’. 

Kaj en vortar’ enskribos nep’ admire 
Post vorto “Dev”’ fieran vorton 

“Don”’. 


1 C.3. - Cepreii SijipoH, My>K M. IĴBeTaeBOĤ 

2 S.E. - Sergeo Efron, la edzo de M. Cvetajeva 

Al la 200-jara jubileo de la poeto 





Aleksej Konstantinoviĉ 
Tolstoj (1817-1875) 
VERSAĴOJ 

tradukis Klara Ilutoviĉ (Elektrostalj) 




KoJib JiioonTb, TaK 6e3 paccy,TKy, 
KoJib rpo3HTb, TaK He Ha myTKy, 
KoJib pymyTb, TaK cropana, 
KoJib py6HyTb, TaK y>K cruiCHa! 


Amu sen prudentopremo, 
Kaj minacu sen ŝercemo, 
Haku je svingega bat’, 
Kaj insultu sen kompat’! 


Kojih cnopHTb, TaK yac CMeJio, 
KoJib KapaTb, TaK yac 3a jcuo, 
Kojib npocTHTb, TaK Bceii ,TyirioH, 
Kojih nnp, TaK nnp ropoM! 


Punu juste, laŭmerite, 
Kaj disputu senhezite, 
Festjubilu je furor’, 
Kaj pardonu el la kor’. 


OcTpoio ceKHpoii paHeHa 6epe3a, 
no Kope epe6pHCT0Ĥ noKaTHJincb cjie3bi. 
Tbi He njiaub, 6epe3a, ocTiian, He ceTyĤ! 
PaHa He CMepTeJibHa, BbiJieuHTca k JieTy, 
By,TCiiib KpacoBaTbCT, THCTbMMH y6paHa.. 
JTH iii b ooTbiioc cep.THC He raTCHHi paHbi! 


Per hakilo akra la betul’ vunditas, 

Laŭ la ŝel’ arĝenta ĝiaj larmoj glitas. 
Vi, betul’, ne ploru vane, sen espero! 
Estos kuracita 1’ vundo al somero, 

Via foliara belo ree gracos... 

Nur malsana koro vundojn ne kuracos! 


flpOĈHTCH, H nTCIUCT, H 6pbI3)KeT BOJlHa 
Mhc b ohh coJieHoio BJiaroĤ; 

I Ictbh/Kho Ha KaMHe CH>Ky 'a - noJiHa 
Hyiira 6e30THeTH0Ĥ OTBaroĤ. 

Banbi 3a BajiaMH, npHĈoĤ h ot6oĥ, 

H neHa hx rpe6HH noKpbuia; 

O Mope, koto )Ke MHe Bbi3BaTb Ha 6oĥ, 

M iBCTaTb BOCKpecmHe chtit? 

I k)HyHJio ccpTiic, hto >KH3Hb xopoma, 
Bbi, BOJiHbi, paiM biKaTH rope, 


Eriĝas, kaj ŝprucas, kaj plaŭdas 1’ ondar’ 
Salakve al mia vizaĝo. 

Senmove sur ŝtono mi sidas - la mar’ 
Plenigas je 1’ svaga kuraĝo. 

Ondeg’ post ondego, alfluo, forflu’, 
Saŭmad’ ondokreste, flu-tordoj. 

Ho, kiun defii por sperti en bru’ 

Batala retrovon de 1’ fortoj? 

La koro eksentis vivbonon sen lim’, 

La dramon forpelis 1’ ondaro. 

Ot rpoMa h njiecKa npocHyjiacb ayma, 
CpoflHH eĤ myMamee Mope! 

*** 

He ncnHTCM Mope, He n;icmcT BOJiHa, 
/lepCBbM JlHCTaMH He ,IBHHyT, 

Ha uia.iH iipoipainoĤ napiiT THiuHHa, 
KaK b 3epKane MHp onpoKHHyT. 

Cn>Ky m Ha KaMHe, bhcmi o6jiaKa 
HeaBH>KHbie b cHHeM npocTope; 

Hyma ocimmtc/K i ia, ;iyma rjiy6oKa, 
Cpo^HH eĤ cnoKoĤHoe Mope. 


Pro 1’ tondr’ ondokura vekiĝis 1’ anim’ 
Alude al bruo de 1’ maro! 

Ne ŝaŭmas la maro, ne plaŭdas la ond’, 
Ne tuŝas foliojn venteto. 

En la marseren’ speguliĝas la mond’, 
Radias la mar’ je kvieto. 

Mi sidas sur ŝtono. Senmovas nubar’ 

En blua vastaĵ’ la ĉiela. 

Senzorgas, profundas 1’ anim’, kiel mar’ 
La milda, sen bru’, pace hela. 


Mihail Jemcev, Jeremej Parnov 

REVENIGU LA AMON 1 

La 6-a de aŭgusto. Kabineto de kuracistoj. 

La ĉefkuracisto, flue trarigardinte konkludon de la dermatologo, ŝovis la 
paperon en sian jakpoŝon. Sulkiĝante kvazaŭ pro doloro, li demetis la okulvitrojn, 
zorgeme viŝis ilin per ŝampeco kaj komencis masaĝi ruĝajn kavetojn sur la naz- 
radiko. 

- Cu vi certas, ke tio estas eritemo? - demandis li Tavolsky-n. 

- Sendube, - kapjesis tiu. - La dermatologo opinias same. Li supozas, ke la 
haŭto humidiĝos. 

- Malbone. 

Tavolsky tiris la ŝultrojn. 

- Punkciu la bnistoston kaj poiomete komencu prepari lin al la transplantado. 
Malaperis la lasta espero. Agrablaj surprizoj ne okazos... Kion pri la sango? 

- Komenciĝis malboniĝo. 

La ĉefkuracisto ekkapjesis, kvazaŭ lin tre ĝojigis tio, kion rakontis Tavolsky. 

- La monocitoj kaj retikulacitoj malamasiĝas. Pliamasiĝis la ŝvelintaj palaj ĉe- 
loj... 

- Eblas tokseca granulado de neŭtrofiloj, - interrompis lin la ĉefkuracisto. 

- Jes. Ni jam prepariĝas. 

- Kion pri la leŭkocitoj? 

- Malmultiĝas. Tamen esence pli malrapide, ol ni povus supozi en tia situacio. 
Cowen konsilas antaŭ la transplantado efektivigi plenan transfuzon de la sango. 

- Estu tiel. Li ja pli kompetentas. Kion li pensas konceme la staton de la leŭ- 
kocitoj? 

1 Fino. La komencon vidu en REGo, num. 2 (99) 

- Li opinias, ke la procezo mem ne estas tro danĝera, sed tio ne donas iujn ajn 
kaŭzojn por optimismo, - mokis Tavolsky. 

- Tion ni mem scias, - kolere mansvingis la ĉefkuracisto. - Kion li diras 
krome? 

Tavolsky denove tiris la ŝultrojn kaj, palĵetinte cigaretrestaĵon en la lavujon, 
komencis prisuĉi brulvunditan fingron. 

La 7-a de aŭgusto 19**. Nokto. Temperaturo — 37. Pulso - 88. Sangopremo - 

120/75. Rim.: la kvanto de leŭkocitoj malpliiĝis ĝis 800. 

Por ne endormiĝi flegistino Beata Travatti promenis tra la koridoro. La vitraj 
pordoj de la ĉambroj similis al nigraj truoj. Beata elmetis kesteton kun kafo, 
bruligis alkoholfajrilon. En senombra lumo la eta siringa fajrolangeto estis apenaŭ 
rimarkebla. La verda halato kun emblemo de la medicina personaro ŝajnis al ŝi pli 
lazura. Ŝi elmetis speguleton, sed la malhelaj, preskaŭ nigraj lipoj provokis nur 
malkontentan grimacon. La senombra lumo incitis ŝin. Gi estingis ĉiujn gajajn 
kolorojn kaj sendube maljunigis. Beata premis la butonon, kaj malvarma flamo 
sub la plafono, konvulsie ektreminte, estingiĝis. La nigraj profundegoj de la 
pordoj iĝis griznuancaj. Tra la maldikaj eŭrlonaj kurtenoj ekvideblis la fenestroj. 
Komenciĝis la aŭroro. Beata deflankigis kurtenon kaj premis sin al la malvarma 
vitro. Sed tio, kion ŝi ekvidis en la antaŭaŭrora malhelo, instigis ŝin ekkrieti kaj 
impeti al la ĉambro de Barton. 

La 7-a de aŭgusto. Kabineto de kuracistoj. 

Telefonsonoro de Tavolsky vekis la deĵoran kuraciston. Tiu ne tuj povis re- 
konsciiĝi kaj stulte ekkuris en la ĉambro. La koro batis kvazaŭ malbone instalita 
motoro. Finfine li trovis palpe la aŭskultilon kaj, lekante siajn sekajn lipojn, flus- 
tris ion. 

Tavolsky. Halo! Kio okazis? Ĉu estas vi, Tonny? 

La deĵora kuracisto. Eyb? Ĉu vi freneziĝis? Telefoni tiom malfrue... 

Tavolsky. Ĉu vi dormas? 

La deĵora kuracisto. Mi? Certe ne... Sed kial vi ne dormas, ja vi ne deĵoras 
nun? 

Tavolsky. Mi ial ne povas endormiĝi. Kion pri lia stato, Tonny? Ja hodiaŭ 
okazos la operacio... 

La deĵora kuracisto. Guste tial vi devus ripozi... Ĉio pasas sen ŝanĝoj. Li dor- 
mas. La temperaturo restas sur la sama nivelo. Supozeble, pli proksime al la mat- 
eno ĝi iom falos. fru dormi, Eyb! 

La deĵora kuracisto intencis remeti la aŭskultilon, sed subite larĝe malfermiĝis 
la pordo, kaj en la ĉambron enkuris flegistino Beata. La aŭskultilo ĵetiĝis sur la 
telefonon. La deĵora kuracisto salte stariĝis, renversinte la surtablan lampon. 
Vortoj forestis, kvazaŭ en muta filmo. Ili elkuris en la koridoron. En ĝia kontraŭa 
ekstremo aperis blanka figuro. Paŝoj ne aŭdeblis, kvazaŭ ili vidus fantomon. 
Kiam la okuloj adaptiĝis al la duonhelo, la deĵora kuracisto sukcesis distingi, ke 
tra la koridoro certpaŝe kaj nerapide iras Allan Barton. Liaj okuloj estis larĝe 

malfermitaj kaj ek-ekbrilis en la flamo de la alkoholfajrilo. Barton singarde 
malfennis la pordon de sia ĉambro, kaj la koridoro iĝis malplena. 

La 7-a de aŭgusto. Post unu horo. Kabineto de kuracistoj. 

Tavolsky alkuris kun pantofloj surpiede. Nun li aspektis en la oficira uniformo 
eĉ pli kurioze, ol kutime. Li ofte ŝultrumis kaj, kliniĝante, diligente frotetis siajn 
manplatojn. Ŝajnis, ke li terure malvanniĝas. La ĉefkuracisto, ne demetante ku- 
ŝantan sur la ŝultroj militpalton, per larĝaj paŝoj mezuris la ĉambron. La deĵoran 
kuraciston tuj oni forpelis en la koridoron. Penante konservi sendependan mienon, 
li fingrotamburis sur la fenestro kaj eĉ provis fajfeti ion. Flegistino Beata sensone 
ploris, metinte la vizaĝon en la malsekiĝintan verdan tuketon. 

- Tamen ekspliku al mi, majoro Tavolsky, kial vi, lia kuracisto, tiom malatente 
tralegis la anamnezion?! 

Tavolsky silentis. Se la ĉefkuracisto ekparolis per tia tono, respondi ne endis. 
Egale li aŭskultus neniujn pravigojn kaj eksplikojn. Kaj kion entute oni povus re- 
spondi? 

- Certe, mi komprenas, ke la rentgena lezo estas siaspeca kazo, ĝi tute ne de- 
pendas de la antaŭa stato... Sed samtia siaspeca kazo estas ankaŭ ostorompo, elar- 
tikiĝo, akutiĝo de apendico, finfine. Sed en ĉiuj similaj kazoj, escepte la plej ur- 
ĝajn, ni tamen komencas terapion nur post konatiĝo kun la anamnezo. Ja mi 
pravas, ĉu ne? Kial do vi, spertega kuracisto, eĉ ne tuŝis la malsanhistorion, kie 
tute klare estas indikite, ke Allan Barton de la infanaĝo suferas somnambulismon? 
Kial? Respondu, majoro, kial? 

Tavolsky silentis. 

La ĉefkuracisto ĵetis sian militpalton sur la plankon. Li sidiĝis en la fotelon, 
sed tuj stariĝis kaj denove ekmarŝis tra la ĉambro. 

- Tiu promeno mortigos lin, ĉu vi komprenas? Precipe nun, antaŭ la operacio, 
kiam aperis sufiĉe realaj ŝancoj por sukceso! 

Subite li eksilentis. Sed daŭre, kvazaŭ jaguaro en kaĝo, ĵetadis sin tien-reen. 
La surtabla lampo ĝis nun kuŝis sur la planko. Pala, malsanema aŭroro penetradis 
en la ĉambron, kie preskaŭ senmove pendis bluetaj nuboj de la tabaka fumo. Peza 
silento dolorige premis miringojn. 

Finfine la ĉefkuracisto sidiĝis. Li incitite levis la lampon kaj ŝaltis ĝin. Tavol- 
sky duonfermis la okulojn, sed postmomente malfennis ilin. 

- Senprokraste determinu, kie konkrctc li estis, - seke kaj trankvile ordonis la 
ĉefkuracisto. - Gis tiu momento ni entreprenu nenion. Ĉu vi komprenas? 

- Jes... Tamen... kiel ekscii? Ja somnambuloj kutime nenion memoras poste. 

- Kutime? Sed li ne estas kutima somnambulo. Li estas radiaktiva somnam- 
bulo, kiu ĉie lasas sian spuron... Ĉu vi komprenis finfine? 

Tavolsky sopiranime konsciis, ke la ĉefkuracisto mokturmentas lin, ke ne en- 
dus permesi paroli rilate al si tiatone. Sed la estro estis prava, tutsence prava, kaj 
Tavolsky silentis. 

- Telefonu al la gardistoj, ili senprokraste sendu soldaton kun Geiger- 
kalkulilo. Trakontrolu la tutan vojon... Poste raportu. 

Tavolsky etendis la manon al la telefono, sed la ĉefkuracisto per neglekta gesto 
haltigis lin: 

- Telefonu en la koridoro. Mi devas paroli kun iu. 

Tavolsky hasteme stariĝis kaj, iom kliniĝinte, ekplandis al la pordo. La ĉe- 
fkuracisto rigardis tiun kurbiĝintan dorson, la elokventan dorson de la laca gran- 
daĝulo, kaj kompato tranĉe tuŝis lian koron. 

- Enbuŝigu iun trankviligan tablojdon, Eyb, kaj... iru hejmen. Kun la dozme- 
zuristo iru doktoro Weisz. 

La 7-a de aŭgusto 19**. Kapitanopri medicina servo Toni Weisz. 

La dozmezuristo tuj trovis la spuron, kaj ni sufiĉe certe ekiris antaŭen. Barton 
konstante sinuis, kvazaŭ cirkaŭante nevideblajn barojn. La subkonscio de som- 
nambuloj neniam dormas. Guste tial iliaj reagoj al la ekstera medio estas pli cert- 
movaj kaj rapidaj, ol en ordinaraj kondiĉoj. Nur tio eksplikas, kiamaniere Barton 
sukcesis trairi la tutan pafkampon tien kaj reen nerimarkita. 

Li preteriris la golfokampon, ascendis la betonan ponteton trans la naĝbaseno 
kaj krute tumis sin al la rozujo. Ne atinginte la kvaran sektoron, b denove 
deflankiĝis kaj direktis sin al kontraŭsituanta hangaro. Poste li transgrimpis la ba- 
rilon kaj atingis la hangartegmenton laŭ stango. Per tiu komplika kaj senorda vojo 
li venis al ŝoseo de la sepa sektoro. Sur la vojon li trafis descendinte desur la arbo, 
poste preter la kazino trairis al radaraj turoj kaj, penetrinte en la teritorion de la 
radiostacio, laŭ la plej kurta vojo eliris al plugita zono ĉirkaŭ la nula sektoro. La 
dratbarilon li transgrimpis tute proksime de la dua turo. La gardisto, verŝajne, ne 
rimarkis lin. 

Ĉar en la provkampon oni permesas eniri nur laŭ specialaj legitimiloj, ni estis 
devigitaj reveni en la sepan sektoron. De tie mi telefonis al la generalo. Li tuj 
donis enirpermeson. Sufiĉe rapide ni trovis spuron de Barton, kiu kondukis al la 
biologia parto de la sektoro. La fono konstante plifortiĝis kaj post proksimume 
cent kvindek - ducent metroj tute surdigis la signalojn de la spuro. Ni denove es- 
tis devigitaj reveni kaj peti la gardestron, ke li donu hundon. La gardestro katego- 
rie rifuzis. Li diris, ke li neniam konsentos sendi beston al certa morto. Mi denove 
telefonis al la generalo, kaj tiu ordonis senprokraste disponigi al ni la hundon. La 
estro remetis la aŭskultilon, kaj tuj ordonis venigi soldaton kun hundo. La soldato 
rapide surmetis defendokostumon kaj jam pretis iri kun ni, sed la sentema oficiro 
ordonis alporti defendokompleton ankaŭ por la hundo. Tio estis absoluta stultaĵo. 
Tutegale la kapo de la hundo restis neprotektita, alie la hundo ne povus trovi la 
spuron. 

Komence la hundo kondutis sufiĉe senerare, sed, kiam ni eniris la zonon, kie 
estis testata “La Ŝparema Bess”, ĝi maltrankviliĝis kaj ekhurletis. Verŝajne, la 
besto sentis ion malbonan. La herbo tie estis tute ekstennita. Nur de loko al loko 
videblis velkantaj arbustetoj. La hundo sidiĝis kaj, levinte la kapon al la ĉielo, 
sopirvoĉe ekhurlis. Klopodoj de la soldato formovi la hundon de sur la loko restis 
senrezultaj. Gi reziste apogis sin per ĉiuj kvar kruroj kaj ne ĉesis hurli. Ni estis 
devigitaj mortpafi la kompatindan beston. Tutegale ĝi estis kondamnita. 


54 



Mi prenis binoklon kaj tuj komprenis kien iris Barton. Gis la horizonto mem 
videblis nur putranta stepo. La sola atoma tanko videblis fore. Barton povis iri nur 
al la tanko - la konkludo estis senduba. 

La fono atingis sian maksimumon kaj jam ne plu ŝanĝiĝis. Nur inteme de la 
tanko la radieco abrupte suprensaltis. Influis refoja radieco en la metalo. 

Barton rilatis al la projekto “La Ŝparema Bess”, tial eble li sciis, ke en la tanko 
dum la esplorado troviĝis ŝafmoj. Subkonscia impulso venigis lin ĝuste ĉi tien pro 
la hieraŭa somnambula afekcio. Eblas, laŭ mi, ke la unuan dozon Barton ricevis 
dum simila nokta vizito, pri kiu kompreneble li, vekiĝinte matene, tute nenion 
memoris. La detala ekzamenado montris, ke inteme de la tanko kaj sur ĝia ekstera 
kiraso, en lokoj kovritaj per elementorganika lubrikaĵo, ĉie videblas spuroj de nu- 
daj fingroj. Ĉar neniu, krom Barton, dum la periodo, post la provoj, estis en- 
danĝerigita, mi proponas konkludi ke ĝuste li spuris sur la tanko. Tial mankas ne- 
ceso de daktiloskopia ekspertizo. Specifeco de la fingrospuroj, kiom povas juĝi 
mi kiel specialisto pri milita kaj kriminala medicino, montras ke ili aperis aŭ tute 
antaŭnelonge, aŭ antaŭ kelkaj tagoj. 

Tio sufiĉe konvinke kredigas, ke la supozo, ke doktoro Barton ricevis la ra- 
diadan dozon dum la unua vizito, plej verŝajne estas ĝusta. 

La 8-a de aŭgusto. Kabineto de kuracistoj. 

La ĉefkuracisto eniris, kiel ĉiam larĝpaŝe. Li demetis sian mantelon, skuis ĝin. 
La pluva odoro plenigis la ĉambron. 

- Strange! - li diris, kapklinante al Tavolsky. - Strange! Kial tiom subite mal- 
boniĝis la vetero? Tute subite... Nu, kion pri li? 

- Mi decidis ne operacii lin. 

- Vi pravas. Nun li estas absolute senespera. Ekde la morgaŭa tago mi perme- 
sas narkotaĵojn. Kiel li sentas sin nun? 

- Li konstante deliris. Vokis iun virinon. Kriis, ke ŝi loĝas en Medano. 

- Temperaturo? 

- La sama - tridek sep kaj ses. La sangopremo ankaŭ ne plialtigis. La sango- 
faktoroj aperos, mi opinias, post iom da tempo. 

- Certe. Tamen eĉ sen tio li estas kondamnita. Pli malbone oni ne povus an- 
taŭvidi... Efektive, ne eblas fuĝi de la sorto. Kiu supozus... Kompatindulo! Inter- 
alie, Eyb, hodiaŭ matene mi iom koleris, ne ofendiĝu. Kaj krome... La generalo 
petis sekretigi la okazintaĵon. Ĉu vi komprenas min? 

Tavolsky kapjesis. 

- Do, bonege. Kun la flegistino mi mem konversacios. Unuvorte, ni interkon- 
sentu: neniun duan dozon li ricevis. Nenio okazis! Kiom li havas nun? 

- Kvarcent. 

La ĉefkuracisto balancis la kapon: 

- La finalo... proksimas. Kion diras Cowen? 

- Li dume scias nenion. 

- Li ne sciu. Forveturigu lin sub iu konvena preteksto... Cetere, ne: mi mem 
faru tion. 


55 



- Cowen supozas, ke foriĝos la haŭto kaj elfalos la hararo. Necesas almenaŭ 
iamaniere konservi akvobilancon de la histo. Krome. Malgraŭ ĉio mi volas fari 
plenan transfuzon de la sango. 

La ĉefkuracisto ŝultrumis kaj foriris al la fenestro. 

Tavolsky legis pensojn de la estro, kiel malfermitan libron. 

“Por kio? Ja egale li estas kondamnita. Vi nur plilongigos liajn suferojn. La 
malfeliĉa junulo, pro kio la sorto preparis tian elprovon por li? Almenaŭ lasu lin 
trankvile morti”. 

- Se vi insistas, - la ĉefkuracisto emfazis la vorton “insistas”, - mi ne kon- 
traŭas tiujn... entreprenojn. 

- Jes, - mallaŭte diris Tavolsky. - Ni efektivigos la transfuzon kaj provos hi- 
potermion. 

La ĉefkuracisto nenion respondis kaj ekokupiĝis pri siaj paperoj. Poste per 
abrupta movo li demetis la okulvitrojn. 

- Faru, kion vi opinias necesa. Sed memoru du momentojn... Unue, - li fleksis 
fingron, - ne transformu vian kompaton en punon por vi mem kaj ankaŭ por li. 
Due, - li fleksis la duan fingron, - mi oficiale permesas al li narkotaĵojn, alivorte 
mi agas nelice, sed li meritas almenaŭ trankvilan finon. Penu kompreni tion. An- 
taŭ ĉio temas pri li, sed ne pri vi aŭ pri mi. Pri li! Ĉu vi opinias, ke ekzistas al- 
menaŭ unu ŝanco el mil? Tiam diru, kaj mi faros ĉion, por ke tiu ŝanco venku... 
Ĉu vi opinias, ke tiu ŝanco ekzistas? 

- Ne... certe ne. Ankoraŭ antaŭ kelkaj horoj... Sed nun... ne. Nenio nun povas 
helpi al li. Kaj tamen mi ne scias kiel ekspliki al vi... Simple, dum tiuj ĉi tagoj mi 
komencis pli bone kompreni Allan-on. Li havas tian cerbon... Por ni ĉiuj estus pli 
bone, se li ekzistus en la mondo eĉ unu superfluan horon, eĉ se neniu iam ajn 
scius, pri kio li pensis dum tiu horo... Ĉu vi komprenas? 

- Ne. Sed mi jam diris, ke mi lasas vin libera pri via agado. Finfine, tio estas 
afero de via konscienco. Ordoni al vi mi ne rajtas. 

- Dankon. - Tavolsky malrapide stariĝis. fnstinkte li provis forigi faldojn sur 
la dorso kaj, preminte enmane forsaltintan butonon, li eliris. 

La ĉefkuracisto strebis ne rigardi lian kurbiĝintan dorson. Tamen li ne eltenis 
kaj detumis sin de la fenestro. Tavolsky jam estis foririnta. Nur malrapide mallar- 
ĝiĝis la nigra pordobreĉo. 

Tio memorigis ion al la ĉefkuracisto. En la brusto aperis ia premkora sento, 
nekomprenebla sopiro. Lin pikis penso, ke li vidas Tavolsky-n lastfoje. Tamen 
amaso da mtinaj zorgoj tuj foratentigis lin. 

La 8-a de aŭgnsto 19**. Mateno. Temperaturo — 38,1. Pulso — 96. Sango- 

premo — 150/110 

“...fraŭlino R. tre miris, ekvidinte sian fraton sidi ĉe ŝia lito. “Strange, - ŝi pen- 
sis. - ja li loĝas trans la oceano kaj neniamaniere povas aperi ĉi tie”. Ŝi provis al- 
paroli lin, sed la voĉo ne obeis. Kiam finfine ŝi ekregis sin kaj kapablis elbuŝigi 
kelkajn vortojn, li subite stariĝis, iris al la elektrokameno kaj degelis, kvazaŭ 
senkorpa fantomo. Matene fraŭlino R. rakontis al la familianoj pri tio, kio okazis, 

kiam ŝi neatendite vekiĝis nokte. Ŝi aspektis tre ekscitita kaj kelkfoje ripetis, ke 
ŝin tre maltrankviligas la sano de la frato. Ĉiuj komencis konsoli la junan virinon, 
certigante, ke tio estis nur sonĝo. 

Tamen post du tagoj venis telegramo, kiu informis, ke la frato de fraŭlino R. 
mortis ĝuste en tiu tago kaj horo, kiam ŝi vidis lin sidi ĉe ŝia lito.” 

Triviala historio. Kiomfoje aperadis similaĵoj en libroj, ĵumaloj, sciencaj 
raportoj pri parapsikologio! Fraŭlino R. estis, verŝajne, unika stultulino. La sias- 
peca virta filistrino kun emo al histerio. En la tridekaj jaroj plivigliĝis aĝiotado 
ĉirkaŭ la nekrobiotikaj radioj. Poste ĉio trankviliĝis, sed la enigmo restis. Plej ver- 
ŝajne, proksimuloj povas senti unu la alian distance. Sed kion faru tiuj milionoj, 
kiuj ne havas tiun kapablon? Aŭ damnon? Kion faru mi, se mi ne sentas Denizan? 
Kion faru Deniza, se ŝi eĉ ne konjektas, ke mi mortas? Estas facile kaj tre alloge 
rezigni tion. La fenomeno ne ekzistas, do estas fino. Sed se ĝi ekzistas? Se ĝuste 
nun aperis reala ebleco sendi al Deniza mian lastan “adiaŭ”? 

Kia perfidema kaj flatema estaĵo estas Espero! Laŭ ĉiuj vojoj, sub ajnaj maskoj 
ĝi strebas penetri en nian animon. Sed mi ne bezonas la memkonsoladon, la dol- 
ĉan narkotaĵon. Tio nenion rezultigos. Elĉerpos tempon kaj fortojn, tamen ili eĉ 
sen tio malmultas. 

Laboro de la cerbo estas vera savo! Mi pensas, sekve mi ekzistas... Ne! Mi 
ekzistas, ĉar mi pensas. La penso malaperas tuje, kvazaŭ fermiĝas ŝirmiloj en ob- 
jektivo. Io mirakla forportas min malproksimen de la tero. Kaj tio estas jam ne mi, 
sed io, pli precize - nenio. Ĉio restas, nur mi nereveneble foriras, disŝutiĝas, per- 
das la akumulitan memoron. Morto estas perdo de la memoro. La korpo eĉ vivu 
kiel antaŭe, sed, se estas perdita la memoro, estas perdita ĉio. La morto venas, 
kiam mi ne povas konscii, ke mi mortis. Komence oni forgesos la voĉon, poste... 

Stranga sento. Mi neniam antaŭe havis tiom da bbera tempo, kiel nun. Ajnan 
penson mi povas pripensi ĝis la fino. Esplori ĝin de nebulaj zigzagaj elfluejoj ĝis 
bruaj akvofaloj, kiam ĝi falegas en la profundon de la memoro aŭ mortas en sib- 
lado de magnetofona bendo. 

Sed foriĝas el la pensotorento iu rebrilo kaj trafas en la koron. Gi mem estas 
nenio, sed ĝi havas ion, kio vekas asociojn. 

Homon direktas la estonteco... Ne iu klarvidulo kun freneze malfermitaj oku- 
loj, stertoranta profeto aŭ mediumo. Simple, en iu tute modema labo - ekzemple, 
tio okazas en la Princeton-Universitato de superaj esploroj - sidas juna simpatia 
doktoro. Li tuŝas butonojn de aparato kaj en respegulita neŭtrina radio vidas sin 
post kelkaj jaroj. Tio estas ne halucino, sed multfoje efektivigita kaj kontrolita 
eksperimento. Duboj forestas. Sed se li vidas sin, sekve... Li pretas oferi sin por la 
scienco, do li ne povas morti nun. 

La fizikisto eligas el la tabla tirkesto pistolon, skrupule kontrolas la kartoĉujon. 
Altempiigas. Fennegas la okulojn kaj premas la ĉanon... Mispafo. Ankoraŭfoje! 
Denove mispafo. 

Se mi estus verkisto, mi kreus ĝuste tiajn rakontojn. 

Deniza! Ĉu vi memoras tiun verdan makulon de lumo, kaj la ondofrapojn, kaj 

nevideblan nigran bordon, kaj la dancantajn fiŝojn? Mi, kvazaŭ fascinita fiŝo levi- 
ĝas kaj refalas kun la preterkurinta ondo. Ĉu vi memoras tiun nokton sur la kajo, 
Deniza? Lasta lumo, lasta freŝeco, kaj poste descendo en la malvarman mallume- 
gon. Mi sonĝu vin, Deniza! Almenaŭ unu fojon mi sonĝu vin por adiaŭo... 
Kvazaŭ tio okazus nur hieraŭ. La brilanta nokto kaj frapoj de la ondoj. 

Super la akvo glitas polvoza lazura radio. Ie la noktomezo anoncas sin per la 
sonoj de la ŝipa kloŝo. La fosforeskaj kankretoj elgrimpas al la bordo kaj komplo- 
tas kontraŭ sia mara prezidanto. Kaj en la ĉielo rotaciiĝas lazura polvo de stelaroj, 
kaj la brilaj steloj falas malsupren. Mi indulgos la grandan stelon. Ĉu vi memoras 
tiun nokton sur la tegmento, Deniza? Kien malaperis ĉio ĉi, en kiun senfundan 
abismon falis? Ĉu vere la pasinteco simple trafalas en la malplenon, en malvar- 
man netravideblan maleston? 

La 9-a de aŭgusto. Kabineto de kuracistoj. 

- Ĉu Cowen jam forveturis? - La ĉefkuracisto fennis kranon kaj skuis siajn 
manojn super la lavtablo. 

- Jam hieraŭ, - diris Tavolsky, etendante viŝtukon. - Fine li volis ekzameni 
Allan-on. 

- Do? 

- Ŝajne, la malsano eniras sian lastan stadion. Aperis iom kreskantaj kongeste- 
toj. 

- J-jes... Kion pri la hipotermio? 

Tavolsky ŝultrumis kaj etendis brakon al la teko. 

- De la administracio venis listo por la... dusemajnaj vizitoj. Necesas sub- 
skribi. Oni diris, ke vi rajtas fari iujn ajn ŝanĝojn enkadre de la antaŭkalkulado. 

- Bone! Donu... Kiu nun vicas? 

- Supera dozmezuristo Ŝulc, leŭtenanto de Friz, doktoro Skott, serĝento Hi- 
tawey, majoro Solk, doktoro Gudov, ŝoforo Pek, supera fajrestingisto Balager, 
doktoro Barton, soldato Tressi! 

- Forstreku Hitawey-on. A1 ni sufiĉas skandalo, kiun li okazigis la pasintan fo- 
jon. Same eliminu unu el la doktoroj. Intelektuloj eltenas tion ne tiom facile, kiel 
la ceteraj... Sole ili kaŝas siajn sentojn, sed se oni alvenos samtempe al ambaŭ... 
Ĉu vi komprenas? Forstreku iun por la estonta fojo. 

- En la listo estas tri doktoroj. 

- Ĉu vi konsideras Barton-on? Kompreneble li ne estas konsiderenda. Faru por 
li ĉion eblan... Tamen, mi memoras, vi informis, ke li ne havas proksimulojn, ĉu? 

- Jes, sed... Jen, bonvolu vidi, mi preparis la paperon, kaj se vi ne oponas... 

- Donu. - La ĉefkuracisto flue tralegis la dokumenton kaj indiferente alri- 
gardis la plafonon. - Do, bone, - diris li post iom da tempo, - ni provu. Mi sub- 
skribos. 

La 9-a de aŭgusto 19**. Mateno. Temperaturo - 38,3. Pulso - 96. Sango- 

premo - 150/105 

- Renkontu gastojn, Allan! Ĉu vi ne kontraŭas? 

- Mike! Lee! Teddy! Jen vera surprizo! Eniru. Sidiĝu, kie eblas... Komike vi 
aspektas, Lee, en tiu ĉi hospitala halato! Flavo sur la verdo. Kvazaŭ citrono, sed 
ne homo. 

- Vi restas la sama, Allan, - kviete ridetis Lee kaj nekuraĝe sidiĝis sur la ran- 
don de la lito. 

- Nur ne sur la liton! - tuj reagis flegistino Beata. - Deflankiĝu pli malprok- 
simen. Ĉiuj deflankiĝu. 

Ŝi malŝaltis la ultraviolan ŝinnilon kaj mallevis la ekranon. 

- Mi kuŝas ĉi tie kvazaŭ faraono en sarkofago, - mokridctis Barton. - Oni pro- 
tektas eĉ kontraŭ polvero. Do, bacilhavuloj, kio estas nova? 

- Nu, kio povas esti nova? - la malalta brunhaŭta Mike tuj salte stariĝis kaj 
ekpaŝadis en la ĉambro, grimacante kaj vigle gestadante. - Ŝajne ĉio samas. No- 
vaĵoj fakte mankas. Ĉiuj atendas vin, do... - Li misspiris kaj eksilentis. 

- Sufiĉe, Mike, - senĝoje ridetis Barton. 

- Jes, sufiĉe, - kapklinis Teddy Wiegand, grandega kaj senemociema nuklefa- 
kulo. 

- Interalie, ni ŝatus donaci al vi ion... - Mikeĵetis sin al la pordo. 

- Halt’! Kien do? - provis haltigi lin Wiegand. Sed tiu jam malaperis en la 
koridoro. 

- Mi timas, ke nia rendevuo estos iom prema, - daŭre ridetante diris Barton. - 
Mi bonege komprenas vin, amikoj, kaj sincere kunsentas. Kredu, mi hontas mian 
nunan situacion. Sed ankaŭ vi komprenu min... Ja nenion eblas fari. Tial ni lasu la 
falsan viglecon kaj damajn konsoladojn. Ili nur provokas hurlemon. Ni prefere pa- 
rolu pri aferoj kaj senkonflikte adiaŭu. Ja ĉiu el ni pensas: nur pli rapide... 

Mike revenis kun travidebla plasta kesteto, en kiu time sidis makulfela kobajo. 

- Jen! - Li solene surplankigis la kesteton. - Tion petis transdoni al vi niaj 
knaboj el la biosektoro. Kiam ili eksciis pri la okazintaĵo, ili tuj aranĝis al ĉi ko- 
bajo mil kvincent rentgenojn. Poste ili komencis kuraci ĝin... Same kiel vin. Ili 
telefonis al Tavolsky ĉiutage. Imagu! Antaŭhieraŭ ĝia sango komencis ordiĝi... 
Nenio nun danĝeras al ĝi. Se vi deziras, ĝi loĝos ĉi tie, en via ĉambro. 

Li levis la keston kaj direktis sin al Barton, sed lin haltigis flegistino Beata. 

- Stop! - ŝi diris. - Metu jen tien, en la angulon... Ni ĉiuj zorgos pri ĝi. Kia 
ridinda, ĉarmulo! - Ŝi frapetis per ungeto la kestovandon, sed la kobajo ne 
moviĝis. 

- Malfeliĉa estaĵo... - Barton deĵetis sin sur la kusenon, sentante, ke varmego 
inundas la vangojn. - Akvon! 

La flegistino kaptis porcelanan teujon kaj zorgeme alproksimigis ĝin al la lipoj 
de la malsanulo. 

- Tempas foriri, - ŝi diris, ne retumiĝante. - Vidu kiel vi ekscitis lin. 

- Ili restu ankoraŭ iomete, flegistino. - Barton prilekis siajn sekajn, inflamajn 
lipojn. - Danku de mi la biologojn, cetere ili estas grandskalaj idiotoj. Konceme 
la kobajon, ĝi restu... Gi ne malhelpas al mi... Kion pri novaj klaĉoj, Teddy? 

- Senklaĉe. Nur al Skott venis la edzino. 

- Ĉu? 

- Jes ja... Por du semajnoj. 

- Do, kion pri li? 

- Nenion. 

- A1 mi ŝajnas, ke mi kuŝas ĉi tie ekde la unuaj kreotagoj kaj viaj aferoj pasas 
tute alie, ĉio estas interesa kaj absolute neatingebla por mi. Evidentiĝas tamen, ke 
ĉe vi nenio okazas. Aŭ simple, vi ne scipovas rakonti, Teddy, ĉu ne? 

- Ne. Cetere, mi ne scias, certe. Sed, vere, nenio estas notinda. Demandu al 
Mike aŭ jen Lee. Ili konfirmos. 

- Bone. Mi kredas al vi. Ja vi ĉiam estis Demosteno, kiu hazarde tro enbuŝigis 
ŝtonojn. Estas bone, kiam nenio okazas. 

- Pardonu? 

- Ne, ne gravas. Ĉio enordas. Simple, mi laciĝis. Verŝajne necesas iom ripozi. 
Ja mi malkutimiĝis interparoli. 

Ili tuj stariĝis por foriri. Longe kaj mallerte ili tumulte ek-ekpaŝis, kvazaŭ ser- 
ĉante ion. Poste piedumis ĉe la pordo, balbutante iujn bagatelajn vortojn kaj 
stultmiene ridetante. 

Barton ne retenis ilin. 

La unua ne eltenis Mike. Li subite kurbiĝis, kvazaŭ malsana simio, sufokiĝis 
pro larmoj kaj elkuris. Barton vidis, ke la atleta dorso de Wiegand iĝis subite 
kompatinda kaj elokventa. Sajnis, ke ĝuste ĝi eligas tiun balbutadon, kiun tute ne 
kapablis Ted mem. Sed Barton ne kompatis la forirantojn. Li miris, konsciante, ke 
li entute havas neniujn sentojn. Ili ĵus entombigis lin dumvive, sed li sentis nek 
sopiron, nek ofendiĝon. Tamen eble tio okazis ne al li, sed al iu alia, tute ne ko- 
nata? 

Barton ekkonsciis subite, kian limon metis inter li kaj la ceteraj la proksimi- 
ĝanta morto. Li trafis trans limon. Ili dume nenion sciis, sed li jam sciis ion, kio 
tute ŝanĝas la vidpunktojn kaj la karakterojn de homoj. Guste tial ili reagis al la 
samaj fenomenoj diversce. Li rigardis desur la alto de sia scio, la ceteraj - el la 
malhelaj breĉoj de neinformiteco kaj instinkta teruriĝo. 

Foratentiĝo danĝeras, necesas koncentriĝi. Min ne koncemas eksteraj eventoj. 
Venis tempo deflankiĝi, malŝalti min. Necesas pensi nur pri la plej ĉefa, pri kio 
mi neniam sukcesis mediti en tiu, malproksima nun vivo. Aliaj taskoj, aliaj krite- 
rioj. Ĉion, per kio mi vivis en la iama vanta vivo - for! Kaj nur pensoj-fluetoj, 
hazarde trafintaj en la kapon nokte, devas iĝi enhavo de la vivo. Kiam future 
nebulis multeco de jaroj, mi pensis pri bagateloj. Nun, du paŝojn antaŭ la 
malpleno, mi volas pensi pri etemaj valoroj. La homo estas ridinda estaĵo! 

Scienculoj asertas, ke infanoj, naskitaj hodiaŭ, estas senmortaj. Ĉu la homaro 
efektive staras sojle de la etemeco? Estas domaĝe morti antaŭtage. Sed ĉiam iu 
mortis antaŭtage, trafita de lasta kuglo en la lasta tago de milito. 

Tamen, ĉu mi rajtas juĝi pri la senmorteco? Mi, verŝajne, ĉion hipertrofie mi- 
skomprenas, malsanpense pligrandigas, komplikas. Mi havas tiom malmulte da 
tempo! Tiom malmulte... 

Interese, je kio transformiĝos tiam malica koroda envio kaj stulta agresemo? 
Senmortulo bezonas pli multon... Kaj se nun ne haltigas la morto, do kio povos 
haltigi tiam? Kiam oni mencias senmortecon, mi pensas pri tute kontraŭaj aferoj. 

La homoj foje ekkonis guston de la mortindustrio. Tio estas danĝera memoro. 
Gi ne povas forpasi senspure. Por ĝi oni devas pagi kaj pagi. Kiel spongo, ĝi 
ankoraŭ longtempe ensorbos kaj ensorbos sangon. 

Kial do? Ĉu eble la homo estas malvirtema en sia esenco mem? Se ne, do kio 
provokas tiom teruran malracian difekton de la menso? Tio okazis, kiam mi 
ankoraŭ ne ekzistis, sed la memoro, fremda memoro de la pereintoj, ial trovis 
min. Jen kio mortigis min la unuan fojon. La cetero venis nur tial, ke mi jam estis 
morta... Certajn homojn tiu terura memoro instigis al lukto, kondukis al io hela 
kaj malproksima, la aliaj akceptis ĝin kiel stafeton de krimo. Kaj mi komprenis 
nur jenon - mediti ne licas. Mi ekmeditis, kiamaniere vivi plu, kaj ne trovis re- 
spondon. Vivi plu estas neeble. Eblas nur krii, vicpafi fenestrojn per mitraleto, ĵeti 
sin en akvon. Tiel ŝajnis al mi tiam. Neniam mi forgesos la tagon, kiam mi subite 
kun tute senindulga klareco komprenis, kio okazis al tiuj, kiuj jam delonge for- 
pasis, kaj al ni ĉiuj. Oni min atingis, frapis en la ventran plekson kaj mortigis. Kie 
kaj kiam mi akiris la radimalsanon?! 

Kaj nur nun klaras, kiel kuniĝas unuece la malproksima kaj neadmonebla 
rondo. Ies krimo ekrompis min, kaj mi ĉesis pensi. Mi ĉesis pensi kaj neri- 
markeble enpaŝis la vojon, kiu kondukas al la sekva krimfaro. Kiom neadmonebla 
kaj senindulge simpla estas ĉio... Ja tiuj, kiuj kreis la koncentrejojn, la inferojn sur 
la tero, same komencis de io! Ili same en iu momento ĉesis pensi! Guste en tio 
kemas la problemo. Ĉesante pensi, ni konvertiĝas je potencialaj krimuloj kaj 
komplicoj de krimagoj. Guste tial ĉiuj tiranoj en ĉiuj epokoj strebis malkutimigi la 
homojn pensi. Laboriston kaj soldaton ne devas korodi la malsano de intelekti- 
smo. Oni devas labori, batali, sed ne pensi. De tio ĉiam komenciĝas la vojo al 
faŝismo. Kiom facilas obeigi homon! Ĉu nur propra katastrofo kapablas klarigi 
ĉion al li? 

La 11-a de aŭgusto. Kabineto de la ĉefkuracisto. 

- Do, kion pri la novaĵoj, kolego? - La ĉefkuracisto ridetadis kaj kontenteme 
frotetis la manojn. - Kion pri la novaĵoj? - denove demandis li, malfermante la 
fenestron. Elŝovinte sin eksteren, li brue enspiris la varman aeron. Poste li demetis 
la kolonelan kitelon, malstreĉis la kravaton. 

- La lasta analizo de sera natrio montris teruran rezulton. La dozo estis, verŝa- 
jne, unu-du miloj da rentgenoj. En la sango rimarkeblas malpliiĝo de monocitoj 
kaj retikulacitoj. 

- Tri-kvar tagoj, ne pli. Ĉu? 

- Eble eĉ pli frue... Kion pri niaj paperoj? 

- La generalo kontaktis la superan estraron. La permeson ni jam ricevis. 

- Dankon, profesoro. 

- Lasu, kolego, pro kio? 

La 11-a de aŭgusto 19**. Mateno. Temperaturo — 39,0. Pulso - 102. Sango- 

premo — 160/110 

Deniza! Tamen vi alvenis... Kiel vi eksentis, ke mi sopiras vin, Deniza? Ĉu vi 
min sonĝis nokte? Aŭ vi subite vidis min en homamaso, ekkuris al mi, dispuŝante 
ĉirkaŭantojn kaj stumblante, sed mi subite malaperis, degelis en la aero. Vi silen- 
tas... Vi mem degelos nun, foriros de mi. Dankon, ke vi venis almenaŭ por 
minuto. Mi febras, kaj vi simple venis al mi en deliro. Sed tutegale dankon. 

Ĉu vi memoras nian stelon, Deniza? Mi ne malkovris al vi tiam, ke mi konas 
ĝin. Tio okazis ne en tiu ĉi vivo, en alia tempo, eĉ eble, en alia universo. La 
sovaĝgentaj indianoj, loĝantaj en Amazonio, de generacio al generacio transdonas 
la fabelon pri junulo kaj stelo. Vi scias ĝin. Vi nur ne konjektas, ke tio okazis 
ĝuste al ni en malproksima tempo. 

Iam nokte mi rigardis la ĉielon kaj ekvidis tie lazuran stelon. Gi lumis kviete 
kaj hele, kaj trista radio ĝia penetris rekte en la animon. Mi enamiĝis al la stelo 
kaj, falinte sur la genuojn, vokis ĝin. Mi longe rigardis poste la ĉielon, sopirante 
la malvarman kaj helan stelon. Larmvizaĝe mi revenis en mian vigvamon kaj falis 
sur la maton. La tutan nokton sonĝis mi tiun belegan stelon. Kaj la sonĝo estis 
laciga kaj dolĉa pro iu mirinda realeco. Sed noktomeze mi subite vekiĝis. Ŝajnis 
al mi, ke iu rigardas min atente kaj longe. En la nigra ombro mi ekvidis junulinon 
kun blindige bluaj okuloj. 

- Kiu estas vi? Foriru! Malaperu, - flustris mi time. 

- Kial vi forpelas min? - mallaŭte kaj kviete demandis ŝi. - Ja mi estas tiu 
stelo, kiun vi volis kaŝi en vian kalabason. Ankaŭ steloj estas virinoj, kaj ili ne 
povas vivi sen amo kaj varmo. 

Mi tiom ektimis, ke longe ne kapablis paroli kaj nur daŭre rigardis ŝin tra la 
larmoj. 

- Sed al vi estos preme en mia kalabaso! - diris mi fmfme, etendante al ŝi bra- 
kojn. 

Ŝi kapneis, kaj la bluaj rebrilaĵoj ekglitis laŭ la kanmuroj. 

“Sed al vi estos preme sur mia biciklo! Mi mem apenaŭ lokiĝas sur ĝi. Duope 
ni entute ne lokiĝos. 

Vi kapneis kaj grimpis sur la biciklon. Kiom da jaroj vi aĝis tiam, Deniza? Ĉu 
dek du? Dek tri?” 

Mi malfermis la kalabason kaj enlasis tien la stelan fraŭlinon. Mi havis nun la 
propran malgrandan ĉielon, desur kiu brilis la plej bela stelo. 

Ekde tiam mi perdis la trankvilon. La tutajn tagojn mi vagis kaj konstante pen- 
sis pri la fraŭlino-stelo, kiun mi petis lasi la ĉielon. Kaj nokte ŝi eliradis el la mal- 
vasta kalabaso, kaj ĝis la aŭroro brilis ŝia beleco. 

Foje ŝi vokis min ĉasi en la nokta arbaro. Ni longe iris kun ŝi laŭ arbaraj 
bestopadoj. 

Tiamaniere ni atingis altan kaj sveltan palmon. 

- Surgrimpu la palmon, - ŝi diris. 

Mi obeeme grimpis, venkante la timon kaj ĉiusekunde riskante fali. Kaj, kiam 

mi atingis jam la unuajn ripecajn foliojn, ŝi kriis demalsupre: 

- Tenu vin! Nur firme tenu! 

Kvazaŭ lazura kolibro, suprenflugis ŝi al la pinto kaj frapis la trunkon per 
branĉo. La palmo komencis plialtiĝi kaj tuŝis fine ĉielon. Ŝi ligis la palmon al la 
ĉielo kaj etendis al mi la manon. Singarde mi enpaŝis la ĉielon, sed kapo mia 
tumiĝis. 

Subite mi ekaŭdis muzikon. La viglajn sonojn de la ĝojiga danco, kiun oni 
plenumas post sukcesa ĉasado kontraŭ tapiro. 

- Nur ne aŭdacu rigardi la dancojn! - ŝi diris, lasante min sola. 

- Kial vi lasas min? - demandis mi, sed ŝi jam malaperis. 

Kaj mi restis stari antaŭ la malpleno, kaj malantaŭe bruis la gaja danco kaj 
aŭdeblis rido. Ne havante forton reteni la scivolemon, mi retrorigardis. Tie danca- 
ĉis skeletoj. 

Mi sufokiĝis pro teruro kaj ekkuris en la malplenon. Sed tiam revenis ŝi kaj 
riproĉis min, pro mia malobeemo. Poste ŝi alportis akvon kaj komencis forlavadi 
blankajn makulojn, kiuj aperis sur mia korpo pro la terura dancado. 

Ie sub mia koro malfermiĝis senemocia malpleno. Mi observis la ĉielon per 
larĝe malfermitaj nevidantaj okuloj kaj subite ekkuris al tiu loko, kie estis alligita 
la palmo. Mi frapis ties trunkon per la branĉo kaj rapide descendis al la tero. 

Triste ŝi postrigardis min: 

- Kial vi forkuras de mi? Egale vi nenion povos forgesi. 

Ĉio efektiviĝis laŭ aŭguro de la stelo. Sur la tero mi spertis teruran nekurace- 
blan malsanon. 

Kaj jen mi mortas, Deniza. Sed mi povas forgesi nenion. 

Venu al Amazonio, Deniza. Tie en la centro mem de la indiana praarbaro fluas 
rivero Ŝingu. Trovu malgrandan fieran genton, kies nomo estas “ŝerente”, kaj vi 
scios la finon de la fabelo pri ni. Domaĝe mi ne sukcesis rakonti tiun fabelon ĝis 
la fmo en tiu lasta vespero. Ĉu vi memoras? Mia avino estis ano de “ŝerente”, 
Deniza. 

“Jen dank’ al tio la indianoj eksciis, ke tie, supre, ilin tute ne atendas beato, 
kvankam de tie lumas por ili steloj, karese logante al la ĉielo”, - resumis la fabe- 
lon mia ŝerentea avino. 

Kial vi tiel rigardas min, Deniza? Viaj okuloj estas tute malplenaj. Malplenaj 
kvazaŭ la ĉielo. Kial vi ne ploras? Ĉu vi ne havas larmojn? Aŭ eble oni simple ne 
enmuntis al vi konceman mikroskemon? Do kompreneble, ĉio klaras... A1 kiu mi 
ŝuldas mian feliĉon? Ĉu al Tavolsky? A1 la generalo? A1 la estro de la milita de- 
partemento? Aŭ eble al vi, Deniza? Vi registriĝis kaj permesis kopii vin por la 
molekula karto. Por kio vi faris tion? Por kio?! 

Cetere, kompreneblas... Vi tre sopiris. Vi ne sciis, ke mi mortas. Vi ne eltenis 
la solecon, Deniza. 

Ne, ne tuŝu min. Mi parolas ne al ci, sed al Deniza, kiu simple ne eltenis la 
solecon kaj nun ploras hejme. Sed ci eĉ ne scipovas plori... Ci estas, verŝajne, su- 
rogatspeca, ĉu? Ĉu vere? La bonfaruloj decidis iomete ŝpari je mi... Jes, ili pravas, 

ĉu indas tro peni pro la mizeraj du tagoj... 

Do, vi ne eltenis, Deniza. Mi tre kompatas vin, kara. Bonŝanco ne venis al ni. 
Ni ne meritis tian fiaskon. 

Sed por kio tia turmento? Por kio tia fiaĵo fine! Certe, ili volis bonfari. Tavol- 
sky estas bonega knabo, sed kial li montris tian idiotecon? Kiun ili intencis 
trompi? Min? Min? Min?! Ne, mi ne deziras al vi, majoro pri medicina servo 
Tavolsky, tian finon. Ne deziras. Tiom maltalente fuŝi lastajn minutojn. Almenaŭ 
estimu la morton! Surogat-amo. Surogat-morto. Kia moroza kaj vulgara humuro! 
Sekve, la tuta socio, la tuta civilizacio estas nekuraceble malsana, se eblas tia 
malnobleco... 

Forigu do tiun pupon de mi! Forigu-u-u-u!.. 

La 11-a de aŭgusto 19**. Tagmezo. Temperaturo — 40,2. Pulso senordas (ko- 

mata stato). 

Kapitano pri medicina servo Tonny Weisz. Mi petas vin eliri en la koridoron, 
sinjorino. Mi devas sciigi al vi ion gravan. 

(Deniza postssekvas Tonny el la ĉambro.) 

Tonny Weisz. Provu forgesi ĉion, kion vi vidis kaj aŭdis ĉi tie. Allan... li... 
misrekonis vin. Ni havas spertajn psikiatrojn, ili helpos al vi forgesi ĉion. Vi estas 
juna dume, vi devas vivi. La nuntempa scienco kapablas krei mirindaĵojn... Par- 
donu min pro ioma maltrankviliĝo... La afero estas en tio, ke mi ne tute pretas 
konversacii kun vi. Min petis majoro Tavolsky, li... hm... ege laciĝis kaj rifuz... 
petis, ke mi iom da tempo anstataŭ li... Via fianĉo, sinjorino, tre grave servis al la 
patrujo. Doktoro Barton estis... estas! Li estas nacia heroo. Tial la registaro faris 
ĉion eblan, por... Unuvorte, tuj vi vidos mem. Mi petas vin enbuŝigi tiun ĉi tablo- 
jdon. Tute sendanĝera kuracilo, kiu preventos la koron kontraŭ emocia ŝoko... Kaj 
nun bonvolu trairi en tiun ĉambron. 

(Tonnv malfermas la pordon kaj enlasas Denizan antaŭen. Si faras du paŝojn 
- kaj tuj haltas sur la sojlo. Ridetante, kun la etenditaj brakoj renkonte al ŝi iras 
Allan Barton. Li estas juna, gajvizaĝa, svelta, kaj lia aspekto tute ne ŝanĝiĝis post 
tiu tago, kiam ili adiaŭis en la flughaveno.) 

Deniza. Kia fieco! Tio kontraŭas la Homan Animon mem! 

Tonny Weisz. Haltu, sinjorino! Kial vi foriras? Sed kion fari... al ĝi?.. 

Deniza. Resendu ĝin pere de 1’ kompetentaj kanaloj... Kaj estu malbenitaj! 

Tonny Weisz. Kion? 

Deniza. Estu vi ĉiuj malbenitaj! 

(En la koridoron enkuras flegistino Beata.) 

Flegistino Beata. (al Tonnv Weisz) Rapidu, doktoro! Profesoro Tavolsky ĵus 
injektis al si morfinon! Pli multe ol kutime, mi petegas vin... rapidu! 

Elrusigis Svetlana Pogorelaja (Ukrainio) 
kaj Ruslan Mavljudov (Kazahio) 

FORPASOJ... 



MARJORIE BOULTON 

La 30-an de aŭgusto 2017 forpasis d-rino Marjorie 
Boulton. Marjorie Boulton (naskiĝis la 7-an de majo 
1924) doktoriĝis pri literaturscienco en 1948. La postan 
jaron ŝi lemis Esperanton. Si debutis kiel Esperanta 
verkisto i.a. en la Belartaj Konkursoj de UEA. En 1958 ŝi 
estis la unua ricevanto de la Arĝenta Sprono de la 
eldonejo Koko. Boulton oficis kiel sekretario de 
Intemacia Somera Universitato (1957-1962), de la 
Intemacia Ekzameno (1961-1967) kaj prezidanto de 
Societo de Britaj Esperanto-Instruistoj (1969). Ekde 1967 
ŝi estis membro de la Akademio de Esperanto. En 1998 ŝi 
ricevis la Esperanto-Kulturpremion de la urbo Aalen, de la FAME-fondaĵo, en 2004 
la premion Deguĉi, en 2014 la premion de la Fondaĵo Grabowski. Ekster la 
Esperanto-movado Marjorie Boulton estis vaste konata kiel verkinto de didaktikaj 
libroj pri literaturo. 

La plej gravaj Esperantaj verkoj de Boulton estas Kontralte (1955), poezio; 
Cent ĝojkantoj, (1957, 1977), poemoj; Virino ĉe landlimo: Drameto kaj skeĉoj 
(1959); Eroj kaj aliaj poemoj (1959); Zamenhof Creator of Esperanto (1960, 
1980), anglalingva bibliografio; Zamenhof aŭtoro de Esperanto (1962); Dek du 
piedetoj (1964), noveloj; Okuloj: novelaro (1967); Nia sango (1970), teatraĵo; 
Rimleteroj (1976), poemaro lcun William Auld; Poeto fajrakora: la verkaro de 
Julio Baghy (1983), literatura studo; Faktoj kaj fantazioj (1984), prestiĝa legolibro; 
Ne nur leteroj de plum-amikoj: Esperanta literaturo - fenomeno unika (1984); Du 
el (1985), poemaro kun Poul Thorsen; Lumo, mallumo kaj kelkaj memoroj (2005), 
eseo. En 1999 aperis, sub la redaktado de Vilmos Benczik, festlibro: Lingva Arto. 
Jubilea libro omaĝe al Wiliam Auld kaj Marjorie Boulton. 

En 1985 ŝi estis elektita kiel Honora Membro de UEA. 

Gazetaraj Komunikoj de UEA 



ALEKSANDR KOTELNIKOV 

La 2-an de septembro 2017 en 61-jara aĝo 
forpasis membro de REU Aleksandr 
Konstantinoviĉ Kotelnikov, bone konata tra tuta 
Sovetio kaj Rusio multjara aktivulo de la E- 
movado en la urbo Volgograd, iama SEJM- 
aktivulo, fondinto de E-gmpo en Volgodonsko. Ni 
elanime kondolencas al la parencoj, amikoj, 
samklubanoj, kamaradoj. 


REU-Estraro 








REU ESTABLAS LA FONDUSON 
“SUBTENO DE LABORO PRI LA 
VORTARO DE B. KONDRAT JEV”! 

Laboro pri vortaro estas malfacila tasko, kiu 
postulas multajn fortojn kaj monelspezojn. Dum 
longaj jaroj Boris Kondratjev kun nemultaj helpantoj 
abnegacie faras tian laboron, kreante la plej uzatan 
hodiaŭ Esperanto-rusan kaj rus-Esperantan vortaron 
- vidu ĉe <http://eoru.ru/> kaj <http://rueo.ru/>. 

Ni proponas subteni ilian laboron pri la vortaro 
kaj pri ĝia paĝaro kaj establas fonduson por tio. Vi 
povas donaci kiom vi volas, ekzemple 10, 100, 1000 
rublojn, aŭ iun alian sumon, kiu ne estos tro peza por 
via monujo. E1 multaj donacoj kunmetiĝos forta subteno. Aliĝu ankaŭ vi! 

La kolektatan monon ni sendados al la teamo de B. Kondratjev. La nomojn 
de donacintoj ni planas publikigi en “Novaĵoj” en REU-paĝaro. La 
mondonacojn ĝiru al la kasisto de REU (la pagmanierojn kaj kontaktojn vidu ĉe 
<http://reu.ru/paghoj/pagmanieroj_eo.html>). Post la ĝiro nepre skribu al la 
kasisto retpoŝt- aŭ SMS-mesaĝon, kie indiku, kiu vi estas kaj ke vi ĝiris monon 
en la fonduson por Kondratjev-vortaro. Provizora regularo pri la Fonduso 
troveblas ĉe <http://reu.ru/prenu/regularo_pri_kondratjev_fonduso.pdf>. 

<moskvo> 



Estimataj abonantoj kaj legantoj de REGo! 

Vi tenas en la manoj la vican numeron de la gazeto. La sekva numero, la 
103-a, aperos en la decembro aŭ januaro kaj fermos la ĉi-jaran kolekton. Sed 
ĝi fermos ankaŭ la tutan historion de Rusia E-Gazeto. Kun bedaŭro mi devas 
informi, ke decidis ne plu daŭrigi preparadon kaj eldonadon de la gazeto. 
Nuntempe ĝi jam perdis iaman signifon kaj valoron por la rusia E-movado. 
En la moderna mondo preskaŭ ĉio, kion liveradis REGo al la abonantoj 
(novaĵoj, informoj, artikoloj kaj eĉ beletraĵoj) pli rapide kaj efike atingas 
esperantistojn pere de Interreto, kiun jam posedas preskaŭ ĉiuj 
gesamideanoj. Por fari en nunaj kondiĉoj vere interesan kaj utilan 
paperforman periodaĵon oni bezonas elspezi signife pli multajn fortojn, 
tempon kaj rimedojn, ol mi (kaj aliaj kunlaborantoj) povas disponigi por ĝi. 
Transformi REGon al reta periodaĵo mi ne volas, ĉar estas ĝisosta adepto de 
paperaj libroj kaj gazetoj. Mi deziras al ĉiuj E-periodaĵoj (retaj kaj paperaj) 
longan ekziston kaj prosperon, al iliaj eldonantoj - eltenemon kaj sukcesojn! 

Georgij Kokolija 




